
VASARIO ŠSEŠIOLIKTOJI 


DL EAULBIA VLC LU S 


Vasario Šešioliktoji ilgų, kruvinų lietuvių 
tautos kovų su rusų caro okupacija už Lietuvos 
laisvę laimėjimo diena. Ji ištisos revoliucijų, 
sukilimų ir įvairių kitokios rūšies pasipriešini- 
mų caro valdžiai eilės, knygnešių, didžios tau- 
tos vienybės ir pagaliau partizanų ir savanorių 
iškalbinga ir reikšminga liudininkė. Vasario Še- 
šioliktoji tų lietuvių tautos kovų už savo laisvę, 
kalinimų, žudymų, trėmimų, kankinimų, tamsi- 
nimo ir alinimo martirologijos knygos paskuti- 
nysis lapas. Vasario Šešioliktoji Lietuvos lais- 
vės ir nepriklausomybės triumfo diena. Ta di- 
džioji diena jokiose sąlygose ir aplinkybėse ne- 
gali nustoti savo vertės ir reikšmės. Mums lietu- 
viams ji yra nemari. Ji gali keist tik savo būdą 
ir kryptį pagal gyvenimo sąlygų reikalavimą. 


Nepriklausomybės laikais Vasario Šešiolik- 
toji buvo didžiulė tautos džiaugsmo šventė ir 
ryžto ginti savo laisvę demonstracija. Šiais Lie- 
tuvos ir lietuvių tautos didžiųjų nelaimių laikais 
Vasario Šešioliktoji yra neišsiamamas aukingu- 
mo, kovingumo, ištvermės ir tesėjimo šaltinis 
kovoti už savo augščiausįjį idealą — Lietuvos 
laisvę — ligi laimėjimo. Ji mums teikia gražiau- 
sių pasididžiavimo ir sekimo vertų vesti tai ko- 
vai pavyzdžių ir yra tų kovų kelių rodiklis. 


Jau ilgus kaip badas metus lietuvių tauta 
naikinama žiauraus bolševiko. Sunkioji tremties 
našta ir tėvynės ilgesys tremtinių ir kitų išeivių 
nugaras lenkia. Ir Vasario Šešioliktoji tenka 
švęsti jau metų eilė toli nuo nelaimingos tėvynės 


svetimose žemėse. Ji švenčiama lygiai pakilusia 
dvasia, bet kitokiomis nuotaikomis ir kitokios 
temos gvildenamos negu nepriklausomybės lai- 
kais. 


Mūsų gyvenamųjų laikų Vasario Šešiolikto- 
ji — tautinės sąžinės sąskaita. Tą dieną turime 
peržvelgti, kas padaryta gero ir kas įvyko neti- 
kusio Lietuvos laisvinimo fronte. Būtų didelė 
klaida, jei tik į kitų sąžines dirsčiotume, į sa- 
vąsias nepažvelgę. Kiekvienas lietuvis nuo sa- 
vosios sąžinės turi pradėti tą sąskaitą — kiek jis 
prisidėjo prie Lietuvos laisvinimo darbo, kiek 
jis palaikė Lietuvos laisvinimo vadovybę, kiek 
jis saugoja savo šeimą nuo svetimų įtakų ir ben- 
drai kiek ir kaip jis atlieka savo šventą pareigą 
savo tautos ir tėvynės atžvilgiu. Šiais tremties 
laikais Vasario Šešioliktoji yra visų lietuviškų 
pajėgų rikiavimo ir drausminimo diena. 


Lietuvai laisvinti priemonės yra nevienodos. 
Vienos jų kinta pagal gyvenimo sąlygas, kitos 
gi yra nekintamos, pastovios. Jų reik laikytis 
ligi kovos pabaigos, ligi laimėjimo. Jos yra pri- 
valomos visiems lietuviams ir kiekvienam paski- 
rai. Tai tėvynės ir sąžinės reikalavimas. Be jų 
kovos nelaimėsime. Jų nesilaikyti — priešui pa- 
dėti, savomis lietuviškomis rankomis Lietuvos 
laisvei ir lietuvių tautai kapą supilti. 

Prie pagrindinių priemonių priklauso pirmoj 
eilėj visų lietuvių vienybė, vienybė glaudi, dar- 
ni, drausminga ligi savęs atsižadėjimo. Tokia 
vienybė nėra sapnas ar svaja. Tokia vienybė yra 

galima ir mūsų partijų margumyne. Svetimoj 
žemėj partijos turi tik tiek pateisinimo, kiek jos 
apsijungia tėvynei laisvinti ir tautai gelbėti. 
Partijų skirtumams pasireikšti bus vieta tik ne- 
priklausomojoj Lietuvoje, kai ateis laikas jai 
pagrindus tiesti ir jos gyvenimui tvarkyti. Bet, 
kalbėdamas apie vienybę, turiu omenyje ne tik 
partijas, bet ir visą išblaškytą po visą pasaulį 
lietuviškąją visuomenę. Juk ne partijos suda- 
ro didžiumą, bet politiškai neorganizuota visuo- 
menė. Ji laisvinimo fronte savo vaidmenį turi 
suvaidinti. 


Vienybės pareiga verčia turėti ir vieną vy- 
riausiąjį laisvinamąjį organą. Tas organas jau 
yra. Jis vadinasi Vyriausiasis Lietuvos Išlaisvi- 
nimo Komitetas. Vedam totalinį karą. Tad jis 
turi apimti visas mūsų pajėgas. Jei sunkių ka- 
rų Metu net kelios koalicinės valstybės stato vi- 
soms armijoms vieną vyriausiąjį vadą, juo la- 
biau vieną vyriausiąjį vadovaujantį organą tu- 
rim turėti mes — vienos kryžiuojamos tautos 
vaikai. Keli vadovaujamieji organai laisvinama- 
jam darbui nepadės, bet kliudys. Tai ryškiai pa- 
rodo mūsų gyvenamoji praktika. Viename lie- 
tuviškajame vežime turime tilpti visi lietuviai, 
kuriems rūpi nepriklausomoji Lietuva. 


Apie Vyriausiąjį Lietuvos Išlaisvinimo Ko- 
mitetą turi telktis visi laisvajame pasaulyje gy- 
veną geros valios lietuviai, kam tik rūpi tėvy- 
nės laisvė ir nepriklausomybė. Lietuva stovi 
virš mūsų ir virš mūsų visų reikalų ir reikaliu- 
kų. Lietuva pirma, o tik paskui savasis “aš"'. Vy- 
riausiasis Lietuvos Išlaisvinimo Komitetas savo 
laisvinamosios veiklos negali išvystyt tiek, kiek 
reikalinga. Jos darbą varžo lėšų stoka. O tų 
lėšų laisvoji lietuviškoji visuomenė norėdama 
nesunkiai galėtų suaukoti pakankamai, nė kiek 
nepakenkdama saviems reikalams. Tą veiklą 
bent pakenčiamai VLIKas galėtų išvystyt, jei 
Tautos Fondui kiekvienas lietuvis aukotų per 
metus bent vienos dienos uždarbį. 


Nedaug mūsų yra laisvajame pasaulyje. Lie- 
tuva yra gerokai bolševikų praretinta. Plyšių 
rasime daug. Juos reikės užpildyti. Tad grįžti 
laisvojon tėvynėn visiems ir dar su geru prie- 
augliu yra mūsų pareiga. Jokie nutrupėjimai ne- 

leistini. Grįžti turime nesužaloti, su gryna tau- 
tine sąmone ir siela, su nesujaukta savo gimtą- 
ja kalba ir su gražiai išvystyta savo tautine kul- 
tūra. Tautinei sielai svetur išsaugoti ir gimta- 
jai kalbai išlaikyti grynai ir nesujauktai sveti- 
mybėmis reikalingą tvirta tautiškai susipratusi 
ir užsigrūdinusi lietuviška šeima, kurioj vieš- 
patautų tik lietuvių kalba. Tokia lietuviška šei- 
ma — lietuvybės stiprovė. "Tautiniai mišrioji 
šeima, ar šeima, kuri įsileidžia į savo pastogę 
svetimą kalbą — lietuvybės kapas. 

Pasaulio Lietuvių Bendruomenė — PLB, — 
kuri jau yra pradėjusi savo nedrąsius žygius, 
turi būti, kiek aplinkybės leidžia, skubesniu 
tempu iškelta į tokį pajėgų veiksnį, kokiu jai 
skirta būti ir kokia ji turi būti. L. Bendruome- 
nei yra paskirti tokie uždaviniai, kurie turės su- 
vaidinti labai svarbų vaidmenį ir Lietuvos lais- 
vinimo darbe, ir lietuvybės išlaikyme, ir tauti- 
nės kultūros ugdyme. Čia jos nieks pavaduot 
negalės, suprantama, jei ji pati savo uždavinių 
nesusiaurins ar nebus įvelta į siaurus partinius 
sūkurius. Ji savo pajėgumo pasieks tik tada, 
kai išlaikys savo bendruomeninį charakterį, va- 
dinasi — kai apims visus svetimose žemėse gyve- 
nančius lietuvius, nepriklausomai nuo to, kada 
jie iš Lietuvos yra išvykę ir kur yra gimę, ir jei, 
dirbdama savo pagrindinius specifinius darbus, 
visada turės prieš akis Lietuvos laisvinimo 
pareigas — stovės kovų už Lietuvos laisvinimą 
fronte ir savo atliekamus darbus visada su tuo 
laisvinamuoju augščiausiu tikslu derins. Išeiti 
iš to laisvinimo fronto Bendruomenei reikštų ne 
tik atsisakymą nuo savo pašaukimo, bet ir nu- 
stojimą savo reikšmės ir svarbos toj didžioj, 
žūtbūtinėj ir šventoj kovoj už savo tėvų žemės 
išlaisvinimą iš žiauraus okupanto rankų. 

Paliečiau tik aktualiausius mano išmanymu 
klausimus. Jie turi virpinti kiekvieno tauraus 
lietuvio patrioto širdis. Vasario Šešioliktosios 
šaltiniai suteiks pakankamai jėgų tiems klausi- 
mams suprasti, juos įvertinti ir juos paversti 
darbais. Tik norėkime ir mokėkime iš jų rei- 
kiamų jėgų semtis. 

Tepadeda Augščiausis greičiau Vasario Še- 
šioliktąją švęsti vėl kaip laimėjimo ir triumfo 
dieną nepriklausomoj Lietuvoj. 


HNL EO EAS 
S A0LRGEEEEO NS 


S. MEEKT/K- EL IUI 


Nors galiu Tave suprasti 

Ir kaip Dievą ir kaip žmogų, 
Negaliu Tavęs iš medžio nusidrožti, 
Kaip pavidalą patogų, 

Ir po stogeliu užvožti. 


VERSMĖ IR UPELIUKAS 


Dar viliojo mus žalia pakriūutė, 
Pogulis pakluonėj taip meilus, 
Dobilais kvepėjo šienapjūtė, 
Artinosi rugiapjutė, 
Šnekučiavo apie versmę 
Upeliukas jau nebegilus. 


Šnekučiuokim šnekesį meilingą, 
Kol ir vėl upeliui atsiduos versmė 
Ir abu išvien kels potvynį galingą, 
Jūros ilgesiu žavingą, 

Ir čia pat pakluonėj mūsų 

Augs ir plauks gyvenimo sėkmė. 


RONDEAU 

Niekas laiško man nerašė, 
Laiško man nerašė jis. 
Kas gi man tą pasakys: 


Ko manęs jisai paprašė, 
Kurs tas dovanas man nešė? 
Niekas laiško man nerašė, 
Laiško man nerašė jis. 

Kas gi naktį mane pešė, 
Kas bučiavo man akis, 

Kas gi man tą pasakys, 

Kas į klėtį mane nešė? 
Laiško man nerašė jis, 
Niekas laiško man nerašė. 


NAUJAKURIŲ NAUJAKURIAI 


Gal dar šiaip taip susižinome žodžiais, į 

Žodžiais pasenusiais, žodžiais nuvalkiotais, žo- 
[džiais bendrais, 

Žodžiais iškraipomais, žodžiais nukaldintais, 

Žodžiais išprasmintais, žodžiais nedailintais, 

Žodžiais žvairais, — 

Šį tą nujaučiame, ir tik šiaip taip. 


Dažnai mes daugiau pasisakom, kai tylim, 
Dažnai mes labiau susiklausom, kai spaudžiam 
Patyloms viens kito rankas, 

Ir greit susiglaudžiam arčiau, 

Ir jaučiam, kad pulsas širdžių mums pasako 
Tą paslaptį mūsų už žodžius sparčiau. 

MyAsTSA5U o GIEDRA IR SOPULYS 


Jau nepasitikiu aš protu Įspindai man krūtinėn, 

At o NG E, Kaip Saulės spindulys, 

A nu paai Ir štai ten Laumės Rykštė, 

Tarp išvadų keistų. 
Giedra ir sopulys! 


Matau, klimpstu žmonijos balon, Maloniai ias R ula te, 
Nebežvalgaus viršun, 


Nebrenkamas esu Valhallon, Ir kaip ilga pernykštė 
Nebšaukiamas dangun. Malonus sopulys. 


At TE ES ISK 


I 
Kai medžiai linko, vėjui užiant po kapus, 
Ir žarstė į krūvas sudriskusius lapus, 
Tu po žaliu medžiu švelniai balta stovėjai 
Ir, rinkdama rožių kvapus, 
Man patalą meilingą savo kalnuose žadėjai. 


II 


Ir kurgi tu dabar? Atūužk manin griausmuų Perkūno, 
Atnešk malonę, giedrą ir švelnumą savo kuno! 
Kaip baltas žiedas nuraškytas, krisk manin, 

Kad taptume abu kaip vienas uždaroj šventynėj, 
Abu sutilpę paslaptin — 

Tarp tavo kalnų mum brangioj tėvynėj. 


III 


Tik jau baisu, baisu, kad reiks gal bėgti iš tėvynės 

Ir tau ir man ir mum abiem, vaikam žiaurios gadynės. 
Gal bėgsime abu kartu, o gal ir ne abu, 

Prakeikto Markso ištikti jo keplišku stabu, 

Su jo marksistais be širdies ir žmoniškumo, 

Su kairišku labu, 

Su pragarynais kriokiančio šėtoniško žiaurumo. 


IV 


Kaip bėgo mūsų bočiai, taip ir mum reiks bėgt toliau, 
Toliau į vakarus, kur matos naujos salos, 

Toliau ir nuošaliau 

Nuo nuožmo, pykčio, žudymos ir marksiškos kabalos. 


M 


Ateik, ateik čionai, kol esame kartu dar gyvi, 
Kol dar ties tavo kalnais sužėri rytai ankstyvi 
Ir kyla miglos po lankas su saulės spinduliais . 
Ateik gyvenimą iš naujo steigt laimingą, 

Su pažadais žaliais, 

Naujos tėvynės kalnuos radus patalą meilingą. 


KLEOFAS JURGELIONIS 
NEPAŽINTAS POETAS, NESUPRASTAS ŽMOGUS 


(70 metų 


sukakčiai) 


L. E:NSV 54 BAA BUR7A US KAS 


Būdami Lietuvoje, žinojome tik du Ame- 
rikos lietuvių poetus: Joną Jonilą ir Kleofą Jur- 
gelionį. Daug autorių vardų matydavome ir jų 
gausingos poezijos paskaitydavome Amerikos lie- 
tuvių laikraščiuose, tiktai tą poeziją vadindavom 
"“amerikoniška'"' ir, vertindami Lietuvos poetų 
mastu, ją laikydavome esančia anapus literatūros 
ribų. O tie du, Jonila ir Kleofas Jurgelionis, ta- 
čiau buvo tokie amerikiečiai poetai, apie kuriuos 
naujosios mūsų literatūros profesorius kalbėjo 
ex cathedra (tiesiogine to žodžio prasme), kurie 
tai pat buvo įtraukti į poezijos antalogijas: Jo- 
nas Jonila — į Tysliavos redaguotą “Sūduvą"', o 
Jurgelionis — į Binkio “Vainikus"'. Savaime su- 
prantama, nei M. Gustaitis, nei J. Tysliava ne- 
laikyta Amerikos lietuvių poetais: nors M. Gus- 
taičio daugiausia poezijos knygų išleista Ameri- 
koje, tačiau jų autoriaus taip trumpai čia būta, 
galima sakyti, tik viešėta, o Tysliava buvo jau 
grynas nepriklausomosios Lietuvos produktas, į 
Ameriką vos 1932 m. iškeliavęs laimės jieškoti, 
tik čia, kaip poetas, jos neradęs. Beje, A. Vai- 
čiulaitis ir J. Aistis, atsidūrę Amerikoje, pripa- 
žino jau daugiau Amerikos lietuvių poetų: kele- 
tą jų įtraukė į Lietuvių Rašytojų Dr-ją, taip pat 
į Lietuvių poezijos antologiją. Iš jų ypač minė- 
tinas Julius Baniulis. 


Poetas ir kalbininkas, kalbėtojas ir autorius, 
vertėjas ir kritikas, spaustuvės darbininkas ir re- 
daktorius, advokatas ir arklių lenktynių sporto 
teoretikas Kleofas Jurgelionis gimė 1886 m. sau- 
sio 1 d. Skapiškyje, kur būsimojo poeto tėvas Jo- 
nas, kilęs iš kaimyninio Panemunėlio vls., miręs 
jau nepriklausomoje Lietuvoje Moškėnuose, tuo 
metu buvo valsčiaus raštininku. Kleofas Skapiš- 
kio nė neprisimena, kadangi tėvas netrukus nu- 
sikėlė į Panemunėlį raštininkauti. Čia poetas 
užaugo ir subrendo, įaugo į tos parapijos tarmę, 
vėliau, studijuodamas Krokuvoje, aprašė Pane- 
munėlio tarmės fonetiką (lenkiškai), o nuvykęs 
į Ameriką, išspausdino ją lietuviškai (1911). Ta- 
me pat Panemunėlio vls. Moškėnų km. gimusi 
Kleofo motina Marijona Jasiūnaitė, kurios tėvas 
prieš mirdamas užrašė savo ūkį vyriausiajam 
Marijonos sūnui, 8 metų amžiaus Kleofui; tas 


ūkis vėliau teko jauniausiai Kleofo seseriai Ju- 
lei. Daug įtakos poetui turėjo motina, didžiai 
dievobaiminga moteris, garsaus kun. Jono Ka- 
telės, išmokiusio visą parapiją skaityti ir rašyti, 
mokinė. Todėl ir pats poetas mokslus ėjo dau- 
giausia katalikiškose mokyklose: Šv. Kotrynos 
progimnazijoje Petrapilyje, Jogailos u-te Kroku- 
voje, De Paul u-te Čikagoje. Motina buvo pir- 
moji būsimo žymaus kalbėtojo kritikė. Kai Kleo- 
fas, dar gimnazistas, pasakė vieną kalbą krikš- 
tynose, kitą laidotuvėse, motina sūnui liepė ge- 
rai pasimokyti ir tik tada kalbėti. 


Kleofas buvo vyriausias sūnus gausioje šei- 
moje. Po jo ėjo Elena, Petrapilyje susipažinusi 
ir ten ištekėjusi už garsaus lietuvio virėjo Jur- 
gio Jankausko, kuris netrukus vieno kunigaikš- 
čio buvo paimtas į Paryžių, ten vėliau parašęs 
prancūziškai knygą apie kulinariją (jų duktė iš- 
tekėjo už Ed. Turausko). Kiti broliai paeiliui 
buvo Alfonsas, Stefanija, Antanas, daktaras, 
Lietuvos sporto organizatorius bei žymiausias jo 
teoretikas, ir jauniausioji sesuo Julė. Be tų še- 
šių, dar du vaikai mirė kūdikystėje. Jurgelio- 
nių šeimoje kalbėta dviem kalbom: lietuvių ir 
lenkų. Pirmą eilėraštį (Marijos garbei) Kleofas 
parašė lenkiškai, dar gimnazijoje tebebūdamas. 


Tuo metu, kai tėvas buvo raštininku Ak- 
nystoje, išėjo įsakymas, draudžiąs katalikui bū- 
ti valsčiaus raštininku Lietuvoje. Tėvas su šei- 
ma tuo būdu 1896 m. nusikėlė į Petrapilį, kur 
pas notarą gavo sekretoriaus tarnybą. Į Petra- 
pilio lietuvių veiklą Kleofas Jurgelionis įsitrau- 
kia susitikęs su K. Būga, Aug. Voldemaru ir 
Zauka. Su Būga 1903-6 metais buvo artimiausi 
draugai. Dienomis Būga dirbo observatorijoje, 
o vakarais eidavo į dvasinę akademiją pas kun. 
K. Jaunių, su kuriuo kalbos klausimais kalbė- 
davosi ligi vidurnakčio, kartais net ligi 3 val. 
ryto. Gautąsias iš K. Jauniaus kalbines žinias 
Būga perdavinėjo Jurgelioniui. Jurgelionio įsi- 
tikinimu, Jaunius tada buvęs didžiausias kalbi- 
ninkas visame pasaulyje; buvo iškalbingas, 10- 
tyniškai “geriau mokėjo už Ciceroną" (žinoma, 
Tomo Akviniečio laikų lotynų kalba). Būga tai- 
sė Jurgelionio tarminę tartį į bendrinę, rengda- 

mas jį scenai. Pirmą kartą scenoje Jurgelionis 
pasirodė 1903 m., vaidindamas Vaičaičio vers- 
tą Puškino Šykštųjį Riterį. Pats Būga buvo l1a- 
bai puikus sufleris. O. K. Jurgelionis, Adomo 
Varno liudijimu, greit iškilo kaip Petrapilio liet. 
scenos pažiba. 

Būdamas Petrapilio penktosios gimnazijos 
8-tosios klasės mokinys, Jurgelionis įsitraukia į 
revoliucinę veiklą. LRD surengtame Jurgelio- 
nio sukakties minėjime 1955. XII. 18 Čikagoje 
prof. Vikt. Biržiška prisiminė 1905-6 metus, kai 
Jurgelionis buvo revoliucininkas ir revoliuciniais 
motyvais rašė lietuviškus eilėraščius, kurių vie- 
nas plačiai buvo dainuojamas to meto Petrapilio 
lietuvių studentų kaip revoliucinė daina. Tos 
dainos porą posmų profesorius, net po 50 metų 
prisiminęs, minėjime pasakė. Dainos autorius 
tačiau jos jau nebeprisiminė. Užtai prisiminė sa- 
vo susitikimą su L. Trockiu. Kai Trockis niur- 
nančiu tonu kalbėjo 10,000 žmonių miniai, klau- 
sytojai spėjo įmigti. Po jo ėmus kalbėti 8-tos 
klasės gimnazistui Jurgelioniui, minia staiga pa- 
budo ir kėlė jaunam kalbėtojui ovacijas. Pasi- 
rodžiusi policija ir kazokai ėmė artintis prie kal- 
bėtojo, tada darbininkai tankiausiu žiedu apsupo 
Jurgelionį ir išgelbėjo tą kartą nuo policijos. Po 
to, aišku, reikėjo saugotis. 

Revoliucininkai norėjo Jurgelionį įtraukti į 
socialistus, bet poetas nesusidėjo su jais: tada 
ir vėliau visą laiką griežtai pasireiškė prieš so- 
cializmą, komunizmą, lygiai kaip ir prieš kapi- 
talizmą. Revoliucininku tapo svarbiausia dėl to, 
kad stipriai buvo nusistatęs prieš carą, (Jurgelio- 
nio žodžiai: “nebuvau socialistas, tik anticaris- 
tas"). O tam sudarė pagrindą tėvo atleidimas 
iš geros valsčiaus raštininko tarnybos. Anais lai- 
kais valsčiaus raštininkas buvo pirmoji figūra 
šalia klebono. Petrapilin nusikėlus, teko gyventi 
kur kas kukliau. 

Ir taip abiturientas, užuot laikęs baigiamuo- 
sius egzaminus, įvairiose Lietuvos vietose (Vil- 
niuje, Šiauliuose, Suvalkijoje) sako prieš caro 
valdžią nukreiptas kalbas ir už tai pagaliau pa- 
tenka į Vilkaviškio kalėjimą. “Glūdi liūdi" poe- 
zijos rinkinyje pirmasis eilėraštis yra Kalėjime, 
rašytas 1907 m. Vilkaviškio kalėjime. Iš kalėji- 
mo pavyko pabėgti, o tas pabėgimas buvo tra- 
giškas, ir jį Jurgelionis prasmingai prisiminė po 
kokios 15 metų jau Čikagoje vienos (civilinės) 
bylos metu, kai jis savo advokatui, De Paul u-to 
profesoriui H. Keane nuoširdžiai ėmė pasakoti 
savo praeitį. Po to pasikalbėjimo su profeso- 
rium praėjo jau daugiau kaip 30 metų, tačiau ir 
šiandien poetas gyvai prisimena tuos įvykius. 

"Štai paties Jurgelionio žodžiai: 

“. „Prof. Keane labai susidomėjo mano pa- 
bėgimu iš Vilkaviškio kalėjimo. Pabėgimas su 

užpuolimu ant kalėjimo sargų buvo suorganizuo- 
tas Vlado Požėlos, Dorpato u-to studento. Man 
per langą buvo įteiktas revolveris. Kada mūsų 
kameros durys buvo atidarytos ir kalėjiman įsi- 
grūdo Požėlos ginkluoti vyrai ir prasidėjo jų 
imtynės su sargais, pasigirdo revolverio šūvis. 
Tai buvo šūvis iš mano revolverio — visai ne- 
lauktas ir netikėtas. Niekas nebuvo sužeistas, 
tik Požėlos ginkluoti vyrai išsigando ir pabėgo. 
Pasilikau tik aš su Požėla — du silpni vyrukai 
prieš du didelius ginkluotus kalėjimo sargus. Aš 
laikiau revolverį. Prieš mane stovėjo sargas, iš- 
kėlęs rankas augštyn, ir maldavo pasigailėti. Aš 
nebandžiau dar šauti. Bet pamačiau, kad Požė- 
la neturi savo revolverio, o bando revolverį atim- 
ti iš rankų milžiniško uniformuoto vyro. Požė- 
la buvo toks silpnutis. Mačiau, kad man reikia 
veikti ir veikti greit — šauti į vieną ir į kitą 
sargą. Paspaudžiau savo revolverio gaiduką, bet 
revolveris nė šnipšt — atsisakė šauti. Dar sykį 
paspaudžiau — nešovė. Tuomet aš surikau Po- 
žėlai: “Bėkim!" Drebančiom rankom pastūmiau 
tą sargą, kuris ėmėsi su Požėla, susitvėriau su 
Požėla, ir abudu pasileidom bėgti. Išbėgom į gat- 
vę, ir, mums bėgant gatve, du kalėjimo sargai, 
atsiradę kalėjimo duryse, pradėjo šaudyti iš re- 
volverių. Ar tai noroms, ar nenoroms — jie į 
mus nepataikė. Mes atsidūrėme apsnigtame lau- 
ke. Vilkaviškis buvo saugomas kariuomenės. 
Laukėm, kad raiti kareiviai greit pasirodys ant 
plento. Požėla pamatė sklypą neapsnigtos že- 
mės, ir mudu pasislėpėm tos žemės juodumoje. 
Buvo vakaras. Šalta. Ant sušalūsios žemės ma- 
no batai tuoj neteko padų. Ropodami juoda že- 
me, išgirdom plentu jojančius dragūnus. Jų bu- 
vo apie 10. Bet jie mūsų nematė: jau buvo su- 
temę. Mano kojos buvo kruvinos ir skaudėjo. 
Požėla žiūrėjo pagal žvaigždes, kad mes beklai- 
džiodami nepataikytume atgal į Vilkaviškį. 

Mano pasakojimą pertraukė mano profeso- 
rius Keane: 

— Ar tu nesijauti labai laimingas? 


— Suprantama, — atsakiau: — viskas mums 
atsitiko stebėtinai laimingai. 

— Ne, — tarė profesorius, — aš klausiu, ar 
tu nesijauti laimingas, kad tu neužmušei žmo- 


gaus? . 

Aš susimaišiau. Tas klausimas man nebuvo 
atėjęs galvon. 

— Ar tu tiki, kad tai buvo Dievo Apvaiz- 
dos rūpestis, kad tavo revolveris neiššovė ir ta- 
vo ranka neužmušė žmogaus? 

-— Taip, tai buvo Dievo Apvaizda. Ji išsau- 
gojo tą Žmogų nuo mirties. 

— Ar tai jau viskas? 

— Ne, profesoriau. Mes bėgome į Marijam- 
polę pas dr. Grinių. Vienas ūkininkas sutiko 


ADOMAS GALDIKAS — MĖLYNIEJI KALNAI 


mus pavėžėti į Marijampolę. Važiavome jo ro- 
gėse. Jau buvo apie saulėtekį. Privažiuojant 
prie Marijampolės, ūkininkas paklausė, gal mes 
nenorėtum susitikti su zemskiais ir policija. Ži- 
noma, atsakėm, jog nenorime. Taigi jis neva- 
žiavo per tiltą. Upė buvo užšalusi, pasuko tie- 
siai per upę, o anoj pusėj kaip tik buvo dr. Gri- 
niaus namai. Taip tas ūkininkas atvežė mus 
tiesiai prie dr. Griniaus durų. Dr. Grinius pir- 
miausia apžiūrėjo mano kruvinas kojas ir davė 
šiltus vailokus. Sužinojęs mūsų “reikalą" ir pa- 
dėtį, pasiuntė savo žvalgus pažiūrėti, kas deda- 
si pas upės tiltą. Žvalgai grįžo su pranešimu, 
kad tiltą apstojusi policija ir kariuomenė krato 
kiekvieną vežimą ar roges. Taigi aišku, kad čia 
vėl Dievo Apvaizda apsaugojo ir Vladą Požėlą 
"ir mane, nes nei aš neužmušiau žmogaus, nei jis. 

Prof. Keane priglaudė mane prie krūtinės 
su laiminga šypsena veide. 

— Iš Marijampolės mes nebėgome į Prū- 


(V. Maželio nuotr.) 


sus, bet į Vilnių. Tai suklaidino žandarų pėdas. 
Vilniuje apgyvendino mane pas save A. Smeto- 
na ir jo neapsakomai maloni žmona. Ji mane 
gydė ir maitino ir supažindino mane su ta Ado- 
mo Mickevičiaus raštų dalim, kurią tik išrink- 
tieji gali skaityti. Taip buvau išsaugotas dviejų 
būsimųjų Lietuvos prezidentų: Griniaus ir Sme- 
tonos. Vilniuje mačiau daug policijos ir daugy- 
bę žandarų. Jie žiūrėjo į mane akis į akį, bet 
nė vienam neatėjo į galvą mane areštuoti. Dau- 
giau kaip porą savaičių išgyvenau puikiosios 
Smetonienės globoj. Mano atsisveikinimas su 
Smetoniene buvo ir mano atsisveikinimas su 
Lietuva... Iš Vilniaus nuvykau pas savo tėvus 
į Peterburgą, kur žandarai galėjo mane leng- 
viausiai pagauti. Turėjau slapstytis. Dažnai kas 
kitą naktį nakvojau kur kitur. Beveik dvi savai- 
tes išbuvau pas brolius Biržiškas, slaptai jų nak- 
vinamas jų mažuose kambarėliuose. Dūmos at- 
stovai iš Kauno gubernijos, kuriems aš veikliai 

buvau padėjęs būti išrinktiems dūmon, ypač Po- 
vylis ir Kupstas, rūpinosi manim ir sudėjo bei 
surinko iš kitų atstovų užtektinai pinigų išvykti 
man ir mano žmonai Mariutei iš Rusijos į Pran- 
cūziją pas mano seserį Eleną Jankauskienę. Į 
Paryžių vykome per Suomiją, iš ten laivu į Da- 
niją, paskui per Vokietiją į Prancūziją. Po to te- 
ko gyventi Škotijoje (kur gimė mano sūnus Vla- 
das), Krokuvoje, Scrantone, Čikagoje, New Yor- 
ke, E. Windsor farmoje ir nuo 1948 m. vėl Čika- 
goje. Čikaga tapo tarytum antroji mano gimti- 
nė. Čia aš pergyvenau ir tragiškų ir malonių 
momentų. Visus juos aprašant, pasidarytų nuo- 
bodulio pasaka,' — priduria Jurgelionis. 


Taigi, pagyvenęs apie pusmetį Paryžiuje, 
Jurgelionis, pakviestas Škotijos lietuvių, vyksta 
redaguoti jų laikraščio “Rankpelnio". Ten iš- 
moksta ir raidžių rinkėjo darbą, be to, tą darbą 
padėjo jam dirbti jo žmona. 1908 m. nuvyksta 
į Krokuvą, kur garsiajam Jogailos universitete 
studijuoja filologiją, drauge rengdamasis ir bran- 
dos atestatui. Be kitų, klausė pagarsėjusio prof. 
J. Rozvadovskio lyginamojo kalbų mokslo pa- 
skaitų. Sužavėtas Rozvadovskio paskaitų, vėliau, 
jau iš Amerikos, Jurgelionis rašo K. Būgai į Pet- 
rapilį laišką, ragindamas jį važiuot studijuoti į 
Krokuvą, tačiau Būga atsisakė. 


Jurgelionis gyvai prisimena savo pasiks-1bs- 
jimą Krokuvoje su garsiu lenkų kritiku St. Vit- 
kevičiumi (1851-1915). Šis žemaitis bajoras i lie- 
tuvį studentą prabilo žemaitiškai ir užtraukė ži- 
nomą dainą “Ant marių krašto Palangos mieste- 
lyj“. Jis papasakojo, kaip prieš kelerius metus, 
minint Jogailos universiteto jubiliejų, jo bičiulis 
(anot Vitkevičiaus, lietuvis) Henrikas Senkevi- 
čius paaukojo 100,000 kronų tam. kad lietuvio 
įkurtame Krokuvos u-te būtų įsteista lietuvių 
kalbos, literatūros ir Lietuvos istorijos katedra. 
Tuos pinigus Lietuvos ir Lenkijos ponai buvo su- 
aukoję Senkevičiui, kad šis panaudotų juos tam, 
kam ras reikalingiausia. Universiteto iškilminga- 
me jubiliejuje, įteikdamas tuos 100,000 kronų, 
Henrikas Senkevičius pabrėžęs, kad jis, kaip lie- 
tuvis, tą auką skiriąs lietuvių kalbos katedrai. 
Susirinkę Lenkijos ir Lietuvos didžiūnai, pasek- 
dami garsaus rašytojo pavyzdžiu, tam pačiam 
reikalui ėmė kloti tūkstantines. Greit buvo su- 
dėta 1 milijonas kronų. Su tuo milijonu Kroku- 
vos universiteto vadovybė kreipėsi į krašto vy- 
riausybę Vienoje, kuri prie surinktojo pridėjo 
antrą milijoną tam pačiam tikslui. Senkevičius, 
Vitkevičius ir kiti reiškė pagrindinę sąlygą, kad 
tai katedrai vadovauti būtų rastas tikras lietu- 
vis. Toks buvo anuo metu pagarsėjęs vienintelis 
autoritetas kan. K. Jaunius. Jam universitetas 
siuntė keletą laišku. kviesdamas užim'i lituani<- 
tikos katedros vedėio vietą. Jaunius tačiau i 
laiškus nieko neatsakęs — tuos u-to kvietimus 
išmesdavęs į šiukšlių dėžę. Tada fakulteto de- 

kanas Wielura pats nuvažiavo į Petrapilį pas K. 
Jaunių ir ilgai su juo išsikalbėjo. Grįžęs Kro- 
kuvon, kolegoms profesoriams K. Jaunių taip 
apibūdino: “Tai yra genijus, kokio dar nebuvo 
pasaulyje, bet kas iš to...: idiotas“. Visa tai 
Vitkevičius jautriai nupasakojo Jurgelioniui. 


Apskritai tada Krokuvoje lietuvį lenkai ant 
rankų nešiojo; tatai gavo patirti pats Jurgelio- 
nis, kuris, be abejonės, buvo rengiamas vakuo- 
jančiai lituanistikos katedrai užimti. Tačiau dėl 
lėšų stokos po metų, žmoną su vaiku kol kas pa- 
likęs Krokuvoje, Karolio Račkausko (K. Vairo), 
kiek anksčiau pabėgusio į Ameriką, kviečiamas, 
gavęs iš jo kelionpinigius, Jurgelionis vyksta 
Amerikon, į Serantoną (su K. Račkausku, taip 
pat ir Maironiu, Jurgelionis buvo susidūręs Pet- 
rapilyje. Tuo metu Račkauskas redagavo “Lie- 
tuvių laikraštį", kurio porą numerių, redaktoriui 
susirgus, suredagavo Jurgelionis). Scrantone 
Račkausko supažindinamas su Jonu Šliūpu ir 
gauna spaustuvininko darbą “Laisvojoje mintyje". 
Čia Jurgelionis parašė ilgoką studiją “Kun. A. 
Vienožinskis ir jo dainos" ir įkalbino Šliūpą ją iš- 
spausdinti “Laisvojoje mintyje“, iš kur paskui at- 
mušta atskiru leidinėliu (1910). Dėl to rašinio 
laisvamaniai keikė Jurgelionį, kam šis “sukata- 
likinęs'' Šliūpą. O kai kitais metais iš Lietuvos 
į Ameriką atvyko kun. Olšauskas ir kun. Tu- 
mas aukų Saulės namams rinkti, Jurgelionis, jau 
dirbdamas Čikagoje, “ Lietuvos" leidykloje, kur 
tuo metu buvo spausdinama “Laisvoji Mintis“, 
tebūdamas techninis to laikraščio spaudos tar- 
nautojas, be Šliūpo žinios, savo nuožiūra, pirma- 
me “Laisvosios minties" puslapyje įdėjo tų abie- 
jų Lietuvos kunigų atvaizdus, — to laikraščio 
skaitytojai tiesiog pasipiktino. Patsai Šliūpas dėl 
to tačiau nepareiškė Jurgelioniui kokių priekaiš- 
tų. 

Šliūpo “Laisvojoje mintyje“ Scrantone teiš- 
dirbęs apie pusę metų, Jurgelionis A. Olšausko 
leidžiamos “ Lietuvos" redaktorium išbuvo žymiai 
ilgiau. Tie laikai rašytojui bus buvę patys pro- 
duktyvieji: 1911 m. išleidžia “Deklamatorių", 
sudėdamas ten šalia mirusių Kudirkos, Vieno- 
žinskio, Vaičaičio naujausius Maironio, Jakšto, 
Margalio, V. K. Račkausko ir kitų poetų kūri- 
nius; 1913 m. pasirodo “Mįslių knyga“ (1135 
mįslių rinkinys); 1915 m. išleidžiamas Shakes- 
peare'o *Makbeto" vertimas; pagaliau 1916 m. 
išeina Jurgelionio poezijos rinkinys “Glūdi liū- 
di", 106 p. Su Olšausku 1911-12 m. planavo leis- 
ti lietuvišką enciklopediją, kurios buvo numaty- 
ta 3 dideli tomai. Jurgelionis buvo paskirtas vy- 
riausiu enciklopedijos redaktorium. Beveik vi- 
sus enciklopedijos bendradarbius buvo numatęs 
iš Lietuvoje gyvenančių mokslininkų tarpo (tarp 
jų ir A. Jakštą); amerikiečių pakvietė tik du: 


kun. A. Kaupą, kurį Jurgelionis labai augštai 
vertino, ir J. Laukį. Įdomu, kad nebuvo numa- 
tyti bendradarbiais nei gaususis populiarizato- 
rius J. Adomaitis Šernas, nei J. Šliūpas, nei V. 
K. Račkauskas, nei daugelis kitų. Tačiau leidė- 
jas Olšauskas nepajėgė to užsimojimo įvykdyti. 

1913 m., likęs be darbo, Jurgelionis kreipiasi 
į "Draugo" red. kun. A. Kaupą, pasisiūlydamas 
raidžių rinkėju. Kun. A. Kaupas, būdamas di- 
delis intelektualas, pareiškė jokiu būdu negalįs 
enciklopedijos redaktorių pasodinti zeceriu ir 
pridėjo: “Eik mano vieton ir redaguok “Draugą"': 
aš jau ilgai nebegyvensiu" (turėjo vėžį). Ir taip 
Jurgelionis atsisėdo į “Draugo" redaktoriaus kė- 
dę. Netrukus amerikiniuose laikraščiuose buvo 
išgarsinta vieno kunigo byla. Jurgelionis nu- 
sprendė, kad nepatogu būtų nuo “Draugo" skai- 
tytojų visiškai nuslėpti žinią, kuri paplito po vi- 
sus laikraščius, taigi ją paskelbė ir “Drauge"'. 
“Draugo" vedėjas (menadžeris) kun. P. Serafi- 
nas, Aušros Vartų parapijos klebonas, liko nepa- 
tenkintas ir norėjo tuojau Jurgelionį atleisti, ta- 
čiau kun. A. Kaupas su tuo nesutiko. Jurgelio- 
nis redagavo “ Draugą" ir toliau, ligi kun. A. 
Kaupo mirties — iš viso apie 5 mėnesius. 

1914 m. Jurgelionis redagavo “Jaunąją Lie- 
tuvą", kuri tačiau greitai sustojo, bankrotavus 
leidėjui Tananevičiui. To paties leidėjo liko ne- 
išleistas Jurgelionio anglų-lietuvių ir lietuvių- 
anglų k. žodynas, kurio pusė buvo jau parašyta. 
Anglų kalbą ilgesnį laiką Jurgelionis jau buvo 
studijavęs Čikagos universitete. Turėdamas pui- 
kią iškalbą, Didžiojo karo metu angliškai pasakė 
daugybę prakalbų, garsindamas Lietuvos vardą 
amerikiečių tarpe. Parašė anglišką brošiūrėlę 
apie Lietuvą, jos kultūrą bei esamą padėtį ir ke- 
letą tūkstančių egz. išsiuntinėjo Amerikos tur- 
tuoliams. Šie, susipažinę su Lietuvos reikalu, 
aukojo po $500, net po $1,000. Tos aukos buvo 
perduotos Raudonajam Kryžiui Lietuvai remti. 

"Gautasis neblogas valdinis darbas prie teis- 
mo įstaigos Jurgelioniui buvo realus akstinas tei- 
sių studijoms, nors sielai artima buvo tik litera- 
tūra ir kalbų mokslas. Sutvarkęs atestato reika- 
lą, stoja į De Paul universitetą Čikagoje ir čia 
1919 m. baigia teisių skyrių bakalauro laipsniu. 
Būdamas antimilitaristas, ne tik rašė ir sakė kal- 
bas, nukreiptas prieš karą, bet ir praktiškai, dar 
tebestudijuodamas teises, daugybei mūsų tau- 
tiečių, tiems, kurie dar nebuvo JAV piliečiai, pa- 
dėjo išvengti karinės prievolės, remdamasis tam 
tikrais teisiniais nuostatais. Dėl tos rūšies ma- 
siškai teiktos pagalbos J urgelionis ne tik neteko 
turimos valdinės tarnybos, bet buvo areštuotas. 
Tačiau pažistami turtingi amerikiečiai greitai 
Jurgelioni išgelbėjo, taip kad vos 15 minučių te- 
teko būti areštuotam. Tie pažįstamieji gavo su- 


mokėti žymiems advokatams, 
gelionio bylą, apie $10,000. 


1919-23 m., būdamas “Naujienų" vedėjas 
(menadžeris), honorarais rėmė gabius rašytojus, 
pvz. Balį Sruogą, tuo metu studijavusį Vokieti- 
joje. Užtai to laikotarpio “Naujienose? matome 
daug B. Sruogos recenzijų ir apskritai literatū- 
rinių straipsnių. Šaunus kalbėtojas, nepalygina- 
mas monologų sakytojas, vis dėlto su advokato 
profesija nesusigyveno: vos apie 5 metus tesiver- 
tė advokatūra. Matydamas, kad teismuose daž- 
nai teisieji pralaimi, neteisieji laimi, būdamas 
jautrus ir teisingas, ilgiau nepanoro būti netei- 
singumo liudytoju. Su draugais advokatais vie- 
ną kitą kartą nuvykęs pažiūrėti arklių lenkty- 
nių, metėsi į tą sritį: išstudijavo arklio anato- 
miją ir netrukus parašė šito žanro veikalą, sa- 
kytume, arklių lenktynių spėjimo vadovėlį (ži- 
noma, angliškai). Už pirmą knygą gavo $5,000, 
paskui daugiau jų parašė, leido šios rūšies spor- 
to žurnalą, tik ir čia turtų nesusikrovė. 


gynusiems Jur- 


Taip ilgesnį laiką su lietuviška dirva nu- 
traukęs ryšius, ape 1935 m. Čikagoje lietuviams 
ima teikti savaitinius labai pagarsėjusius radijo 
vaidinimus bendru pavadinimu “Makalų šeima". 
Tie vaidinimai nutrūko, antrajam karui prasidė- 
jus. 1938-41 m. Jurgelionis redaguoja “Tėvynę"'. 
Laikraštį pagyvina, įdėdamas savo ir kitų poe- 
zijos ir šiaip įdomesnių straipsnių. Leidėjams 
tačiau neįtiko, kadangi laikraštį redagavo pagal 
savo įsitikinimus, nepataikaudamas srovėms. Ir 
čia stengėsi skelbti tą patį humanizmą, kurį 
skelbė jau 1914 m. “Jaunosios Lietuvos? žurnale. 


Nepriklausomos Lietuvos laikais artimų 
santykių su literatūros žmonėmis nepalaikė, to 
meto žurnaluose nebendradarbiavo, nors iki šian- 
dien yra išlikusių pas Jurgelionį įvairių Lietu- 
voje ėjusių žurnalų palaidų numerių (“ Baras", 
“Fiziškas auklėjimas" r kt.) Po šio karo yra 
parašęs keletą gyvų straipsnių (“Vienybėje" ir 
kt.) Lietuvos ir lietuvių gelbėjimo reikalu. Kai 
prez. H. Trumanas 1945 m. važiavo į Potsdamą 
konferuoti su Stalinu, Jurgelionis įteikė prezi- 
dentui laišką, prašydamas Stalinui perduoti jo 
norą sužinoti apie motiną ir brolį dr. Antaną, 
likusius Lietuvoje. Jurgelionis nepaprastai buvo 
nustebintas, oro paštu iš brolio Antano gavęs 
laišką anksčiau, negu prez. Trumanas spėjo 
grįžti iš konferencijos. Šiek tiek vėliau gavo 
atviruką iš savo senutės motinos. 


Čia surašytieji faktai daugiausia paties Jur- 
gelionio buvo man papasakoti Čikagos rašytojų 
susirinkimų metu, iš dalies viešai jo paskelbti 
70 m. sukakties minėjime. Tačiau jubliatas žo- 
džiu bei raštu pabrėžiamai prašė jų neskelbti dėl 
to, kad nenorįs liesti kitų asmenų, su kuriais te- 


57 


ADOMAS GALDIKAS — SODYBA 


ko šiaip ar kitaip santykiauti, o taip pat dėl to, 
kad poetas sakosi neatsimenąs datų nei iš savo 
nei iš kitų gyvenimo: “Aš atsimenu tik įspūdžius, 
bet negaliu pasakyti, kada aš tuos ar kitus įspū- 
džius įsigijau". Jeigu vis dėlto nusprendžiau vy- 
resniojo kolegos nepaklausyti, tai dariau įsitiki- 
nęs, kad, sąmoningai palikęs spragą literatūros 
istorijoje, nusikalsčiau literatūrai. Pagaliau tos 
visos datos (jeigu kuri ir būtų ne visai tiksli) ir 
sausa įvykių registracija pravers lietuvių kultū- 
ros istorijai, tik jos, deja, neparodo svarbiausio, 
būtent: gyvo Žmogaus tragikos. O ar gali būti 
didesnė poeto tragika, kaip kad trisdešimt saus- 
ros Metų kūryboje? 

Jurgelionis, europinės kultūros žmogus, at- 
sidūręs Amerikoje, neturėjo prie ko pritapti, bū- 
damas visa galva prašokęs Amerikos lietuvių 
masę. Jo filosofija kitiems čia buvo nesupran- 
tama, jo filologija niekam nereikalinga, jo poe- 
zijos kultūra nerado čia nei dirvos, nei kūrybi- 
nio paskato. Sroviškai susiskaldžiusiems Ameri- 

(V. Maželio nuotr.) 


kos lietuviams Jurgelionis liko kontraversinė as- 
menybė: katalikams — “laisvamanis"', laisvama- 
niams "laisvos"? minties išdavikas ar pana- 
šiai.  Patsai poetas sakosi širdimi tikįs Dievą 
tokį, kokį įrodė Tomas Akvinietis. Jeigu stokotų 
religinio jausmo, tai neparašytų tokio šilto in- 
tymaus pagarbos išpažinimo Smūtkeliui (eiler. 


“Smūtkeliui" sukurtas neseniai).  Jurgelionio 
straipsniai ir literatūrinės recenzijos, — nesvar- 
bu, kur jie spausdinta, — pakankamai ryškiai ro- 


do autoriaus nepriklausomas pažiūras. Net ir 
griežtasis Adomas Jakštas, kritikuodamas 1909 
m. “Laisvąją mintį", nurodęs eilę priekaištų K. 
Račkausko (“šalta, partyvi, ne iš širdies, bet iš 
galvos išspausta'“) ir Jovaro poezijai (“sulipdy- 
ta iš vienų šabloniškų šauksmų''), pripažįsta, jog 
"geriausi Laisvoj mintyj dalykai — trys KI. 
Jurgelionies recenzijos trijų naujų lietuviškų 
knygų: Gabrio “Skaitymo knygos", K. Račkaus- 
ko “Eilėmis ir proza“ ir Tananevičiaus “"Trum- 
pos lietuviškos gramatikos". Su išreikštomis tose 


recenzijose nuomonėmis beveik pilnai galima su- 
tikti" (A. Jakštas: Mūsų naujoji literatūra II, 
619 p.). 


Nuo 1951 m. Jurgelionis gyvai ima reikštis 
Lietuvių Rasytojų Dr-jos veikloje, dalyvauja 
menesiniuose čikagiškių lietuvių rašytojų suėji- 
muose ir po ilgokos pertraukos (kurios metu, be- 
je, labai daug gilinosi į XII a. persų poeto Oma- 
ro Chayyamo poeziją, ją išversdamas lietuviš- 
kai) grįzo į poezijos kūrybą. Jau turi parengęs 
naują poezijos rinkinį, dvigubai didesnį už “Glū- 
di liudi"“. Stebinąs yra to amziaus poeto gaju- 
mas lyrikai, iš dalies ir patys lyrikos motyvai. 
Pazymėtinai gajus yra meilės motyvas, pasireiš- 
kiąs dvejopai: kaip tiesioginės meilės išraiška ir 
kaip gamtos motyvo “erotinė interpretacija“. 
Pats autorius meilės motyvui pateisinti ar pa- 
aiškinti yra parašęs straipsnį “Apie poeziją ir jos 
paskirtį', kuriame teigia, jog tikra poezija jam 
yra lyrika, drąsiai, atvirai, tiesiogiai išreiškianti 
meilę visuose jos apsireiškimuose (Aidai 1952, 
Nr. 3). Kai čikagiškiai rašytojai 1956. I. 1 suėjo 
pas Jurgelionį pagerbti jo 70 m. sukakties, jubi- 
liatas kiekvienam dalyviui išdalijo po lapą, kur 
įrašyta XII a. prancūzų trubadūro motto su poe- 
to prierašu, kad tas motto “dalinai būtų galėjęs 
būti ir mano poezijos motto“, pridurdamas, kad 
tatai imtina cum grano salis: 


A Dieu mon ūme, 

Mon cceur aux dames, 

Ma vie au roi, 

L'honneur pour moi. 

(Mano dūšią— mano Dievui, 
Mano širdį paskiriu ponioms, 
Mano gyvastį karaliui, 
Garbę—sau pačiam). 


Ilgesnį laiko tarpą poetui nutrūkus nuo kū- 
rybos ir esant atskirtam nuo Lietuvoje vykusio 
literatūrinio gyvenimo, susidarė vienur mažes- 
nis, kitur ryškesnis kalbinių bei literatūrinių for- 
mų skirtumas, lyginant pastarojo meto Jurgelio- 
nio poeziją su ta, kurią mes atsivežėm ir kurią 
puoselėjame toliau. Užtai, šiandien vartydami 
prieš 40 metų Čikagoje išleistą iki šiol vienintelį 
Kleofo Jurgelionio poezijos rinkinį “Glūdi liū- 
di", turime konstatuoti žymų poeto pranašumą 
palyginti su kitais to meto pomaironiniais poe- 
tais. 

Negausioje ir neįvairioje 1908-12 metų mū- 
sų poezijos tematikoje aiškiai pirmauja Jurgelio- 
nis motyvų naujumu ir idėjų gilumu. Apstu čia 
visuotinių filosofinių idėjų (žymiai vėliau pana- 
šių dalykų rasime Putino poezijoje): gėrio ir 
blogio įsivyravimas pasaulyje (Dvi esybi), sielos 
gilumo neišmatuojamumas (Fragmentum), abejo- 


nės, ar yra prasmė žmogaus meilės, jausmo, min- 
ties ir viso pasaulio buities (Abejonės). Giliau- 
sia kontempliacija gamtoje išreikšta trumpame 
neužmirštamame eilėraštyje “Nežinau ko“; įdo- 
mus ir originalus "Šešėlis" — vienas iš ryškiau- 
sių egotistinė mūsų lyrikos pirmūnų (“Miglotoj 
gatvėj miglomis aptulotas tai msno buvo šešė- 
lis ..."). Poeto polėkių audringumą, kūrybinių 
audrų pasiilgimą parodo tokie anuomet (1911) 
tikrai neiprasti posmai: 


Norėtųs, 

Kad viskas kaip pragare degtų, 
Tviskėtų, žėrėtų, liepsnotų, 
Ugnies uraganais eitų. 


Norėtųs, 

Kad viskas, kaip paskutinėj dienoj, 
Irtų ir griūtų ir garmėtų 
Betirpstančios žemės liepsnoj. 


Važiuotų kaip bokštai vežimai 
Su tūkstančiais liuciferių viršuj 
Ir kalnams iš vietų iškylant, 
Kvatotų velniai apsukui! (51) 

Panašūs polėkiai, tik Žymiai poetiškiau api- 
pavidalinti, išreikšta puikiame eilėraštyje “Glū- 
di liūdi", kurio vardas paimta visam rinkiniui. 

Gausių gamtos motyvų tarpe taip pat ran- 
dame gilių ir originalių (pvz. “Uola"). Tyras, bet 
gilus gamtos motyvas, ne paviršiaus grožybe, bet 
vidine styga užgaunąs sielą, išlietas eilėraštyje 
“Pamėnas"'. Šis dvylikos eilučių ir tik vieno saki- 
nio eilėraštis sudaro pavyzdingą turinio ir for- 
mos harmoniją, apie kurią tuoj pakalbėsim pla- 
tėliau. 


Tarp juodų, kaip naktis, akmeninių tvirtybių, 
Tarp bedugnių, karklynais pridengusių žiotis, 
Tarp blėstančių laužų, jų dūmų aitrumo, 
Tarp kalnų viršūnių, pageidusių klotis 
Šiurkščiais patalais, 

Juodais pagalviais — 

Nuo uolos lig uolos, per plyšius, skeveldras, 
Iš gelmių į viršų, per dūmus ir rūką 

Baltutis grynutis pamėnas iškyla, 
Praskrieja, atmindamas lengvąjį pūką, 

Ir nyksta tolybėj, 
Slėpiningoj aukštybėj... ; 
(Pamėnas, 33) 


Be abejonės, yra ir lengvesnių, grakščių, net 
gerokai sentimentalių lyrikos gabalėlių, tik jų 
nedaug (“Šakelė", “Mėnesienoj", “Vaikelis", 
“Atmintis'?. ..): | 

Žalia - žalia šakelė 
Nusviro ant peties, 
Tarytum pabučiavo 
Gerai taip, nuo širdies (36) 

O tokiais žaismingo turinio motyvais, kaip 
“Meilės tomas", ims dainuoti V. Sirijos Gira po 
gerų 20 metų... Ta proga pažymėtina, kad ero- 
tinių motyvų visame jaunatvės rinkinyje tėra vos 
vienas kitas. 

“Glūdi liūdi" poezijos knygoje randame 
reikšmingą autoriaus prakalbą. Čia autoriaus pa- 
sirodoma literatūriškai tiek išprususio, jog tiks- 
lingai siekiama turinio ir formos harmonijos 
(prieš 40 metų pas mus tai buvo naujiena!): 
“. „nauji motyvai turėjo gimdyti naujas formas, 
ir naujos formos — naujus motyvus ... Visokios 
formos yra geros, jeigu tik jos tobulai atsiekia 
siekiamojo rezultato — poeto jaučiamosios gro- 
žės tiesioginio ir efektyvaus išreiškimo... For- 
ma yra pamatinė dailės sąlyga, bet ji turi gim- 
ti draug su motyvu“. Savo kūrinius vertinda- 
mas tuo atžvilgiu, kiek jie pasiekia “idealią mo- 
tyvo ir formos harmoniją“, prakalbos autorius 
pripažįsta, jog “dauguma jų yra nepavykusių, 
tik gal keletas velybesniųjų, manau, yra kur nors 
netoli siekiamojo tikslo". Šitokia savikritika ro- 
do autoriaus didelę poezinę kultūrą. Tokios har- 
monijos reikalu pas mus visuotiniau imta rūpin- 
tis tik apie 1930-35 m. : 

Grįždami prie “Glūdi liūdi? poezijos, mato- 
me meistriškų tos “motyvo ir formos harmoni- 
jos" pasiekimų. Tiesiog klasiškas ta prasme yra 
Jurgelionio eilėraštis “Jūra ir mergos“ (1911): 


Kai mergelės griebė šieną, 
Aš stovėjau pajūryj. 

Puiki jura, puikios mergos, 
Neramu širdyj. 


Kilo jūros baltos bangos. 
Tėškė šviesiu sidabru. 
Išsidraikė gelsvos kasos, 
Žibo gintaru. 


Pūtė vėjas pietvakaris, 
Ūžė jūra vis smarkiau. 
Vėjo sučiuptas grėbėjas 
Prie savęs šaukiau. 


Ir kai jūra įsiūžus 
Svaidė lig manęs putas, 
Aš čia pat sykiu turėjau 
Jūrą ir mergas! 


Eilėraštis gyvas, nepaprastai temperamen- 


tingas, tobulos kompozicijos, išdailintos formos, 
originalaus turinio. Neįprastas ir pradžioje atro- 

dąs keistas jūros ir grėbėjų motyvų sugretini- 
mas antrajame posme ima lydytis bendro vėjo 
pagavimu (“kilo bangos" ir “išsidraikė gelsvos 
Akai nors apie patį vėją — dar nė žodžio. 

rniai parinkti vienareikšmiai, tik skirtingais 
žodžiais išreikšti pirmos ir antros (baltos ban- 
gos, šviesiu sidabru), trečios ir ketvirtos eilučių 
(gelsvos kasos, žibo gintaru) epitetai sudaro gyvą 
kaleidoskopą, kuriame bangos ir grėbėjos, ben- 
dro vėjo veikiamos, pasidaro lyg viena. Sugre- 
tinimas kasų su gintaru pačias grėbėjas galuti- 
nai nutolina nuo pievos ir paverčia tarsi jūros 
mergaitėmis, bangų išmestomis kartu su gintaru. 
Trečiajame posme pasirodo vėjas, tik jis neat- 
rodo smarkus nei galingas (pietvakaris!), bet jau 
pati jūra savo gaivalu ima ūžti, lyg ji darytų tą 
vėją, kurio sučiuptas grėbėjas poetas šaukia prie 
savęs. Paskutiniajame posme nuotaika įaudrina- 
ma ligi augščiausio laipsnio (jūra jau nebe ūžia, 
bet įsiužus, bangos nebe kyla, bet svaidė lig ma- 
nęs putas), o tačiau kad ir tokios audros fone 
“veiksmas"" baigiamas nepaprastai santūriai, es- 
tetiškai išlaikytai: “aš čia pat sykiu turėjau jūrą 
ir mergas!" 


Kiekvienas to puikaus eilėraščio žodis rink- 
tinis ir nepavaduojamas. Štai pirmosios eilutės 
mergelės švelni forma reiškia tolimą malonų 
vaizdą, o jau trečiosios eilutės stangri ar kiek 
šiurkštoka forma mergos parengia sekančios ei- 
lutės nuotaiką neramu širdyj. Susilaikome nuo 
tolimesnės analizės, kadangi kiekvieno žodžio 
apologijai tektų skirti bent po sakinį. Viso ei- 
leraščio nuotaikai tinka griežtas chorėjas, o pas- 
kutiniosios (trumposios) posmų e'lutės kertamai 
ryškina minties konkliuziją. 


Pilnesniam ankstyvosios Jurgelionio poezi- 
jos vaizdui sudaryti paimsime skirtingos te- 
mos, nuotaikos ir formos eilėraštį “Ubas", rašy- 
tą 1908 m. (ubas reiškia krosnį; tą senovinį žo- 
dį poetas ne iš savo tarmės paveldėjo, tik “pa- 
siskolino" iš kun. K. Jauniaus): 


Tamsoka. Liepsnoja tik ubas. 

Prie ubo pritūpęs šešėlis-žmogus. 
Sudžiūvęs jis, šleivas ir šlubas — 
Jis kursto tą ubą, jin dėsto žabus ... 


Įkaitusios kibirkštys skraido ... 

Ir traška tie žabai — išdžiūvę, žali — 
Šešėlis anglis dar pasklaido, 

Ir dega ugnis, taip karšta ir vali. 


Jau peleno krūvos sukrauta, 

Ir daug jų išnyks ir naujų prisidės... 
Šešėlio vis žabai bus krauta, 

Jis, kurdamas ugnį, per amžius tupės ... 


Tai yra, be abejonės, giliausios minties to 
meto mūsų poezijoje kūrinys. Juo labiau į jį 
įsiskaitai, juo darosi prasmingesnis, turininges- 
nis, visuotinesnis. Čia išreikšta žmogaus begali- 
nė mažybė, menkysta, Prometėjo priešybė; ne 
žmogus, tai tik šešėlis - žmogus, sudžiūvęs, šlei- 
vas ir šlubas; jo amžinas darbas tik žabų dėsty- 
mas (vėl kas per tikslumas žodžio: ne deda, ne 
kiša, ne krauna, bet dėsto žabus!), tik anglių 
pasklaidymas, tik tupinėjimas per amžius. Iš 
viso to darbo, pasakysim, iš viso gyvenimo tik 
“peleno krūvos sukrauta“, o toji savaip tragiška 
menkystos figūra, tasai "šešėlis", vis kraus ir 
kraus sau žabus toliau... Grįžus į pirmąją ei- 
lutę “Tamsoka. Liepsnoja tik ubas", mus pa- 
gauna ypatinga jos mistiška nuotaika, išreikšta 
tokiais paprastais ir skalsiais žodžiais, ir tada 
imame galvoti, kad ir pats ubas yra simbolis 
gyvenimo, kultūros ar pan. Gilią eilėraščio min- 
tį ir rimties nuotaiką atitinka lėtas amfibrachis. 

Kitur tas pat amfibrachis, cezūros sukapo- 
tas, išreiškia jau nerimo ir siutimo nuotaiką: 


„.. Tik žiūri ir gundo, ir žavi ir smaugia, 
Ir dūšioj pakyla audra, 

Ir bėgti norėtųs, ir rėkti norėtųs 

Ir plėštis krūtinę ir plastančią širdį, 

Į ranką paėmus, suspausti kietai!... 


Nerimasties valanda, 45 


Rašant ilgesnę studijėlę apie Jurgelionio 
poeziją, neišvengiama būtų panagrinėti “Taip 
tik sapnavau", “Glūdi liūdi" ir eilę kitų reikš- 
mingų eilėraščių, kurie gyvai paliudytų, kaip 
poeto parenkama motyvui tinkama forma. 

Įvairių formų, įvairių metrų aptinkame KI. 
Jurgelionio poezijoje, tik soneto nekultivuoja, 


būdamas įsitikinęs, kad už Petrarka niekas to- 
bulesnių sonetų nesukurs. Vienintelę “Uolą" 
galėtume laikyti šešių sonetų ciklu, tik poetas 
tos poemelės neskirstė posmais dėl to, kad, su- 
skirsčius posmais, ir minties vientisumas, ir for- 
mos dinamika būtų sutrikdyta. Trioleto nevar- 
todamas dėl jo formos žaismingumo ir turinio 
nerimtumo, to žanro pajuokai yra parašęs tokį 
trioletą: 

Parašysiu trioletą! 

Taip, kai nieko nedarai, 

Tai sumanęs ir sakai: 

Parašysiu trioletą. Ir t.t. 


Trioletas, 40 


Filosofinei improvizacijai visai tinkamos 
laisvo ritmo baltosios eilės (Tarp pragaryno ir 
dangaus, 46). Tie, kuriems šiandien “trūksta 
oro" tradiciniame ketureilyje ar kitokiame pos- 
me, gali rasti save Jurgelionio jau prieš 40 me- 
tų iš tradicinio posmo išsiveržusios poezijos pa- 
vyzdžiuose: “Darže", “šešėlis", “Išeivijoj" ir kt. 


Žengę 45 metų žingsnį atgal, vieną kitą 
žvilgsnį užmetėm į poetą, kuris turėjo (ir tebe- 
turi) lyrinę sielą, originalią mintį ir žodžio kul- 
tūrą, tik visa tai nuo tautos atskyrė Atlanto 
vandenys. Stebinančiai naujas ir originalus atė- 
jo į mūsų poeziją Jurgelionis, neskolingas savo 
pirmtakams, bet ir įpėdinių negavęs, kadangi 
savo laiku jo nepažinome: kartkartėmis visus 
antikvariatus išvertę, Kaune “Glūdi liūdi" kny- 
gos niekur neradome. Betgi jo vardas buvo ži- 
nomas naujiesiems rašytojams ir gerbiamas, 
kaip tikro poeto, — ypač po to, kai “Skaity- 
muose"' recenzuodamas Balys Sruoga augštai 
atsiliepė apie Kl. Jurgelionio rinkinį “Glūdi liū- 
di". Dabar gi lauktume ir naujo rinkinio. 

KORPORATYVIZMO PAVEIKSLAI 


Nekartą mūsų spaudoje ir šio žurnalo pus- 
lapiuose buvo rašyta apie korporatyvizmą ir jo 
doktrinos pagrindus. Šiame straipsnyje norėtu- 
me kiek plačiau pavaizduoti jo įgyvendinimo 
tiek praktinius, tiek teoretinius bandymus. "Tie 
gyvenimo ir teoretikų — taip sakant — nupiešti 
jo portretai ir teoretikų škicuoti ekskizai bei de- 
talės tepadeda susidaryti kiek pilnesnį konkre- 
čios korporatyvinės santvarkos vaizdą. 


1: 


1. Korporatyvizmo paveikslų apžvalgą rei- 
kėtų pradėti bent nuo romėniškųjų korporacijų, 
gyvavusių respublikos ir imperatorių laikais. Jos 
turėjo puikius teisinius nuostatus, bet niekados 
nepajėgė išsikovoti savarankiškumo, autonomi- 
jos. 

2. Ilgokai reikėtų prisižiūrėti į viduramžiais 
gyvavusias korporacijas ir to paties stiliaus jų 
tęsinį pirmoje naujųjų amžių pusėje. Jos bu- 
vo gana prisitaikiusios to laiko ūkiškojo ir ki- 
tokio bendruomeniškojo gyvenimo sąlygoms. 
Tada vyravo amatų ūkis, kurį įgalino menkas 
dėl karų ir marų žmonių prieauglis, gana sudė- 
tinga ir ilgo laiko reikalaujanti amatui išmokti 
technika (mokiniai, gizeliai, meistrai), galimy- 
bė lengvai apsirūpinti — dažniausiai vietoje — 
reikalinga žaliava ir parduoti savo gaminius. 
Tiek Sombartas, tiek Fanfani sprendžia, jog kor- 
"poracijos 12-14 šimtmetyje atliko joms skirtus 
uždavinius, būtent: įos įgalino amatininkų sa- 
varankiškumą, perdavimą kartai iš kartos amatų 
technikos, įgyvendinimą amatų apsaugos įstaty- 
mų ir apgalėjimą ūkiniame gyvenime partikula- 
ristinės bei egoistinės ekonomijos.!) Vėliau pra- 
sidėjo jų smukimas — jos piktanaudojo savo 
teises bei privilegijas ir nenorėjo ar nepajėgė 
prisitaikyti prie naujai bekylančios vidutinės ir 
stambiosios pramonės stiliaus.?) 


3. Tačiau mus labiau domina mūsų laikų 
korporatyvizmas, kurį kai kurie autoriai net 
neokorporatyvizmu vadina. Todėl atidžiau pa- 
žvelkime į korporatyvinę sa»tvarką Italijoje, 


1) W. Sombart, Der moderne Kapitalismus, I t., Leip- 
zig 1902, p. 140, 160; Am. Fanfani, Storia economi- 
ca, 3 ediz., Milano 1948, p. 224. 

2) Plačiau apie viduramžių korporacijas žiūr. E. Martin 
Saint-Leon, Histoire des corporations de metiers, 
2 ed., Paris 1941, 

Austrijoje, Portugalijoje ir kai kuriuose kituose 
kraštuose. 

Fašistinis korporatyvizmas Italijoje perėjo 
gana ilgoką raidą. Jis kilo iš fašistinių sindika- 
tų (1921), išvysčiusių energišką veiklą prieš ko- 
munistinių sindikatų terorą ir netvarką fabri- 
kuose. 1922 metais buvo įkurta Tautinė Fašisti- 
nių Sindikalinių Korporacijų Konfederacija jau 
su 1 milijonu narių. Nuo 1924 metų Mussolini 
pradeda sindikatus stipriau sukti tikrųjų korpo- 
racijų link. 1926 m. įstatymu pripažįstama darb- 
davių ir darbininkų sindikatams teisė išimtinai 
reprezentuoti darbininkiją bei darbdavius ir su- 
daryti kolektyvines darbo sutartis, kai jau 1925 
m. spalių mėnesio 25 d. buvo susitarta fašis- 
tinių darbininkų ir darbdavių sindikatų. Tuo pa- 
čių įstatymu uždraudžiami streikai bei lokautai, 
ikuriama Korporacijų Ministerija ir iš teisinin- 
kų sudaryti Darbo Teismai (Magistratura di La- 
voro) ginčams spręsti tarp darbo davėjų ir ėmė- 
jų, kuriems padeda du ūkinės srities žinovai. 
1927 m. išleidžiama garsioji “Carta del Lavoro", 
deklaruojanti Italiją korporatyvine valstybe ir 
darbininkų bei darbdavių teises bei pareigas. Vė- 
liau (1930) įkuriama ir Korporacijų Taryba, ku- 
ri, pagal dučės išsireiškimą, turėjo būti tautos 
ūkiui tai, kas kariuomenei generalinis štabas. 
Taip pat ji turėjo būti ryšys tarp fašistinių dar- 
bininkų ir darbdavių sindikatų. Jos sekcijos bu- 
vo laikomos kaip ir atskirų ūkio šakų korpora- 
cijomis. Tarybos nariai skiriami vyriausybės iš 
abiejų sindikalinių konfederacijų parinktų at- 
stovų. 


Pačios 22 korporacijos buvo įkurtos vos tik 
1934 metų istatymu. Korporacija sudaroma iš 
tos pačios ūkio šakos ar profesijos darbdavių ir 
darbininkų sindikatų atstovų. Tačiau į jų tary- 
bas ieio po tris fašistų partijos atstovus, kurie 
privalėjo ten reprezentuoti bendruosius tautinės 
bendruomenės reikalus. Korporzcijos turi vieti- 
nę, provincinę bei tautinę taryba. Kad korpora- 
cijos nepaskęstų biurokratizme ir darbininkuo<e 
neišblėstų rūpestis visuomenės reikalais, sindi- 
katams palikta plati veiklos sritis. Jie atitinka- 
mai ir reorganizuojami. Jų skaičius iš 1805 su- 
mažinamas iki 1201 ir jų konfederacijos iš 13 
iki 9. Visi konfederacijų, federacijų, provincinių 
ir vietinių sindikatų organai renkami pačių na- 
riu ar jų rinktų atstovų; tik konfederacijų pre- 
zidentai skiriami vyriausybės iš Federacijų Ta- 


rybų parinktųjų žmonių. O tačiau ir vėliau kor- 
poracijų bei sindikatų biurokratizmas ir valsty- 
bės pareigūnų visur kišimasis labai slopino kor- 
poratyvinį gyvenimą. Visi svarbesnieji korpo- 
racinių organų nutarimai privalėjo turėti Kor- 
poracijų ministerio ar atitinkamo jos pareigūno 
patvirtinimą.*) 

Tai rodo, jog fašistinėms korporacijoms trū- 
ko svarbiausios korporatyvizmo žymės — autono- 
mijos. Todėl ir kaip viešosios teisės institucija 
ir viešąją teisę kuriąs organas jos buvo tik iš 
vardo — viską diriguodavo fašistų partija ir 
valstybė.*) Jos — tai fašizmas, pritaikytas ūki- 
nei sričiai. Fašizmo ideologija, pagal Gentile, tei- 
gia “valstybės imanenciją individe"?) ir bendruo- 
menės indentifikacija su valstybe.“) Užtat “Car- 
ta del Lavoro" ir deklaruoja: “Korporacijos su- 
daromos iš vienintelės produktyvinių jėgų orga- 
nizacijos ir jos reprezentuoja visų jų interesų 
visumą. Dėl visų grupių atstovavimo jose ir jų 
tautinio charakterio korporacijos, teisingai su- 
prastos, yra valstybės organai“. Taip jos ir tapo 
valdžios bei vienos politinės grupės — fašistų 
partijos — įrankiu bendruomenės ir ūkio paver- 
gimui, o ne jų atstovaujamų verslų gerovei.“) 


4. Savotiškai įdomus yra korporatyvinės san- 
tvarkos gyvavimas Austrijoje. Ji buvo įkurta ten 
1934 m. gegužės 1 d. įstatymu, kancleriui Dol- 
fuss ką tik nugalėjus socialistų maištą.  Naujo- 
ie konstitucijoje irašyta, kad Austrija yra krikš- 
čioniška, korporatyvinė valstvbė. "Tuoj patvirti- 
nami ar naujai įkuriami darbiminkų (34) ir darb- 
davių sindikatai, bei jų konfederacijos, turin- 
čios atstovauti savo verslo žmonėms. Iš tų sin- 
dikatų kiekvienoje įmonėje, rajone ir provinci- 
joje buvo sudaromos korporatyvinės verslo ben- 
druomenės (Staende). Be to, buvo dar ūkinin- 
kų bei valdininkų korporacija su 11 poskyrių. 
Visi verslai (Staende) turi bendrą provincijos at- 
stovybe ir federalinę tarybą iš 70 atstovų. 

Korporatyvizmas Austrijoje turėjo gana 
sveikus pagrindus, tačiau vyriausybė perdaug 
kišosi per atitinkamus ministerius į jų veiklą. 
Korporacijos tapo valdžios administracijos orga- 
nais. Darbininkai, tuo labiau socialistai, jomis 
buvo nepatenkinti. Jos pasidarė nepopuliaros. 


3) Plg. Alb. Muller, S. J., La politigue corporative, Ed. 
Rex, Bruxelles, 1935, p. 51-59, | 

4) Plg. mano straipsnį “Tikrasis korporatyvizmo vei- 
das". — Aidai, 1954, Nr. 6, iš kurio paimti ir kitų 
korporatyvinės santvarkos sistemų vertinimo krite- 
rijai. ; 

5) G. Gentile, Origini e dottrina del Fascismo, 3 ediz., 
1934, p. 5y. 

6) Plg, B. Bottai, Grundprinzipien des korporat. Aufbaues 
in Italien, 1936, p. 6. 12 

7) Plg. ir atsargią jų kritiką enciklikoje “Guadrag. An- 
no", Nr. 91-95, liet. tekste p. 287. 


Be to, reikia atsiminti, kad po pirmo pasaulinio 
karo Austrijos valstybė buvo labai sumažinta, 
jos blogą ūkinę padėtį dar labiau apsunkino eko- 
nomineė krizė, stiprus komunistų, o vėliau ir na- 
cionalistų veikimas. Šie tad veiksniai ir nulėmė 
korporacijų nesėkmę Austrijoje. 


5. Korporatyvinė Portugalijos santvarka yra 
gana sudėtinga ir labiausiai išplėsta, palyginant 
ją su kitų valstybių. Todėl jos paveikslui reikė- 
tų daugiau laiko paskirti; tačiau čia tenka pasi- 
tenkinti jos bendru pavaizdavimu, nes jau anks- 
čiau buvo apie ją kiek “Aiduose" rašyta.) 


Korporatyvinė krašto santvarka yra įrašy- 
ta naujojon 1932 m. Portugalijos konstitucijon 
ir 1933 m. rugsėjo 23 d. Tautiniu Darbo Statutu 
ir trimis dekretais paskelbta jos konkreti forma. 
Korporatyvinė sistema yra sudaryta iš trijų laips- 
nių: 1. darbininkų sindikatų, darbdavių bei ūki- 
ninkų ratelių — gremios, ir laisvųjų profesijų 
sąjungų — ordinų; 2. jų federacijų, atliekančių 
ekonominę rolę ir 3. iš sindikatų bei “gremios" 
atstovų sudarytų korporacijų, kurių veikla yra 
daugiausia jungiamojo ir patariamojo pobūdžio. 
Pagaliau yra Korporacijų Rūmai, kurie spren- 
džia bendruosius korporacijų reikalus, peržiūri 
tarptautines sutartis, visų įstatymų projektus, 
juos priimdami, atmesdami, pataisydami ar nau- 
jus sudarydami. Taigi jie yra, taip sakant, tech- 
niškasis vyriausybės ir seimo patarėjas. Be to, 
dar yra koordinacijos organai — Korporacijų Ta- 
ryba. 


Labai sunku teisingai įvertinti Portugalijos 
korporatyvinę santvarką. Jos kūrėjų deklaruoti 
pagrindai yra sveiki, geri. Nuo jos įkūrimo lai- 
kų pasiekta tikrai didelės socialinės ir ekonomi- 
nės krašto pažangos. Solidarumo ir klasių ben- 
dradarbiavimo dvasia žymiai sustiprėjo. 


Tačiau kiek tai priskaitytina korporatyviz- 
mui ir kiek sėkmingai Salazaro politikai — kas 
pajėgs atskirti? Tai sindikalizmo, korporatyviz- 
mo ir autoritetinio režimo junginio vaisius. ' Be 
abejo, valstybės intervencija korporatyviniams 
organams mums atrodo nekartą perdaug didelė, 
ir Portugalijos korporatyvinė santvarka savo 
bruožais primena valstybinio korporatyvizmo 
veidą. “Tačiau — sprendžia Airių Specialistų 
Komisijos pranešėjas — tai nėra totalitarinės 
valstybės kėslai. Jei korporacijų kilmė ir įskai- 


8) Žiūr. Vysk. V. Brizgio str. “Portugalijos santvarkos 


bruožai", — Aidai, 1952, Nr. 6. 

9) Rapport of Commission of Vocational Organisme, Dub- 
lin, Stat. Office, 1943, p. 38; ten plačiai aprašyti ir 
kituose kraštuose panašūs organai; plg. taip pat ir 
Ap. Joffre nuomonę — “Le corporativisme portu- 
gais" — straipsnių rinkinyje — Le corporativisme, 
Rec. Sirey, Paris 1938, p. 194. 

tytina valstybės iniciatyvai, betgi visais atvejais 
jos turi administracijos laisvę“.?) Be to, reikia 
atsiminti ir konkrečias šios santvarkos įgyven- 
dinimo aplinkybes: dar nenutilusios politinių ir 
klasių kovų įaudrintos aistros, menkas portuga- 
lų apšvietos ir techninės kultūros laipsnis, sunki 
jos ūkinė padėtis, sunkiai pergyventi ekonomi- 
nės krizės, karo ir pokario laikai, atšiauri kitų 
valstybių laikysena jos atžvilgiu dėl autoriteti- 
nio režimo... Todėl ir tie 20 metų nuo korpo- 
ratyvinės santvarkos įkūrimo laikytini jos bren- 
dimo amžiumi. 

5. Dalinį korporatyvizmą bandė Jungtinėse 
Amerikos Valstybėse įgyvendinti prezidentas 
Rooseveltas. 1933 metų birželio 13 dienos įsta- 
tymas (Industrial Recovery Act, trumpai—NIRA) 
suteikė jam teisę tvirtinti “lojalios konkurenci- 
jos kodeksus" ir imtis visų reikiamų priemonių 
jų įgyvendinimui. Praktiškai tai buvo korpora- 
tyvinio pobūdžio konkurencijos ir darbo regla- 
mentavimas, kurį sau privalėjo sutartinai nu- 
sistatyti įvairios pramonės šakos. Jų vadovams 
ir darbdaviams padėti, sunkenybes apgalėti ir 
su tuo iškilusius reikalus tvarkyti buvo įkurta 
speciali įstaiga — National Recovery Adminis- 
tration (NRA). Jos vadovu su plačiomis galio- 
mis prez. Rooseveltas paskyrė generolą Johnso- 
ną. Pradžioj viskas ėjo gerai, daugelio pramo- 
nės šakų darbdaviai tuos kodeksus paruošė ir 
pristatė juos tvirtinti prezidentui. Buvo nema- 
žai ir priešininkų, jų tarpe ir automobilių pra- 
monės karaliukas Fordas. Tačiau gen. Johnsonui 
pavykdavo daugumą jų perkalbėti. 


"Bet 1934 m. jam pradeda priešintis darbinin- 
kų unijos, keldamos streikus. Mat, nors anas įs- 
tatymas ir reikalavo iš darbdavių pripažinti ko- 
lektyvines darbo sutartis ir žemiausius preziden- 
to nustatytus atlyginimus bei darbo valandų skai- 
čių, tačiau leido jiems taip pat priimti darban 
ir į unijas neįsirašiusius darbininkus.  Prez. 
Rooseveltas taip tikėjosi palaužti unijų galią ir 
paruošti darbininkus korporacijoms. O kaip tik 
dėl to ir pasipriešino galingosios darbininkų uni- 
jos. Streikams nebuvo galo. Nepasitenkinimas 
augo ir darbdaviuose. Be to, 1935 m: gegužės 27 
d.. .Augščiausias Amerikos Teismas pripažino 
NIRA įstatymą negaliojančiu, kaip einantį prieš 
šteitų laisves. Tuo viskas ir baigėsi. 


Gilesnių šio gražsus bandymo likvidavimo 
priežasčių tarpe yra jo naujumas, staigumas, trū- 
kumas korporatyvinės dvasios liberališkai nusi- 
teikusiuose ūkiniuose sluogsniuose ir nepakenti- 
mas:net netiesioginės prievartos bei jos galimy- 
bės; “kurią pagal NIRA galėjo panaudoti prez. 
Roošseveltas. 


Taip pat prieš se nata Šo išleistame 

“Industry Council Plan" galima įžvelgti kai ku- 
rių korporatyvizmo bruožų.!“) 


6. Dar reikėtų pavaizduoti korporatyvizmo 
įgyvendinimo bandymus Ispanijoje, priekari- 
nėje Rumunijoje, mūsų Nepriklausomoje Lietu- 
voje, dalinę jo formą Šveicarijos žemės 
ūkyje ir pramonėje (t. y... “Darbo "Taikos 
išlaikymo organizavimą nuo antro pasaulinio ka- 
ro pradžios), Prancūzijos batų pramonėje ir cuk- 
rinių runkelių auginimo bei žuvininkystės srity- 
je, Olandijoje, kur 1950 m. įstatymu steigtina 
ekonominė krašto taryba iš verslų atstovų, ir ki- 
tose valstybėse. Tačiau čia tenka pasitenkinti jų 
suminėjimu. 


II. 


Dabar pasižiūrėkime į teoretikų škicuotus 


korporatyvizmo eskizus, ilgiau sustodami net 
prie kai kurių ryškiau pavaizduotų jo detalių. 


1. Idomus yra rumuno profesoriaus Manoi- 
lescu vadinamojo “grynojo korporativizmo“' ški- 
cas. Pagal jį nėra nei iš Dievo kylančios valdo- 
vo, nei sudievintos suvereninės liaudies teisės. 
Esančios tik pirmykštės teisės, pagrįstos korpo- 
racijų, kaip darbo bendruomenių, funkcijomis, į 
kurias tauta skirstosi visuomeniniame bendravi- 
me. Todėl valstybės valdžios galios kilmė ir jos 
pirmykštė nešėja yra šių bendruomenių visuma. 
Joms turinti todėl priklausyti ir valstybės val- 
džia. 

Tai ryškus sistemos pavyzdys, kurioje visai 
sumaišoma bendruomenės ir valstybės santvar- 
ka. Gyvenime grynasis korporatyvizmas vestų 
valstybės valdžios atidavimą į ūkinių grupių 
rankas. Net Italijos fašistai buvo iš dalies į ji 
linkę — 1939 metais panaikino politinį parla- 
mentą ir sukūrė “Camera del Fasces e Corpora- 
tiones"'. 

2. Universalistinio korporatyvizmo tipą su- 
kūrė Vienos universiteto profesorius Othmar 
Spann. Jis paremtas Spanno universalizmo teo- 
rija, pagal kurią bendruomenė yra dvasinga vi- 
suma, teikianti gyvenimą paskiriems žmonėms, 
kurie net kaip dvasinės būtybės nėra autarkinės, 
bet visada gyvena vien kaip nariai./) Todėl ben- 
druomenė turinti tvarkyti visą žmogaus gyveni- 
mą. Nuosekliai galvojant, ir politinė galia turi 
priklausyti tokiai valstybę palaikančiai bendruo- 
menei, luomui. Tai būtų luominė valstybė 
( Staendestaat ). 

Aišku, jog ši sistema vestų valstybės valdžios 
patekimą į vienos profesinės grupės ar „Balos 
rankas. P 


10) Plg. a RJ. Haas aa 1948 metų Darbo 
* Dienai. “Catholic Mind“ XLVII, Jan. 1949,- 
11) Plg. Oth. Spann, Gesselschaftsphilosophie, Wien, p. 12. 

DAGYS — KRYŽIAUS KELIO STOTYS 


šV. JONO LIETUVIŲ BAŽžNYčIOJE TORONTE 


(Medžio rėžiniai. J. Pilipavičiaus nuotr.) 


3. Esama net socialistinio korporatyvizmo 
škicų, pripažįstamo kai kurių socialistų, bent 
pereinamojoje socialistinės santvarkos stadijoj.!*) 


4. Nemaža autorių yra bandę duoti demo- 
kratinio korporatyvizmo škicų.!*4) Todėl jie gana 
įvairūs. Tačiau bendrais bruožais jie gana pa- 
našūs, kaip besiremią tuo pačiu demokratiniu 
principu — visų vienoje profesijoje dirbančiųjų 
teise dalyvauti savo verslo ar ūkio šakos valdy- 
me, — nors detalėse gana skirtingi, žiūrint au- 
torių ideologijos. 


Štai kaip jį sau vaizduojasi liberalai. Pasau- 
linio masto neoliberalas ekonomistas J. M. Key- 
nes rašo: “Aš tikiu, kad kontrolės ir draugijinio 
gyvenimo vienetas yra kažkur tarp individo ir mo- 
) Plg. Oth. Spann, Der moderne Staat. 

3) Aufl, Wien, taip pat ir jo mokinio W. Heinrich, Das 
Staendewesen mit besonderer Beruechsichung der 
Selbstverwaltung der Wirtschaft, 2 Aufl, 1934, p.6, 
41, 

14) Pvz., G. D. Cole, Guild Socialism restated, 1920; S. 
G. Hobson, Nationals Guilds, išleista H. R. Orage 
1919 metais. 

dernios valstybės. "Todėl pusiau autonominių 
institucijų sudarymą ir jų pripažinimą valsty: 
bės rėmuose laikau esant pažanga. Jų veiklos 
mastas savame bare turėtų būti bendroji gero- 
vė, ir privatūs interesai neprivalėtų būti ap- 
sprendžiamieji motyvai... Taigi šios instituci- 
jos normalioms gyvenimo sąlygoms turėtų daug 
savarankiškumo joms nustatytose ribose, nors 
galutinėje instancijoje būtų pajungtos parla- 
mento atstovaujamam demokratijos suverenu- 
mui. Aš siūlau, taip sakant, grįžti į atskiras vi- 
duramžių sampratos autonomijas. Bent Angli- 
joje korporacijos yra savivaldos formos, kurios 
niekada nenustojo savo reikšmės. Jos sutinka 
su mūsų institucijomis''.!5) 

Panašiai galvoja ir G. Guy-Grand: “Jei gry- 
nai ekonominė arba korporatyvinė valstybė yra 
utopija, tai politinė demokratija privalo prisi- 
taikyti labai realiems pasikeitimams, kurie kei- 
čia visuomeninę,. o per ją ir politinę krašto są- 
rangą... Kad palengvintų perdaug apkrautos 
valstybės naštą, ekonominiai, profesiniai ir..kiti 


15) J. M. Keynes, The End of Laissez faire, 1926, p. 41. 

panašūs reikalai turėtų būti tvarkomi atitinka- 
mų tarybų, turinčių pagal Pirou formulę!“) reg- 
lamentavimo galią, gi bendrieji ekonominio gy- 
venimo interesai — tautinės ekonominės tary- 
bos, pajungtos politinei valdžiai ... Tai jau jau- 
čiamos tendencijos. Ir jos neatrodo priešingos 
demokratijai, kuri dar netarė paskutinio žodžio 
apie savo santvarką. Ta prasme galime suvokti 
net “korporatyvinę valstybę“, “ekonominę"', ar 
dar plačiau imamą “socialinę demokratiją“.!") 


Tačiau dėl konkrečios korporatyvinės siste- 
mos liberalai nesutaria, ir tenka abejoti, ar kada 
nors sutars dėl jos pilno įgyvendinimo. Mat, 
daugelis jų įžvelgia joje didelį, net neapgalimą 
pavojų laisvai iniciatyvai ir konkurencijai, todėl 
ir pigiam, prie rinkos sąlygų greit prisitaikan- 
čiam žmonių aprūpinimui. Vis dėlto kai kurie 
neoliberalai mano šį pavojų nesant esminiu; 
pvz., prancūzų Marcel Deat, buvęs ministeris, 
taip rašo: “Jeigu turima galvoje vietoje siauro 
korporatyvizmo supratimo visus jo atspalvius ir 
galimybes, jei sutariama matyti jame sąjūdį su 
visu šio žodžio turiningumu, o ne keleto srovių 
nustatytą dogmą, tai sakoma, kad visos jo ad- 
resu pareikštos baimės neatrodo mums pateisi- 
namos. Išmintinga profesinė drausmė neatima 
darbdaviui laisvės; priešingai, konkrečiose vers- 
lo ir bendrojo intereso bei nemažiau teisėto dar- 
bininkijos intereso ribose ji užtikrina realią lais- 
vę, o ne vien teoretinę ar abstrakčią. Produk- 
cija, techninė pažanga, prekių kokybė dėl to tik 
laimėtų''!*) 


5. Dabar sustokime ilgiau prie Vienos pro- 
fesoriaus J. Messner eskizo, kaip katalikų socio- 
logų demokratinio korporatyvizmo pavyzdžio. 
Paprastai korporatyvinę santvarką jis vadina 
pagal verslo bendruomenes organizuotą bendruo- 
menės santvarką ar tiesiog socialine demokrati- 
ja. Mat, žodis korporatyvizmas daug kam pri- 
mena jo panašumo į fašistiškai valstybinį Itali- 
jos korporatyvizmą, gi profesinė bendruomenės 
santvarka (berufstaendische Ordnung) — vidur- 
amžiais gyvavusias korporacijas, luomus ar 
Austrijoje bandytąją sistemą Dolfusso laikais. 
Terminas “socialinė demokratija'' aiškiai nusa- 
ko, ko siekiama — įvesti demokratinio valdymo- 
si formą ir socialinėje srityje, t. y. ūkiniame ir 
kitokiame profesiniame žmonių bendravime. 


Jo sistemai būdinga: a) darbo iškėlimas į 
lygiateisį bendruomenės ir ūkio tvarkymo prin- 


17)G. Guy-Grande, Vues sur le corporatisme, anksčiau 
minėtoje knygoje — Le corporativisme, p. 65. 

18) M. Deat, Corporativisme et libertė, toje pačioje kny- 
goje — Le corporativisme, p. 65. 

160) G. Pirou, Essais sur le corporativisme, Rec. Sirey, 
„Paris 1938, p. 16. 

cipą; Mat, niekas nepajėgiąs taip pakelti darbo 
našumo, kaip darbininko įsitikinimas, kad dar- 
bas teikia jam galimybę pilnam asmeninio inte- 
reso patenkinimui ir asmenybės išsivystymui; o 
to esą galima pasiekti, tik ir patiems darbinin- 
kams dalyvaujant gamybos ir bendrųjų reikalų 
tvarkyme; b) todėl darbdavių ir darbininkų pa- 
ritetiškumas šių reikalų tvarkyme yra verslo 
bendruomenių savivaldos principas; c) svarbiau- 
sia savivaldos priemonė yra bendruomeniškoji 
konkurencijos kontrolė. Gi korporacijų savival- 
da apimtų maždaug šias sritis: 

1. palaikymą socialinės taikos kolektyvinė- 
mis darbo sutartimis ir iškylančių ginčų baigi- 
mą trečiųjų teismo sprendimais; 

2. kūrimą bendrų komitetų darbininkijos ir 
įmonės vadovybės bendradarbiavimui, siekiant 
nuolatinio gamybos pagerinimo, kaip to reika- 
lauja vienoje rezoliucijų ir Tarpt. Darbo Konfe- 
rencija 26 suvažiavimo 1944 m. Philadelphijoje 
proga!?); 

3. vykdymą savo verslo srityje, valstybinės 
įstatimdavystės užbrėžtos, socialinės ir ūkinės 
politikos; 

4. produktų, patarnavimų ir kredito kont- 
rolę; 

5. kultyvavimą profesinio atsakingumo ir 
garbės sąmonės; 

6. profesinį savo narių švietimą; 

7. ribotą teismo galią nusikaltusiems prieš 
verslo gerovę ar garbę, ir 

8. nustatymą savo verslo bendruomenės sta- 
tutų. 

Korporacijų įgyvendinimą reiktų vykdyti ne 
pagal iš anksto sukurtas schemas, bet pasinau- 
dojant jau esamomis profesinėmis sąjungomis ir 
įvairiais koordinacijos organais. Jų savivaldybė- 
je svarbiausią rolę privalėtų vaidinti ne centrai, 
bet rajoninės ar — didesnių miestų — vietinės. 
verslo bendruomenės. Iš viso jų organizacinė 
struktūra turėtų būti lanksti ir lengvai pritaiko- 
ma besikeičiančiam socialiniam ir ūkiniam gy- 
venimui.??) 

Dabar pažvelkime į vieną detalė — bendruo- 
meniškosios konkurencijos kontrolę, kuri pagal 
Messner yra svarbiausia socialinės demokratijos 
realizavimo ir palaikymo priemonė. Konkuren- 
cija lieka ir korporatyvinėje bendruomenės san- 
tvarkoje. Mat, tik ji gali apsaugoti ir asmens 
laisvę ir tautos aprūpinimą medžiaginėmis gė- 


19) Plg. Official Bulletin, Intern. Labour Office, 26 v. 
Nr. 1, June 1944, p. 3. 

20) Plg. J. Messner, Das Naturrecht, 2 Aufl, Wien 1950, 
p. 331-334; jos angliškas vertimas — Social Ethics, 
Natural Law in the Modern World, B. Herder Co., 
St. Louis, Mo. 


rybėmis. Liberalizmo klaida yra ne ta, kad jis 
reikalauja laisvos konkurencijos, bet kad nenori 
pripažinti sąmoningo konkurenciją reguliuojan- 
čio principo. Konkurencijos negali reguliuoti 
valstybė, kaip to reikalauja socialistai ir kiti 
valstybinės kontrolės šalininkai; mat, ji visada 
savąja įstatimdavystės procedūra atsilieka nuo 
ūkinio gyvenimo. Jei valstybinė rinkos kontro- 
lė buvo kada sėkminga, tai tada ji buvo parem- 
ta suinteresuotų sluogsnių bendradarbiavimu. 
Todėl konkurenciją turi kontruoliuoti pačios ga- 
mintojų ir vartotojų organizacijos. Tai praktiš- 
kai bus organizuotos verslo bendruomenės, nes 
jos ir kompetentingos ir atsakingos už įnašą ben- 
drajam labui bei už savo narių ūkiškąjį intere- 
są. Tad jos tik gali ir turi reguliuoti ūkinę kon- 
kurenciją pagal bendrosios gerovės reikalą — 
gausų ir pinigų visuomenės aprūpinimą ūkinėmis 
gėrybėmis ir įvairiais patarnavimais. 

Bendruomeniškoji konkurencijos“ kontrolė 
turi ne nustatyti kainą, o tik. reikalui iškilus, 
kontroliuoti jos teisingumą. Teisinga gi kaina 
yra ta, kuri artinasi prie natūralios kainos, pa- 
dengiančios ir gamybos išlaidas ir “visuomeniš- 
kai būtinas pajamas“, kaip atostogų ir šeimyni- 
ni atlyginimą, kapitalo nuošimtį ir jo amortiza- 
vimą, šefo ir rizikos premiją, nes kitaip iš šio 
verslo pradėtų bėgti žmonės ir kapitalas, o tai 
turėtų skaudžių pasėkų tautos gyvenimui. Kon- 
trolės gali šauktis arba paskiri asmenys, savo 
verslo organizacijų tarpininkaujami, ar paskiros 
verslo bendruomenės, ar net pagaliau ir vartoto- 
jų sąjungos. 

Kontrolės organai yra paritetiniai kontrolės 
komitetai, sudaromi kiekvienam reikalui iš darb- 
davių ir darbininkų organizacijos po vieną atsto- 
vą tos ūkio šakos, kuriai priklauso kaltinamasis. 
Be to, įeina po vieną darbdavių ir darbininkų at- 
stovą iš betarpiškai kaina suinteresuotų ūkio sri- 
čių bei du vartotojų sąjungų atstovu. Komite- 
tas turi teisę naudotis visais daviniais (išskyrus 
kalkuliacijos ir balanso, apie kuriuos jis yra pa- 
informuotas, jei yra reikalo, prisaikdintų ūkinių 
kontrolierių). Komitetas sprendžia kaltinamojo 
kainą esant pateisinama geresne gamybos tech- 
nika ir jos našumu, arba esant neteisingą dėl 
ūkiniu ar finansinių machinacijų. Panašiai jis 
sprendžia ir apie augštesnių kainų bylas. Vals- 
tybės uždavinys čia būtų subsidiarus: sukurti 
teisiškas dispozicijas bendruomeniškajai konku- 
rencijos kontrolei ir įvykdyti per savo organus 
šio kontrolės komiteto sprendimus bei pritaiky- 
ti numatytas sankcijas, liečiančias ne kartą vi- 
są kredito, žaliavos ir kitokią ekonominę politi- 
ką. Tačiau tai pilnai apsaugotų visuomenę nuo 
galinčios pasitaikyti verslo bendruomenių ar pa- 
dėtį apvaldančių stambiųjų įmonininkų sauvalios. 


DVI ALBANŲ LIAUDIES DAINOS 


I 

Kai tu leidais pakalnėlėn 
Su gelsvos palaidinėlės 
Rankovėlėm paraitytom — 
Aš maniau, manęs lankytų 
Ateini, ir tau šypsojau, 

Bet ėjai tu sau darbelin, 
Graudinai mano širdelę ... 


Tu nepyk, nepyk, berneli — 
Užeisiu aš iš darbelio 
Aplankyt tavęs bernelio ... 
Žmonės žudosi ir riejas, 

Bet ir vėl jie susitaiko, 

Ogi mudu nesižudėm, | 
Tik pasikeitėm žodeliais ... 


II 


Tarp dviejų sniegais baltų kalnelių | 
Gul narsuolis juodųjų akelių... 


Gul narsuolis jau kraujų klanely 
Sužeistas, pašautas ir vargšelis ... 


Kai jį eme lest kalnų ereliai, 
Tai pravirko juodosios akelės:— 


O jus, mane lesantys ereliai, 
Nepalieskit juodųjų akelių! 


Nes mamytė eis savo vargelį 
Verkti nuo gūžtelės prie gūžtelės! 


Nes sesutė eis savo vargelį 
Verkti nuo kalnelio ant kalnelio! 


Nes mano žmona eis nusiminus 
Verkti nuo šaltinio prie šaltinio! ... 


Albanų poeto Dimiter Shuteriąi 
padedamas, vertė Jonas Aistis 


Taip veikianti bendruomeniškoji kontrolė 
garantuotų pilną laisvę ir sveiką iniciatyvą pa- 
skiriems asmenims bei pažangioms ūkinėms 
grupėms ir bendrąją gerovę. Ji lygiai taip pat 
kontroliuotų ir nacionalizuotų įmonių, valstybi- 
nių ir privatinių monopolių produktų kainas. 

Su kainų mechanizmo vairavimu ūkinė savi- 

valda turėtų priemonę veikti bendrąją valstybi- 
nę ūkio politiką, įimant drauge ir finansus bei 
kreditą. Gi kaip matėme, kainų kontrolės komi- 
tetuose darbininkai būtų lygiateisiai su darbda- 
viais. Taip pagaliau ir darbininkija atsistotų tai- 
kiu keliu betarpiškai prie tautos ūkio planavi- 
mo, tvarkymo ir priežiūros vairo, už tai būdami 
ir atsakingi. Tuo pačiu politinė demokratija bū- 
tų papildyta socialine. Tai ištesėtų darbininki- 
jos švenčiausius troškimus, ir demokratiją pada- 
rytų saugią prieš visus pavojus.?!) 


Apskritai imant, autorius savo tvirtinimuo- 
se yra labai atsargus ir visada bando juos pa- 
remti jau iki šiol veikiančių viena ar kita for- 
ma profesinių ar paritetinių organų pasiektais 
laimėjimais ir daug ką palikti gyvenimo prakti- 
kai. Tačiau, man rodos, kažin ar bendroji kon- 
kurencijos kontrolė, bent tuo tarpu, neštų visų 
laukiamų vaisių. Mat, ūkinė kontrolė reikalau- 
ia bendrojo ir savo ūkio šakos žinovų. Kad dar- 
bininkija pajėgtų tokių žinovų duoti augštesnio 
rango kontrolės komitetams, nėra abejonės; kad 
jų galėtų duoti visiems didesnių miestų komite- 
tams — tenka abejoti; tai rodo darbiečių prak- 
tikos Anglijoje patyrimai. Ir iš viso, beveik vi- 
sų verslo bendruomenių organų sudarymas pari- 
tetiniu principų ar labai neapsunkintų našų 
korporacijos darbą ir neteiktų vis naujo maisto 
klasių egoizmui? Gal tai pereinamojoje stadijo- 
je iš kapitalistinės klasių visuomenės į korpora- 
tyvinę bendruomenės santvarką ir būtų naudin- 
ga. Tačiau pilnai visuomėniškai sūbrendusioje 
verslo bendruomenėje kiekvienas jos narys pri- 
valėtų turėti teise savo atstovavimą patikėti tam, 
kas jo manymu to vertas. 


Be to, autorius visų korporacijų atstovybei 
teikia tik grynai konsultatyvinės reikšmės 
(Wirtschaftsbeirat). Žinoma, tai pašalina baimę, 
kad ji netaptų stipresne už politinę krašto atsto- 
vybę. Tačiau jei svarbiosios korporacijų funk- 
cijos — konkurencijos komitetų nutarimų — 
įvykdymas yra visai prikl-usomas nuo valdžios, 
tai jos galia gali būti platesnė. Tai pakeltų kor- 
poracijų autoritetą jų narių akyse, tai plaukia 
iš korporacijų autonomijos ir būtų atsvara prieš 
politinių partijų interesus bei stipri atrama kiek- 
vienos vyriausybės konstruktyviai politikai. 


Jo sistema tačiau puikiai parodo, kaip kor- 
poratyvinė visuomenės santvarka būtų pajėgi 
pašalinti teip pragaištingą visuomenės susiskal- 
dymą klasėmis. sresiantį pražūtimi: jos laisvei ir 
gyvenimui. Ji gali Ee a kau privataus 


21) „J..Messner, op. c... p..-789-917; plačiau apie tai žiūr. 
jo knygoje -- Die berufstaendische Ordnung, Ins- 
' bruck-Wien 1936. p. 144-149, 153-166. 

intereso klasių, praktiškai dabar apsprendžian- 
čių ūkinį ir kitokį bendruomeninį gyvenimą, pa- 
statyti jo tvarkyti atsakingas, organizuotas vers- 
lo bendruomenes. Tuo būdu ji taikiu keliu ga- 
lėtų įgyvendinti epochinę pasiuntinybę — taikiu 
keliu įgalinti darbininkiją atsistoti atsakingai 
prie tautos ūkio ir bendruomenės gyvenimo vai- 
ro. Tai būtų socialinės demokratijos įgyvendini- 
mas. Apsišvietusios ir visuomeniškai subrendu- 
sios darbininkijos akivaizdoje tai yra didysis 
modernios demokratijos isakymas, kuris lemia 
jos gyvenimą ar mirtį. Šio įsakymo neįvykdys 
individualistinis liberalizmas ar neoliberalizmas, 
kuris niekados nesutiks su socialine laisvos kon- 
kurencijos kontrole ir samdyto darbo lygia tei- 
se su kapitalu ir pramonininku. Jo nerealizuos 
ir socializmas ar valstybinis totalitarizmas. Čia 
darbininkija legaliai turi ūkiui įtakos tik balsa- 
vimo kortele, kurią ji gauna į rankas tik kas ke- 
letas metų. 


Štai matėme visą eilę korporatyvinės san- 
tvarkos paveikslų. Nė vienas jų tobulai neat- 
vaizduoja tikrojo korporatyvizmo — nė viena iki 
šiol gyvenimo praktikoje įgyvendinta korporaty- 
vine santvarka pilnai neatitinka tikrojo korpo- 
ratyvizmo idealo; taip pat ir teoretikų gyveni- 
mui škicuoti jo eskizai turi trūkumų Vieni la- 
biau bijosi korporatyvinės bendruomenės san- 
tvarkos, ar ji planuojama įgyvendinti labai ap- 
karpyta (korporacijos — tai reglamentacijos or- 
ganai), nes kai kur ji buvo panaudota privačios 
iniciatyvos ir asmens pavergimui; kiti bando pra- 
vesti tik vieną jos dalelę (ekonominės krašto ta- 
rybos, vienos ar kitos profesijos paritetiniai or- 
ganai); kitur gi jai neleidžiama pilnai naudotis 
visomis teisėmis. Tačiau labai daug kur užtin- 
kame jos pradų — iš įvairių to paties verslo 
grupių atstovų sudarytų organų, daugiau ar ma- 
žiau apsprendžiančių šios ūkio šakos ar profesi- 
jos gyvenimą. 


Kokia tad korporatyvizmo ateitis? 


Reikia sutikti su katalikų sociologų nuomo- 
ne, kad dar praeis nemaža laiko, iki gausūs ža- 
liavų šaltiniai ir ūkinės turtingų kraštų galimy- 
bės nebepajėgs pataisyti dabartinės liguistos ben- 
druomenės santvarkos daromų klaidų, o tikėji- 
mas individualistinio kapitalizmo ar kolektyvi- 
nio socializmo peršomomis priemonėmis, po ilgo 
bei skaudaus eksperimentavimo nustos savo ga- 
lios. Tada pažangesnė visuomenė jieškos tautos 
ūkio ir bendruomenės santvarkos, geriausiai tar- 
naujančios bendrajam labui ir ras jį korporaty- 
vizme. Tada išmuš modernių korporacijų va- 
landa. 


VITALIJA BOGUTAITĖ 


DžALB-A-R-T/I-S 


Suirę plytos. 

Pamatai netekę atsvaros dainuoja ... 
Ir debesys, prinokę lietumi, 
Nuplauna degančius raudonus stogus. 
Ramybė uždengia žaizduotas 
Kryžkelių šviesas, 

Ir takas spindi 

Dabarties tyloj. 


LI Ū.DESY-S 


Pilkoje eisenoj su rudenio žiedais 
Dainuoja medžiai 

Ir jų daina — vaikystės vakaro 
Malda saulėleidy, 

Kuomet bangose skęsta 
Valandos — 

Ir laikas supasi dienų 

Glėby. 

Kaip gera medžiams vėl 
Gyventi nežinojime, 

Paklyst minioj, tarp alkanų ... 
Ir mirt skausmingoj 

Vakaro agonijoj, 

Kur pilna vėjo, saulės ir žiedų. 


SAU-S-16TSI4K IM AS 


A-LAK ANSI E JI 


Paimkit, ką davė man geroji žemė. 
Paimkit! 

Apsėdę, kaip varnėnai, grobį padalinkit, 
Ir bus jums šventė. 

Jūsų gyslose teka besotis kraujas 

Ir mediniai dantys prašo aukų! 
Paimkit, alkanieji, nepasotinamą 

Mano alkį, 

Skeveldrų nuotrupas ir 

Mane. 


ATS. IS VLE -I4K SEN M AS 


Prie laiko upės neseniai dainavome 
Dainas vaikystei — 

Ir skynėm nepražydusias gėles. 
Šiandien žiema. 

Nuvytę gėlės verkia ir vėjas 
Skrisdamas peisažą apdengia 
Miglom. 

Nebedainuok, kažkas man tyliai 
Sako, nes mirę gėlės, 

Šaknis suleidę į derlingą žemę 
Ilsis. 

Nebedainuok! 

Daina baigta. 


Jums prisiekiu malda ir žemės duona: 


Gyvenimą. 


Jums atiduodu savo mažą turtą. 


Ir žemėje palikus viską, 


Kas mane nuo amžiu Tiša — išeinu. 


Išeinu, ir kelias tiesiasi tarp dabarties 


Ir amžinybės. 


Aš klaidžioju, kol sutinku Tave 


Alyvų Kalne. 


Tu toks ramus—ir mane ramumu užlieji. 
Beprasmių valandų galerijos tuštėja — 
Numiršta laikrodis, bestumdamas mane į kasdie- 
Aš pakylu virš apdulkėjusių griuvėsių [nybę. 


Ir su Tavim grįžtu 


Maldon. 

LIETUVIŲ SOVIETINĖS LITERATŪROS POBUDIS 


DRž J O/NŽAIS 2GiR-LLN E IACAS 


(Tęsinys) 


III. Permanentinės temos ir idėjos. 


Pirmiausia — kaip sovietiniai lietuvių ra- 
šytojai pergyvena ir vaizduoja gamtą? Ar jų 
kūryboj yra bent šešėlis to krikščioniško požiū- 
rio, pagal kurį gamta yra Dievo kūrinys, Dievo 
ženklai, kurie netiesiogiškai skelbia savo Kuūrė- 
ją? Deja, šitokio santykio nėra. Socialistinia- 
me realizme jo ir negali būti. Kitaip tai būtų 
palaikymas praeities senojo antstato, kurį reikia 
sugriauti. 

Bet sovietinių lietuvių raštuose dar galima 
sutikti humanistinį požiūrį, pagal kurį gamta 
yra vertybė savyje. Dar lietuviai rašytojai, ypač 
poetai, pasidžiaugia gamta tokia, kokia ji yra. 
Jie dar grožisi Lietuvos peisažu ir jo detalėmis. 
Tačiau ir šitoks pasyvus požiūris į gamtą kom- 
partijos kritikams nepatinka. 


Antai, rašydamas E. Matuzevičiaus eilėraš- 
čių rinkinio “Darbymečio vėliavų'' vertinimą idė- 
jiniu atžvilgiu, J. Kirkila puola poetą dėl “Gim- 
tosios žemės" eilėraščio. Nors šis eilėraštis yra 
giedras ir optimistinis, kaip reikalauja socialis- 
tinis realizmas, nors poetas pripažįsta, kad “dar- 
bas ir prakaitas mūsų bus stiprybė skaisčios atei- 
ties'', tačiau to siauram partiečiui neužtenka. To- 
dėl J. Kirkila!“) “Tiesoj" rašo: 

“Atrodo, kad poetas nori apdainuoti gimtąją tary- 
binę žemę. Tačiau argi šiame eilėraštyje vaizduojamas 
tarybinis kraštas kuo nors skiriasi nuo buržuazijos val- 
domos Lietuvos? Saulė, ežerai, kloniai — juk visa tai 
buvo ir seniau.  Eilėrašty nesukurtas tarybinės Lietuvos 
vaizdas, kuriam šiandien būdinga yra tai, kad jį keičia 
kolūkinio kaimo gyvenvietės, nauji miestai ir fabrikai, 
upės, pajungiamos tarnauti darbo žmonių gerovės kė- 
limui, socializmo statybai. Diena iš dienos gražesnė da- 
rosi Tarybų Lietuva — ir poetas kaip tik tos Lietuvos, 
kurią stato ir myli tarybinė liaudis, savo eilerašty ne- 
parodė". 

Iš šitų J. Kirkilos žodžių matyti, kad nė gry- 
na gamta komunistui nepatinka. Jis jieško gam- 
toj ne Dievo. bet žmogaus ženklų, civilizacinio 
darbo apraiškų, naujų pakitimų ir juos akcen- 
tuoja. Todėl gamtą, daugiau ar mažiau žmonių 
apvaldomą ar apvaldytą, poetų eilėraščiuose su- 


16) J. Kirkila, Teisingai vaizduoti tarybinę tikrovę, “Tie- 
sa", 1951 m. VIII. 7, Nr. 184. 

tinkame neretai. Apvaldymo vaizdus jiems daž- 
nai sužadina upės. Gal todėl, kad jų dinaminė 
jėga aiškiau matyti ir žmonių įsikišimas ten gali 
būti akivaizdesnis. Todėl K. Korsakas sako Ne- 
munui: 


Tekėsi tu sraigtais turbinų, 
Elektros plūsi srovėmis 
Ir gausmą ūžiančių mašinų 


Tu neši savo bangomis. (Nemunas). 


Tą patį aktyvų Žmogaus santykį su gamta, 
tik Žaismingesniu tonu negu Korsakas, išreiškia 
E. Mieželaitis savo '“Upokšnio?' eilerašty. Kreip- 
damasis į upokšnį, E. Miežėlaitis sako: 


Kada buvai labiausiai reikalingas 
Rugiams, daržovėms, gluosniams, ąžuolams, 
Kažkur klajojai lyg išdaigininkas ... 


Bet ar nebus gana tau išdykauti? 

Tu mūsų ar ne mūsų — atsakyk? 
Pavyko mums tave tvirtai pagauti, 
Ir būk toks geras — žemėj pasilik. 


Atėjo melioratoriai. Mašinos 
Pradėjo augštą vilimą tau pilt, 

Kad vėl tave i žemę sugrąžinus, 

Kad negalėtum tu augštyn pakilt... 


Taigi ir laisvas upokšnis turi pasiduoti žmo- 
nių valiai ir jų mašinoms. Jis tur tapti gamybos 
proceso naudingu vergu, kaip pilietis komunis- 
tinėj valstybėj. Šitokia pažiūra nesiderina su 
nuotaika humanistinio poeto, kuria meliorato- 
riaus mašinų sumechaninta gamta atrodo neįdo- 
mi, neįvairi, nelaisva. Matydamas gamtoj verty- 
bę savy, humanistas žiūrėjo ir žiūri i ją broliš- 
kai, beveik su pagarba. Tuo tarpų komunistas 
į gamtą pažiūri kovingai, beveik priešiškai. Gam- 
ta jam — naudinga medžiaga gamybinei techni- 
kai. Todėl tokiai technikai pajungta ji sužadina 
jame džiaugsmingą pasididžiavimą. 

Lietuvoj, be abejo, nėra daug tokių gamtos 
reiškinių, kurių apvaldymas pareikalautų sudė- 
tingos technikos. Yra upokšnių užtvankų. Prie 


Drukšių ežero yra elektrinė jėgainė, kuros sta- 
tybą stengėsi apdainuoti E. Miežėlaitis “Broliš- 
koj Poemoj". Ir tiek. Bet šitokių, tik didelio 
masto, gamtos nugalėjimo liudijimų yra Rusijos 
gilumoj. Kazachstano tyruos pradėtas kanalas ir 
tų tyrų želdinimas, Volgos-Dono kanalas su jo 
užtvankomis yra visų sovietinių rašytojų temos. 
Lietuviai nė puse žodžio neprasitaria, kad prie 
tų tariamai socialistinių statybų ne vienas tau- 
tietis mirė dėl jėgų išsekimo; tačiau jie, įsakyti 
arba iš įsitikinimo, džiūgauja dėl ten vykstančio 
gamtos keitimo. Tokie jų džiaugsmo trimitai ne- 
retai įgauna sentimentaliai patetišką toną. An- 
tai, V. Valsiūnienė savo poemoj apie Veroniką 
rašo: 


Nuostaba akys klausančių žiba, 
Volgos užtvankos jaudina širdį, 
Komunizmo didžiųjų statybų 
Šiandien dundesį aiškų jie girdi. 


Smėlio jūra kur pustė tik vėjas, 
Sausroje džiūvo lankos ir kloniai — 
Pasodinti sodus ten išėjo 

Bolševikai — darbščiausieji žmonės. 


Gražios pasakos virto tikrove, 
Virš smėlynų jau derliai ten bręsta.!?) 


Valsiūnienės ir kitų poetų bei rašytojų pri- 
menamas ar vaizduojamas gamtos keitimas nėra 
tik dieninės propagandos reikalas. Kaip dideliais 
statybiniais projektais gamtoj, taip pat tų sta- 
tybų vaizdavimu ir dažnu priminimu komunistai 
stengiasi žmonėms įkalti mintį, kad žmogus yra 
gamtos valdovas, kad gamtos keitimo žygiai te- 
galimi socialistinėj santvarkoj. Todėl T. Tilvy- 
tis “Rybinsko jūros" eilėrašty rašo: 


Darbo žmogus tuščiais žodžiais nesišvaisto: 
Valia jo keičia gamtą iš pagrindų; 
Sumanė — jūra pavertė pažliugusį raistą, 
Panorėjo — ugnimi tapo vanduo. 


Nors eilėdara čia menka, tačiau komunisto— 
gamtos valdovo — prometėjiškas išdidumas la- 
bai akivaizdus. 


Aišku, kad gamtos keitimo statybų atliki- 
mas neįmanomas be technikos. Todėl technika 
ir jos pažanga yra antra tema, dažnai sutinkama 
sovietinėj lietuvių literatūroj. Antai, Jonas Do- 
vydaitis!*) savo apybraižoje apie Cimliankos už- 
tvanką rašo: 


17) V. Valsiūnienė, Veronika, rinkiny “Brangioji Tėvy- 
nė", Vilnius, 271 psl. 
18) J. Dovydaitis, Kelionė jūros dugnu, ten pat, 360 psl. 


"Dabar ji turi keliasdešimt metrų augščio ir kelio- 
lika kilometrų ilgio... Koks titaniškas darbas atliktas 
supilant šį kalną! Ir kokia buvo panaudota galinga ta- 
rybinė technika, sugebėjusi atgabenti ir į tą svaiginan- 
čią augštumą milijonus kubinių metrų žemės! Viskas 
padaryta mašinomis. Nė vieno žemės žiupsnelio nėra 
pakelta ir sviesta kastuvu. Tik mašinomis, 


Ilgai neatsikvošėdami nuo nepaprasto reginio, ap- 
svaiginti nuo mašinų gaudesio, mes žiūrime į Cimlian- 
kos užtvanką". 

Šitas susižavėjimas technika, jos pagelba 
vykdomomis statybomis, jos sukurtų mašinų nau- 
da gamybai pakelti ir darbui palengvinti rašy- 
tojams sunkiau išryškinti, rašant apie Lietuvą. 
Tačiau ir čia vis tobulėjančios technikos svarbą 
jie stengiasi pabrėžti. Tokią progą jiems daž- 
niausiai duoda kolchozai. Nors Lietuvoj yra dau- 
giau sugriuvusių traktorių negu gerai veikian- 
čių, nors kombainų gal tėra keli ar keliolika, bet 
apie tas mašinas ir jų personalą gana daug ra- 
šoma su pasididžiavimu taip, lyg kitur nebūtų 
nei traktorių, nei kombainų. Antai, Romualdas 
Lukinskas!?) savo “Mėlynojo lauko" apsakyme 
kolchozo pirmininkui leidžia prabilti į senelį, ap- 
silankiusį svečiais, šitokiais pagyringais žodžiais: 

“Ilsėkis, seneli. Duonelę mes, jaunesni, tau uždirb- 
sime. Matai, kiek priauginom... Mašinas pakinkėm. 
Mašinom ariam, mašinom sėjam, mašinom pjaunam, se- 
neliuk. Rudenį elektrą įvesim. Tai ir elektrą pakinky- 
sim, kad ji artų ir sėtų. Nebe tie laikai, seneliuk, kai 
kuinelis ir plūgelis buvo visas artojo turtas". 

Džiaugiantis mašinomis, kaip gamtos apval- 
dymo ir keitimo įrankiais, lietuviai rašytojai ne- 
retai turi progos pavazduoti traktorių ir kom- 
bainų valdytojus. Apie juos daug kas kalba, 
apie juos kartais sukasi dramatinių pjesių veiks- 
mas. Antai, K. Sajos “Lažybų"' komedijos centri- 
niais veikėjais yra kombainininkas Ignas ir jo 
pavaduotoja komjaunuolė Aldona. Judviejų ne- 
santaika dėl kombaino valdymo, jo sužalojimas, 
rūpestis jį pataisyti, jo taisymas yra svarbios te- 
mos šitoje nelinksmoje komedijoj. 

Traktorius — tai plieninis arklys. "Todėl 
traktoriaus šoferis taip pat stovi pagarboj. Jis 
yra vaizduojamas, kaip paauglių berniukų sva- 
jonė. Antai, “Gerų namų" romane, kur M. Sluc- 
kis vaizduoja sovietinę prieglaudą, pusbernis 
Vincas jokiu būdu negali tylomis pravažiuoti pro 
MTS (mašinų ir traktorių stotį), nepapasakojęs 
savo bendrakeleivei savo svajonių. “Kaip sutar- 
tinės klausėsi jis miškelio gilumoj dzinksinčios 
geležies, kosinčio motoro ir susijaudinęs šnekė- 
jo", — rašo autorius, — kad būsiančios atsiųstos 
dar penkios traktorių mašinos į stotį ir kad jis 
pats vasarą su viena švaistysis. 


Šitas technikos augštinimas turi daugiau 
negu prabėgamos propagandos intencijų. Jis es- 


19) R. Lukinskas, Mėlynas laukas, ten pat, 221 psl. 

miškai įeina į marksistinę pasaulėžiūrą ir sudaro 
kuriamos komunistinės visuomenės vadinamojo 
antstato dalį. Raštuose pabrėžiamu technikos kul- 
tu rašytojai sąmoningai ar nesąmoningai siekia 
dviejų tikslų: 1. įdiegti piliečiams į sąmonę žmo- 
gaus, kaip gamtos valdovo, mintį, 2. išstumti iš 
tos sąmonės Dievą, žmonių priklausomybės nuo 
Dievo jausmą ir mintį. Kai šitokios mintys ir 
jausmai išnyks, kai žmonės tematys savo išgany- 
mą technikos tobulinime ir darbe, tada, tiki 
„marksistai, naujasis žmogus nesvyruojančiais 
drąsiais žingsniais žengs į ateitį. 

Kaipgi tas naujasis žmogus atrodo dabarti- 
nėj sovietinės Lietuvos rašytojų raštuose? 

A. TAMOšAITIENĖ 


KNYGNEšIAI 


(Prel. Pr. Juro nuosav.) 


V. Mykolaitis-Putinas, “Pirmosios Gegužės" 
eilėrašty pavaizdavęs, kaip ta pavasario diena 
sužadina įvairias gyvybines jėgas, klausia: kas 
lieka žmogui? ir čia pat atsako: 


Ir jis — gyva gamtos dalelė, 
Bet jo įstatymas — kova ir pažanga. 
Jis savo rankom pats sau laimės ugnį skelia 
Užgrūdinta kovoj sutelktine jėga. 


Taigi pagal V. Mykolaitį-Putiną žmogus — 
kovos ir pažangos būtybė. Pažangos idėja, mark- 
sistų paskolinta iš XVIII amž. racionalistų ir su- 
jungta su kovos idėja, leidžia teigti marksistams 
ir V. Mykolaičiui-Putinui, kad žmogus pats yra 


savo laimės kūrėjas. Bet šitas naujo gyvenimo 
kūrėjas savo kūrybinę stiprybę semia ne iš Die- 
vo, bet kolektyve ir darbe. Tai matyti iš to pa- 
ties V. Mykolaičio “Kantatos Tarybų Lietuvos 
dešimtmečiui". Buvęs poetas individualistas ten 
sako: 


Mūsų amžiaus laimingą gyvenimą stato 
Sutriuškinęs priespaudą darbo žmogus. 
Prie kirvio, kastuvo ar fabriko rato 
Jis čia šeimininkas, ne vergas blankus. 
Užgrūdintas darbo kietos ištvermės, 
Jis Lietuvai saulėtą būvį laimės. 


Nežinom, ar V. Mykolaitis-Putinas tiki visu 
tuo, ką jis čia apie žmogų rašo, tačiau tiek šito- 
se jo eilutėse, tiek kitų lietuvių ir nelietuvių raš- 
tuose tikruoju kovotoju ir žmogum-kūrėju telai- 
komas darbo žmogus, ypač toks, kuris pažangia 
technika gamina kaskart daugiau gėrybių. 'To- 
dėl darbas, kaip pirmoji pagrindinė sovietinio pi- 
liečio dorybė, raudonu siūlu eina per visus so- 
vietinių rašytojų veikalus. (“Plieninėj darbo 
meilėj keičiasi žmogus“, sako T. Tilvytis). 
Darbo meilė, pažanga darbe, tobulinant techni- 
kines priemones, politinis sąmoningumas — vis 
tai šitos pačios dorybės laipsniai, pabrėžiami ne 
tik visoje sovietinėje publicistikoje, bet ir bele- 
tristikoj ir literatūrinėje kritikoje. 

Antai, “Nuostabaus ryto“ romano ištraukoj 
J. Dovydaitis pasakoja, kaip Norvaišienės duktė 
Adelė neklauso motinos patarimo mokytis dan- 
tų technikės profesijos ir stoja į fabriką prie 
staklių gamybos, nes “dirbti fabrike didžiausia 
garbė". Norėdama savo dukterį ištraukti iš fab- 
riko, Norvaišienė Adelei numato tris jaunikius— 
dantų techniką, veterinarijos gydytoją ir jauną 
inžinierių, vyriausią staklių fabriko konstrukto- 
rių. Bet komjaunuolė Adelė pagaliau pareiškia 
motinai, kad ištekėsianti už darbininko Šarūno 
Užukalno, su kuriuo įi susipažino, lankydama 
vakarais gimnaziją, ir kurį pamilo dėl jo sąmo- 
ningumo. Ar bereikia aiškinti, kad autorius ši- 
tuo pasakojimu nori išaugštinti darbą, ypač ga- 
mybinį darbą fabrike. 

Kad darbas yra pagrindinė naujo komunis- 
tinio žmogaus dorybė, tai labai aiškiai pasakė 
K. M. Simonov??) II-me sovietinių rašytojų su- 
važiavime, kalbėdamas: 


“žmogus gali būti malonus, šaunus, gražus, links- 
mas, bet jeigu jis dykinėtojas, jeigu jis dezertyras iš to 
visaliaudinio fronto, kur kovojama dėl šalies ateities, 
jis — tik pusė žmogaus, jis miesčionis. Žmogus gali būti 
doras asmeniniuose santykiuose, gali būti ištikimas mei- 
1ėje, bet jeigu jis abejingai žiūri į darbą, jis neturi tei- 
sės tikčtis mūsų simpatijų... Žmogus negali būti mums 


20) K. M. Simonov. Tarybinė grožinė proza, Pergalė", 
1955 m. Nr. 2, 65 psl. 


nei gražus, nei patrauklus, jeigu negraži, 
nekilni jo pažiūra į darbą". 


nepatraukli, 


Kadangi, pagal marksistus, žmogus per dar- 
bą techninėmis priemonėmis kuria savo gyveni- 
mą ir kuria-keičia pats save, tai ir jo psichinis 
gyvenimas yra nulemtas darbo. Kas išnaudoja 
kito darbą, to psichika vienokia; kas pats dirba, 
to psichika visai kitokia. Todėl įdiegti naują 
darbo sampratą ir sąmonę yra ne tik komparti- 
jos, sovietinės valstybės, profesinių sąjungų, bet 
ir rašytojų uždavinys. To siekdami, šie ir ku- 
ria savo personažų charakterius, atremtus į dar- 
bą. Darbas yra arba turi būti jų vaizduojamųjų 
veikėjų gyvenimo centras, naujas gyvenimo tu- 
rinys. Tiesa, K. M. Simonov pripažįsta, kad 
vien darbas, nors ir koks heroiškas jis bebūtų, 
nėra nei visas gyvenimas, nei visas jo turinys. 
Tačiau darbas rašytojų ir poetų vaizduojamųjų 
herojų yra gyvenimo centre, apie kurį sukasi vi- 
si kiti interesai, jausmai ir mintys. Darbas yra 
jų svarbiausias turinys, kuris nulemia jų psichi- 
ni gyvenimą. | 

Tačiau, pagal komunistus, darbas yra ver- 
čiausias ir prasmingiausias, kai jis atliekamas 
kolektyve visos dirbančiosios visuomenės gero- 
vei. Rašytojai dažnai pabrėžia kolektyvinio dar- 
bo svarbą. Todėl viena mėgstamiausių temų so- 
vietinėj lietuvių beletristikoj yra kolchozo gyve- 
nimas. Be abejo, vieni šitą temą iškelia, norėda- 
mi sukurti komunistinės visuomenės antstatą, o 
kiti pataikaudami komunistams ir norėdami pa- 
vaizduoti neva pažangą, nes kolchozinė baudžia- 
va Lietuvoj iš tikro yra negirdėtas dalykas. Iš 
vienos pusės, kolūkinis gyvenimas pats suponuo- 
ja kolektyvinį darbą ir bendrus uždavinius. Iš 
kitos pusės, jį vaizduojant, galima kolektyvinį 
darbą parodyti akivaizdžiuose susitelkimuose, 
kaip įvairios talkos ir soclenktynės. Tai vaizduo- 
jant, yra progos paaiškinti, kad vadinamųjų soc- 
lenktynių uždavinys nėra iškelti vieno kolekty- 
vo pranašumą darbe prieš kitą kolektyvą, bet 
pakelti gamybinį darbo našumą visai dirbančių- 
jų visuomenei. 

Turint galvoj marksistinę darbo sampratą, 
taip pat nesunku suprasti, kodėl lietuvių sovieti- 
nėje beletristikoj pabrėžiami ar vaizduojami dar- 
bo entuziastai, pirmūnai, spartuoliai, kolchozų 
pirmininkai, jų brigadieriai. Kadangi šių dienų 
sovietinio žmogaus pagrindine dorybe ir gyveni- 
mo centru yra darbas, pirmoj eilėj techniškos 
gamybos ir politikos darbas, todėl sovietiniai lie- 
tuvių rašytojai iškelia ir vaizduoja komunistus, 
kaip darbščiausius žmones ir darbo herojus. 
Nors tikrovėje komunistai ir komjaunuoliai yra 
privilegijuoti ir kartais gyvena, kaip senovės ba- 
jorai, bet socialistinio realizmo teorija rašytojams 
leidžia pavienius reiškinius apibendrinti. 

Todėl kyla klausimas, ką tokie apibendrini- 
mai duoda literatūrai kaip menui? Jau buvo 
sakyta, kad socialistinis realizmas yra pseudo- 
realizmas, melagingas realizmas. Čia lieka pri- 
durti, kad veikėjų psichikos grindimas darbu ir 
jų vertinimas pagal pažiūrą į darbą vaizduoja- 
mųjų herojų susiaurina ir išverčia į paviršių psi- 
chinį gyvenimą. Kartais rašytojai eina taip toli, 
kad jie verčiau sutinka būti juokingi negu bent 
kiek nusižengti komunistinio herojaus idealui. 
Kaip pavyzdį, galime paimti Elzę Banionytę iš 
M. Sluckio “Gerų namų" romano. Elzė, jauna 
gyva auklėtoja sovietinėje vaikų prieglaudoje, 
pakeliama tos pačios prieglaudos direktoriaus Lė- 
venio pavaduotoja. Stipriai paspaudęs ranką El- 
zei ir pasidžiaugęs, kad šitokios pavaduotojos — 
guvios, linksmos, laimingos — šitokiems namams 
seniai reikėjo, Lėvenis paklausia, ar ji nenorinti 
turėti kelių laisvų dienų. Tačiau Elzė Baniony- 
tė į tai reaguoja, šitaip sušukdama: 

“ Darbo! Darbo man duokite, drauge di- 
rektoriau. Pasakykit, kaip pradėti"... 

Jei laikas leistų, šitokių perdėtų darbo pa- 
brėžimo pavyzdžių būtų galima pacituoti ir dau- 
giau. 

Tačiau čia mums rūpi ne tiek šitokie pavie- 
niai perdėjimai, kiek apskritai šitokios darbu pa- 
grįstos veikėjų psichikos standartas. Nors tezė, 
kad darbo įrankiu žmogus keičia gamtą ir drauge 
keičia save, atrodo paskatinanti rašytojus į dina- 
mišką veikėjų psichikos vaizdavimą, tačiau rašy- 
tojų praktikoj to dinamizmo beveik nematyti — 
jis išeina arba paviršutiniškas, ar standartizuo- 
tas vis tuo pačiu atžvilgiu. Dar reikšmingiau, 
kad svarbiųjų neva teigiamųjų veikėjų gyveni- 
mas atrodo atvirkščias. 

Ir dėl to reikia kaltinti ne tiek rašytojų ta- 
lentų menkumą, kiek pastangas žmonių psichiką 
ir moralę grįsti darbu, kaip reikalauja teorija. 
Tuo nenorime paneigti darbo svarbos žmonių gy- 
venime. Jis ten užima didelę vietą, turi nema- 
žos reikšmės žmonių dorovei ir apskritai psichi- 
niam gyvenimui. Tačiau darbo samprata ir jo 
pergyvenimas nesudaro žmogaus sielos branduo- 
lio, neieina į žmogaus esminius egzistencinius rū- 
pesčius. Jis žmogui atrodo, kaip būtina atsitik- 
tinybe, kuri tepaliečią sielos periferiją. Kai so- 
vietiniai rašytojai marksistinę darbo sampratą 
deda į sielos centrą ir pagal tą sampratą skirsto 
žmones į teigiamus ir neigiamus, jie susiaurina 
žmogaus sielą ir dirbtinai ją išverčia į paviršių 
— užuot įsibrovę į širdies gelmes, jie sielos jieš- 
ko tarytum po oda. Kai sielos centras atrodo pa- 
viršiuj, tada ir kiti asmeniniai jausmai tampa 
paviršutiniai, o sukurti personažai negilūs, dirb- 
tiniai, lyg kokios šiaudinės būtybės. Todėl psi- 
chologiniu atžvilgiu sovietiniai lietuvių rašytojai 

atrodo labai atsilikę nuo Vakarų psichologijos 
mokslo, kur pasąmonio, gelmių ir visumos psi- 
chologijos nemaža pasitarnauja literatūros kūrė- 
jams, juos paskatindamos pažiūrėti į žmogaus 
prigimtį iš įvairių pusių. 

Be to, sovietinių lietuvių rašytojų kuriama 
psichologija eina priešinga kryptimi, ją lyginant 
ne tik su krikščioniška psichologija, bet ir su 
Vakarų Europos egzistencialinių, dažnai ateisti- 
nių, rašytojų. Šie pastarieji nemaža dėmesio ski- 
ria žmogaus vienatvės, kentėjimų, mirties, gyve- 
nimo prasmės ir žmogaus santykių su transcen- 
dencija problemoms, o žmogaus blaškymąsi gy- 
venimo paviršiuje jie laiko asmenybės praradi- 
mu. Tuo tarpu sovietiniai rašytojai, jų tarpe 
taip pat lietuviai, kaip tik savo dėmesį yra nu- 
kreipę į asmeninio gyvenimo paviršių — į socia- 
linius santykius, į gamybą, į darbą, į techniką, į 
politiką. Jų sąmoningas vengimas vaizduoti to- 
kias giliai žmogiškas būsenas, kaip vienatvė, ken- 
tėjimai, mirtis, gili meilė, nemarumo ilgesys, ne- 
leidžia jiems sukurti gilios psichikos veikėjų ir 
pavaizduoti įvairių gyvenimo situacijų. Norom 
ar nenorom sutikdami su kompartijos primini- 
mais, kad beviltiška meilė, kentėjimai, vienišu- 
mas, mirtis yra buržuazinės literatūros pelėsiai, 
šituo rašytojai ir poetai iš anksto savo kūrybą 
suskurdina ir lyg suvienodina. Jau tas faktas, 
kad Putinas, vienas stipriausių lietuvių lyrikų, 
savo dabartinėj poezijoj nedaug kuo besiskiria 
nuo eiliakalės V. Valsiūnienės, daug pasako apie 
sovietinės lietuvių literatūros lygį. 

Dėl minėtų paviršutinių schematinių stan- 
dartų kalta ir marksistų pažiūra į gėrį ir blogį. 
Jiems atrodo, kad blogio šaknys glūdi buržuazi- 
nės-kapitalistinės santvarkos socialiniuose san- 
tykiuose ir jos įpročiuose bei papročiuose, ku- 
rie Sovietų S-goj dar nėra visai nugalėti. Todėl 
rašytojai bei poetai drauge su visais komunis- 
tais niekina Lietuvos praeitį, ypač nepriklauso- 
mybės gyvenimo laikotarpį. Jie puola tamsumą, 
siaurumą, apsileidimą, tinginiavimą, mergišia- 
vimą, egoizmą, savanaudiškumą, gobšumą, ver- 
giškumą, imperialistų grobuoniškumą, kaip pra- 
eities liekanas. Tuo tarpu gėrį sovietiniai rašy- 
tojai drauge su marksistais temato dirbančiųjų 
klasėje ir socialistinėj santvarkoj. Jie tiki, kad 
altruizmas, draugiškumas, meilė, tautų brolybė, 
taika, laisvė, darbštumas, gerbūvis tegali išaugti 
ir suklestėti, panaikinus žmogaus išnaudojimą 
žmogumi, išrovus privatinės nuosavybės jausmą 
ir su tuo susijusius papročius. Taigi gėris ir blo- 
gis jiems atrodo, kaip atitinkamos visuomenės so- 
cialinis vaisius. Iš tikrųjų tai labai paviršuti»niš- 
ka pažiūra. 

Tiesa, kad socialinė ir politinė santvarka ga- 
li turėti įtakos gėrio ir blogio pasireiškimui gy- 

venime. Tačiau tiems, kurie nėra apakinti mark- 
sistinės pseudo religijos, aišku, kad gėris ir blo- 
gis neglūdi vienokioj ar kitokioj socialistinėje 
santvarkoj. Jie mato, kad gėrio ir blogio, dory- 
bių ir ydų šaknys glūdi žmonių prigimty ir kyla 
iš metafizinės tikrovės. Bet sovietiniai rašyto- 
jai tiki arba apsimeta tikį, kad blogis mažės ir 
geris stiprės su didėjančiu socializmo įsigalėji- 
mu, kol ateity žmonės taps laimingais. Paviršu- 
tinė gėrio ir blogio samprata ir suteikia sovieti- 
nei literatūrai optimistinį toną. Jos rašytojams 
jau dabar sovietinis gyvenimas atrodo šviesus. 
Bet dar labiau jie tiki ateitimi. 

Šitas religinis eschatologinio pobūdžio žvilg- 
snis į ateitį stiprina socialistinio realizmo opti- 
mizmą ir leidžia šviesiai vaizduoti net dabartį. 


V. Maželio nuotr 


Naujenybė arba atsitiktinė pažanga gyvenime 
leidžia rašytojams kalbėti apie didžiulius istori- 
nius žygius; šioks toks patvaresnis sovietinės 
santvarkos laimėjimas literatūroj apibendrina- 
mas iki visuotinės pažangos suklestėjimo, o ma- 
žas pragiedrulis greit tampa skaidria ateities švie- 
sa. Nors dabarties giedrą dar drumsčia praeities 
šešėliai, kaip visokie tinginiai, buožės, naciona- 
liniai banditai amerikiečių tarnyboje, kunigai, 
davatkos ir kitos negausios blogio šiukšlės, ta- 
čiau sovietų pavergtos Lietuvos rašytojai įsako- 
mi rašyti apie ateities pergalę, kurios prožekto- 
rium literatūroj nušviečiama dabartis. 

Štai keli to prožektoriaus švystelėjimai. 

Antai, E. Mieželaitis, apdainuodamas rudens 
žalumą, nesigaili praėjusios vasaros, nes jauni 

“rugiai — jie ateitis — vėl sužavėjo". T. Tilvy- 
čio Usnynės kolchozininkai “palikę praeitį užpa- 
kaly, į ateitį jie įžvelgė toli". K. Korsakas sva- 
joja įkinkyti Nemuną “didiems darbams didžios 
ateities", kad jis būtų “skaidrus kaip auštantis 
gyvenimas, kaip laimė ateities laikų". Ir buvusis 
“Pesimizmo himnų'' autorius neatsilieka arba yra 
priverstas būti optimistu. Jis džiaugiasi, kad 
“mes laimingi, kuriems išaušo šviesios dienos... 
ir žengiame į šviesią ateitį kartu". Jaunystėje 
buvęs Baudelaire “spleen'"" draugas A. Venclova 
į senatvę yra tapęs herojišku vizionierium. Ma- 
tydamas, kaip “galingai žengia ateities kūrėjas, 
išlaisvintas tarybinis žmogus“, jis drauge regi, 
kaip tautos “liejasi ateitin lyg vandenynas kūry- 
ba, darbu ir mintim lakia". Koliodamas karo: iš- 
troškusius dolerio magnatus ir sužvėrėjusius fa- 
šistus, kurie Vietname “ant medžių karia žindo- 
mus vaikus", V1. Mozuriūnas regi, kaip 'nuskęs 
ginklai nepasiekę kranto, nuo bėgių virsta jan- 
kių traukiniai", o pro sovietinius rūmus ir kasa- 
mus kanalus “aušra šviesioji kyla iš rytų". 

Kalbėdamas apie sovietinio deputato jaus- 
mus bei mintis, “Literatūros ir Meno'' savaitraš- 
čio redaktorius Vacys Reimeris turi progos be- 
veik himnišku patosu išreikšti ir dabarties 
džiaugsmą ir šviesios, dar džiaugsmingesnės atei- 
ties viltį. Jis rašo: 


Šviesiu rytmečiu skrenda mūsų metai greiti... 
Dingo buožių galia kaip liga nelemta — 
Džiaugias viskuo širdis, džiaugias viskuo gamta. 
— Kilkit saulėn!— mes tariam pasėlių daigams, 
— Kilkit saulėn!—mes kalbam mažyčiams vai- 
Nes mums saulė nedings iš padangės gilios, [kams, 
Nes vaikams neatims nieks šviesiosios dalios ... 
Tu eini ir mąstai. Žemė džiaugsmo pilna. 
Skamba plaukia brigadom jaunimo daina, 
O dainoj ateitis kalba žodžiais gražiais, 
Kad aušra visą žemę klos saulės dažais ... 
Viskas tavo aplink, kiek užmato akis, — 
Ir saulutė augštai, ir vėjelis pietys, 
Ir, lyg žydintis sodas, graži ateitis. 

(Deputato vardas). 


Ateitis gal nėra taip stipriai pabrėžiama pro- 
zos rašiniuose. Tačiau ir čia eschatologinis mark- 
sizmo prožektorius meta rožinę šviesą į lietuvių 
gyvenimo dabartį sovietinėje okupacijoj. Net bu- 
vęs toks pašaipininkas, kaip Aug. Gricius, yra 
pasidaręs optimistiškai herojiškas. Savo “Barvai- 
nio sodybos" apsakymą jis užbaigia šitokiu spal- 
voto atviruko vaizdu: 

“Artėjo vakaras. Dangus darėsi žydresnis ir giedres- 
nis, kaip gyvenimas, atė'ęs į šą vietą, ir raudonoji vė- 
liava ant augšto stiebo, saulėleidin krypstančios saulės 
nudažyta, rodėsi, plėšiasi augštyn, juo toliau pažvelgt, ir 
plevėsuodama moja žmonėms ateiti čia". 

Ar bereikia priminti, kad komunistinės atei- 
ties prožektorius lietuvišką praeitį padaro labai 
tamsią ir net visai juodą? Lietuviškos praeities 
tamsa sovietinėj beletristikoj nuolat iškeliama ar 
primenama, kaip kontrastas “šviesiai dabarčiai, 
kuri nesulaikoma upe veržiasi į dar “šviesesnę"' 
ateitį. Šitoks viso gyvenimo ir vaizduojamųjų 
veikėjų štampavimas tamsa ir šviesa, marksisti- 
niu blogiu ir gėriu, tik labiau suschematizuoja 
lėkštos psichikos personažus ir padaro sovietinę 
grožinę lietuvių literatūrą įkyriai didaktišką. Be 
abejo, šitoj nuobodulio ir schematizmo gamybo- 
je pasitaiko išimčių. Sakysim, toks E. Miežėlai- 
tis, dabartinis Sovietinių Lietuvių Rašytojų 
Draugijos sekretorius, kartais sugeba parašyti 
eilėraščių, kur teoriniai štampai beveik nejau- 
čiami. Tačiau šitokios rūšies kūrinėliai vis dėlto 
pasilieka išimtys. Šiaip ten rašytojai ir savo per- 
sonažus ir visą gyvenimą vaizduoja schematiš- 
kai, siaurai ir lėkštai. 

Kad šitoksai sovietinės lietuvių literatūros 
vertinimas nera šališkas, nors ir nepagrįstas visų 
raštų analize, tai liudija patys tų rašytojų vadai. 
Antai, Jonas Šimkus, “Pergalės žurnalo redak- 
torius, buvęs ilgametis Sov. Lietuvos Rašytojų 
S-gos pirmininkas, savo “Lietuvių dramaturgijos 
klausimų" straipsny?!) 1954 metais rašė: 


“Mūsų tarybinės dramaturgijos veikaluose priešaki- 
nis visuomenės žmogus vis dar nepakankamai ryškus. 
Rašytojų sukuriami teigiamieji herojai vis dar labiau 
panašūs į moralines schemas, o ne į gyvus žmones". 


Manydamas, kad dėl tų nevykusių persona- 
žų kalta nekonfliktiškumo teorija, J. Šimkus ta- 
me pat straipsny dar rašė: 


“Tą ydą turi daugumas per paskutinius kelerius me- 
tus spaudoje pasirodžiusių mūsų autorių apsakymų. Ne- 
didelės apimties kūriny užmezgamas gana aštrus kon- 
fliktas, susikerta kita kitai ideologiškai priešingos jė- 
gos. Apsakymo žanras, žinoma, neleidžia konfliktą p.a- 
č.au išvystyti. Ir rašytojas staiga daro posūkį: neigia- 
mas herojus, jeigu ne klasinis priešas, akimirka patiki 
kokiu nors šablonišku, autoriaus pateiktu argumentu, ir 
tampa visiškai doru tarybiniu žmogumi. Rašytojas ta- 
riamai įvykdė visas siužetines normas: davė konfliktą, 
davė persilaužimą ir pagaliau teigiamojo prado pergalę. 
Suprantama, kad toks kūrinys — nepilnavertis, o jo po- 
veikis dažnai neigiamas: skaitytojas vengia tokius kūri- 
nius skaityti". 


Kadangi sovietinėj lietuvių literatūroj ro- 
manų tėra labai maža, o joj vyrauja apybraižos 
ir apsakymai, kuriuos dar papildo dramatinės 
pjesės, tai čia duoti J. Šimkaus vertinimai liečia 
absoliutinę visos literatūrinės produkcijos didžiu- 
mą. Ant. Venclova dar griežčiau negu J. Šimkus 
tą literatūrą vertino 1954 m. pabaigoj II-me so- 


21) Jonas šimkus, Lietuvių dramaturgijos klausimai, “Per- 
galė", 1954 m. Nr. 1, 83 psl. 


vietinių rašytojų suvažiavime Maskvoj. "Ten 
jis?) prieš visus kalbėjo: 

"Lietuvių literatūros augimui vis dar kliudo rašy- 
tojinio meistriškumo stoka. Dargi geriausių prozos ir 
poezijos kūrinių kokybė nukenčia dėl formos trūkumų 
— kompozicijos palaidumo, kalbos sausumo, retoriškumo. 
Nemaža pasirodė kūrinių schematiškų, su išgalvotais ar- 
ba -nuglostytais konfliktais, natūralistiškai šliaužiančių 
tikrovės paviršiumi, be minties ir fantazijos polėkio". 

Kritikavo Ant. Venclova sovietinę lietuvių 
literatūrą taip pat tematiniu atžvilgiu. Šituo at- 
žvilgiu jo pastebėti trūkumai sustiprina mintį, 
kad dėl tų schematiškumų, šablonų, šliaužojimo 
paviršium kalti ne vien rašytojų bei poetų nesu- 
gebėjimai ir talentų stoka. Tiek iš Ant. Venclo- 
vos kritikos, tiek iš kūrinių analizės matyti, kad 


22) Ant. Venclovos kalba II-me sov. rašytojų suvažiavi- 
me Maskvoj, “Pergalė", 1955 m. Nr. 1, 105 psl. 


dėl tematinių ir formalinių sovietinės lietuvių 
literatūros ydų kaltesnės yra marksistinės tezės 
ir tas politinis, moralinis ir materialinis rašytojų 
apsupimas, apie kurį buvo kalbėta pradžioje. 
Kai žmonės turi rašyti pagal politinio orga- 
no — kompartijos — nutarimus ir nurodymus, 
kurie siaurai, vienašališkai ir lėkštai aiškina tik- 
rovę, žmogų ir jo gyvenimo prasmę, tada nėra 
ko norėti iš rašytojų gilios ir įvairios psichologi- 
jos, minties ir vaizduotės polėkio. Tada taip pat 
sunku išvengti schemų, šablonų ir retorikos. Tai- 
gi, už daugelį sovietinės lietuvių literatūros ydų 
yra daugiausia kalti brutalūs ir siaurapročiai Lie- 
tuvos okupantai, atnešę lietuviams vergiją ir ap- 
supę lietuvių rašytojus keleriopu nelaisvės žiedu. 


Miunchenas, 1955. VII. 28. 


Jonas Mulokas — E. St. Louis, III. liet. parapijos bažnyčios projektas 

MISTINIAME SODE 


1903-1906 METŲ ATSIMINIMAI Iš SEMINARIJOS 


KAN. MYKOLAS VAITKUS 


"Atvykstu Seminarijon 


Tad štai tas Mistinis Sodas, ta vieta, kur 
kai įžengsiu, turės pasikeisti visas buvęs gyveni- 
mas ir prasidėti kažkas visai nauja, gražu, mie- 
la... Tad štai toji “Telšiškė arba Samogitiškė 
Dvasinė Seminarija"? (kaip ją anuomet rusai va- 
dino), apie kurią jau aštuonerius metus mąsčiau, 
į kurią pagaliau pasiryžau įstoti ir, kiek nuo ma- 
nęs pareis, ištisai išeiti. 

Buvo tai 1903 metų rugsėjo pradžia. Ta pati 
Rotušės Aikštė, anuomet oficialiai vadinamoji 
“Paradnaja Ploščad“ (Paradų Aikštė). Tas pat 
dešinysis jos kampas, šalia tos pat ir tokios pat 
Švč. Trejybės bažnyčios, kokią ją palikome, 1944 
metų liepos 16 popietėj jai liūdnai sudie saky- 
dami. Tik pati Seminarija anuomet atrodė tru- 
putį kitoniškai. Tiesa, tas keturkampis įvažiuo- 
jamųjų vartų bokštas buvo toks pat, vien pa- 
veiksliukai nišose ne tokie švieži (ar ir ne to- 
kie gražūs, nedrįsčiau spręsti); betgi iš abiejų 
jo šalių dar nebuvo to gražaus trijų augšių na- 
mo — Maironio bei Penkausko darbas, — ku- 
riame tilpo Bažnytinis Muziejus, rektorių būs- 
tas ir kanceliarijos bei svečių kambariai; jo vie- 
toj tebuvo menkas vienaaugštis namelis, savo 
kairėj mūrine siena susisiekiąs su kažkokiais 
miesto valdybos menkučiais vienaaugščiais pa- 
statais, bene arklidėmis (šiąsias Nepriklausomoj 
Lietuvoj Kauno miesto valdyba perdirbo į daug 
jau švaresnes tarnybines įstaigas). 

Tad štai toji paslaptingoji dirbtuvė, kuri 
per ketverius metus iš manęs 20 metų jaunuo- 
lio, paprasto žemės vaiko, turės padaryti rimtą 
padarą, dorą kunigą!... Iš viršaus nekaip ji teat- 
rodo, nepalyginsi su mūsų šaunia liepojiške gim- 
nazija, kurią tų metų pavasarį teko baigti... Prie- 
jęs arčiau, randu bokšte įrašytą: AVE MARIA, 
GRATIA PLENA... Kaip čia tatai, manau sau, 
mus gimnazijoj mokė reikiant sakyti Gratiae 
plena, o čia?... Pamaniau: klaida. Nebuvau dar 
pasižinęs su bažnytine lotynų kalba. 

Betgi reikia pagaliau ryžtis — tad einu prie 
durų. Rankų traukiamas skambutis... Atsiliepia 
drebąs skambtelėjimas... Po valandėlės durys 
verias — kyšteli nedidelis senukas, žilutėlis, tru- 

putį sukumpęs, bet rožiniu sveiku veidu, neką 
tesurukusiu, nors, kaip vėliau sužinojau, jis 1a- 
bai senas... “Czego chce pan?" —ko ponas nori? 
— klausia jis lenkiškai nei mandagiai, nei ne- 
mandagiai. Pasiaiškinu. Leidžia į tą šventyklą 
įžengti... 

Didokas kiemas, akmenukais grįstas. Pla- 
tokas žvyruotas kelelis bėga tiesiai į dviaugštį 
baltom sienom, raudonu čerpiniu stogu namą, 
neaugštais langais, dešinėj besiremiantį į senyvą 
raudonų plytų gotinę įdomią bažnyčią, tikriau — 
į jos galą, prie kurio matyti pristatyta užpakaly 
daug augštesnė ir platesnė. Tai — Seminarijos 
bažnyčia, viena seniausiųjų. Kaune ir visoj Lie- 
tuvoj. Kairioji Seminarijos rūmų dalis užlūžta 
tiesiu kampu ir traukias kiemo gilumon tiesiai 
dviejų didelių upių santakon — vėliau sužino- 
jau, jog tai garsusis Nemunas bei Vilija-Neris. 
Žvilgtelėjęs kiemo dešinėn, pamačiau antrus pa- 
našius dviejų augštų rūmus. Pažiūrėjus kairėn, 
dar matyti mažesni dviejų augštų modernesni 
rūmai, o priešais juos — didokas vaisinis sodas, 
kuriame bevaikščioją tikri klierikai ir kai kurie 
kandidatai... 

Man reiktų pas vicerektorių, vadinamąjį in- 
spektorių. Kuriuose rūmuose jis gyvena? Boni- 
facas (taip vadinosi anas senelis sargas) paaiški- 
na: eik stačiai į anuos ten rūmus, kur priešais 
tave gale kiemo. Ir nuėjau. 


Durys kaip durys — mįslingos, tylios. Už 
jųjų — tas garsusis kanauninkas Pranciškus 
Ksaveras Kriškijan, vyskupo Paliulionio pati- 
kėtinis, seminarijos beveik valdovas, nežiūrint, 
kad kažkur ten antruosiuose rūmuose slypi ma- 
žai teregimas rektorius prelatas Antanas Karo- 
sas (būsimasis vyskupas). Betgi reikia būtinai 
pro tas nebylias duris įeiti į tą valdovo šventyk- | 
lą. Tad brazd-brazd... Po valandėlės atsiliepia 
balsas: “Proszę!" Dūšioj pasidrąsinęs įeinu ir sa- 
kau kaip mokėdamas lenkiškai: “Niech będzie 


pochwalony Jezus Chrystus". “Na wieki wie- 
kow" — atsakė gana meilus balsas. Tad drąsiau 
žvilgteriu į balso šaltinį — besąs neaugštas, 


apskrita figūra, bene paprastais juodais kunigiš- 
kais rūbais apsitaisęs, paprasta juoda plačia ku- 

nigiška juosta apvalutį juosmenį apsijuosęs, 
rankas ant pilvuko susinėręs, didoka žilstelėjusia 
galva, labai primerktomis akimis, tartum apy- 
žlibėmis (vėliau sužinojau, jog jis turėjęs tra- 
chomą ir buvęs operuotas), ilgoka smailu galiu- 
ku nosim, plonomis plačios burnos lūpomis ge- 
raširdiškai, o vienkart gudrokai šypsodamas. 
Skubokai priėjau ir, kaip buvau iš anksto gir- 
dėjęs reikiant, pasilenkiau pabučiuoti rankos, 
kurią jis man mielai ištiesė. Dabar tiksliai ne- 
beatsimenu, apie ką ten kalbėjova. Tiek tik at- 
simenu, jog iš jo išėjau gana patenkintas ir nuė- 
jau, manding, jo patartas, pas antrą Seminari- 
jos didžiūną — prefektą (artimesnįjį klierikų 
prižiūrėtoją) profesorių Bronislovą Lausą, kur 
begyvenąs pirmuosiuose rūmuose, šalia Švč. Tre- 
jybės bažnyčios. Pas jį ėjau jau drąsiau: ir ma- 
žesnis paukštis, ir turėjau kuo jam įsiteikti: re- 
komendacini laišką iš jo draugo kun. Juozapo 
Stakausko. kurs buvo čia buvęs profesorium, o 
paskiau liko perkeltas (tariamai už litvomani- 
ją) į žemesnę vietą — į Liepojos vyrų gimnazi- 
ją kapelionu. 

Vadinas, dabar atsistojau prie antrojo po- 
+entato durų. Vėl nedrąsus stuksenimas — vėl 


kažkas panašu į “Proszę!'' ištartas sultingu že- 
mu baritonu. Įžengiau, beregint pasirodė ir ba- 
ritono savininkas — baritoniško tipo vyras: ga- 
na augštas, gana apskritas, didele galva, juodais 
garbiniuotais į šalį sušukuotais plaukais, apvaliu 
veidu, labai taisyklingu, tiesiog gražiu, tamsia 
oda, didelėmis tamsiomis akimis (gal rudomis— 
aš niekad akių spalvos neįspitrėju), siaurai iš- 
pjautomis, kiek išvirtusiomis, betgi gražiomis, 
lūpos sultingos, apatinė truputį išsikišusi; jų 
pjūvis elegantiškas. Žodžiu sakant — šaunia iš- 
vaizda vyras. O pavardė Laus (ką reiškia vokiš- 
kai — patys žinot; lotyniškai — gyrius; pats 
profesorius, kaip teko girdėti, išvedęs savo pa- 
vardę iš prancūziškos — Lahousse; o mūsų ne- 
gudraujantieji žemaičiai pasakytų: nagi, Levs, 
augštaitiškai sakant — Liūtas). Kaip „mokėda- 
mas pasisveikinau maldingai lenkiškai; jis at- 
sakė gražiai varšavietiškai. Šneka nebuvo ilga. 
Įteikiau kapeliono Stakausko laišką, pasitikimai 
palūkėjau, kol perskaitys ir tars ištarmę. Ir ta- 
re: “Gerai. Skiriu Tamstai, Kunige (mat, Semi- 
narijoj kiekvieną klieriką tuoj imdavo taip va- 
dinti laipsniu augščiau, negu tikrovėje, sulig 
lenkiškojo mandagumo dėsniais) skiriu Tamstai 
kambarį NN.“ Ir bene su tuo posakiu išsisky- 
rėva. 


II. Knygyne 


Inspektorius Kriškijan paskyrė, tarp kitų, 
ir mane savo padėjėju tvarkyti knygynui, ypa- 
čiai ruošti naujam katalogui. Tai buvo iš jo pu- 
sės tam tikras malonės ženklas. Paskyrimas man 
labai patiko: aš nuo mažų dienų knygas mėgau 
— tad džiaugiaus nūn susirasiąs pasiskaityti gal 
labai įdomių dalykų. Kai pirmąjį kartą nuėjau 
darbuotis, man patiko ir ta senobinė patalpa, ir 
tos eilės knygų, net ir toji netvarka: džiaugda- 
masis maniau prisidėsiąs prie tų turtų sutvar- 
kymo. 

Pradėjome “darbuotis": kun. inspektorius, 
kuris buvo vienkart ir bibliotiekorium, kadangi 
mėgo knygas ir turėjo savo labai rimtą ir didelį 
knygyną, mums paaiškino, jog reiksią sudaryti 
knygų inventorių (nes buvo daug į bandrąjį 
katalogą dar neįtrauktų knygų), o paskui suda- 
ryti naują katalogą; rodė mums, kurias reikia 
pirmiausia surašyti ir kur jas krauti; berody- 
damas rasdavo sau įdomių knygų ir imdavo apie 
jas kalbėti; taip nuo vienų knygų pereidavo prie 
kitų ir pasakodavo - pasakodavo, o mes gana 
smalsiai ir pagarbiai, norėdami dar ir įtikti tam 
didžiūnui, jo klausydavomės, ką įmanydami klau- 
sinėdavome, ką keistesnio suradę jam rodyda- 
vome; o jis tik šnekėdavo - šnėkėdavo — laikas 
praeidavo, o darbas beveik nė iš vietos; pagaliau 
jis, kaip atrodė, nė aiškaus plano gal neturėjo; 

pagaliau buvo, matyti, vien knygų megėjas, o 
ne jų tvarkytojas. Taip praėjo mano pirmieji 
bibliotekoje metai, o taip ir neteko nieko rimto 
ten atlikti. Vien prisirašiau ilgas eiles visokių 
knygų pavadinimų, kurias būčiau norėjęs per- 
skaityti. Bet jų prisirinko tiek, jog nebent per 
visą amžių žmogus būtumei galėjęs apžioti, o ir 
tarp tų mane sudominusiųjų knygų buvo labai 
daug persenusių, visai nebeturinčių nūn vertės. 
Bet anuomet aš apie tai nė nemąsčiau: atrodė — 
visa įveiksiu... Taip paprastai esti su knygomis: 
pasidarai aistringu kolektorium ir alkanu skai- 
tytoju, kuris godžiausiai stengias viską apžioti 
ir praryti, nesirūpindamas, kad gali sugadinti 
sau vidurius... 


Kokios gi pagaliau knygos, apskritai imant, 
buvo mūsų seminarijos bibliotekoj? Žinoma, 
daugiausia tikybininkų teologų, filosofų, istori- 
kų veikalai, ir tai daugiausia senųjų — septy- 
nioliktojo, aštuonioliktojo ir pradžios devynio- 
liktojo amžiaus autorių, Bažnyčios tėvų raštų 
rinkiniai, šiek tiek senųjų klasikų; didesnės ver- 
tes knygų, ypač retesnių spaudinių, kaip ir ne- 
būta. Nuo pusės maždaug devynioliktojo am- 
žiaus buvo didelis mišinys atsitiktinai įsigytų 
(per palikimus kunigams mirus, šiaipjau atsitik- 
tinai dovanotų ar pirktų) knygų, daugiausia re- 
liginio turinio vadovėlių, trumpesnių ar plačių, 
paprastai didesnės vertės neturinčių. Bet man 
anais laikais daugelis atrodė labai įdomios. Sa- 
vo laimei veikiai susipratau ir ėmiau skaityti 
modernius autorius, o iš senųjų vien rinktinius, 
religinės literatūros klasikus, kuriuos būtinai 
reikėjo pergromuluoti. Betgi ir laiko ne ką te- 
turėjome skaityti pašalinėms knygoms: dienos 
ir vakaro valandos taip sausakimšai buvo užpil- 
dytos pamaldomis, paskaitomis, užduotųjų pa- 
mokų išmokimu, poilsio pertraukėlėmis, pasi- 
žmonėjimu su draugais, muzika, dainomis, jog 
beregint gyvoji paros dalis praskrisdavo kaip 
šešėlis — ir jau reikėdavo (griežtai!) eiti gulti: 
juk ne juokai — keltis teks penkiomis ryto! Tad 
nesėdėsi naktimis su knygomis, nes miegai sės- 
te pasėda. 


Beje, čia verta paminėti, kaip vargšė lietu- 
viška knyga bandė įsibrauti i tą garbingą bei 
didžią lotyniškai lenkišką biblioteką. Kaip ži- 
nome, anuomet lietuviškoji spauda buvo dar 
draudžiama visoj Lietuvoj ir rusų policijos se- 
kama, persekiojama. naikinama, o “nusikaltė- 
liai" skaudžiai baudžiami. Betgi tai neįstengė su- 
turėti lietuviškojo rašto upelio; žinoma, ir į ku- 
nigų seminariją jis seniai prasirausė. Bet juk 
rusų policija galėjo užuosti ir padaryti kratą. O 
jei būtų ką radus?! Galšio skaudžiai nukentėti 
visa seminarija. Tuo remdamasi, lenkuojančioji 
seminarijos administrarijo draudė klierikams tu- 

rėti seminarijoje lietuviškų spaudinių. Jai buvo 
graži proga tuo patenkinti ir savo pačios nuošir- 
dų norą “apsaugoti" klierikus nuo “litvomani- 
jos". Tad inspektoriaus Kriškijono padėjėjai 
jieškodavo pas draugus, žinoma, jų namie ne- 
sant, lietuviškų knygų ir radę pranešinėdavo 
savo viršininkui ar net ir iš karto paimdavo kny- 
gas ir tiek. Klierikai, nusikaltę lietuviškų kny- 
gų skaitymu, lenkininkų buvo laikomi įtartinais, 
o net ir iš seminarijos kartais pašalinami, ypač 
jei dar kokia priežastėlė prisidėdavo. 


Ką gi turėjo daryti lietuviai klierikai? Jiems 
nebeliko kitos išeities — vien rizikuoti savo kai- 
lį ir lietuviškas knygas gaudyti, skaityti ir laiky- 
ti. Bet kame jas laikysi? Savo celėse? Juk vei- 
kiai kas “pašalinis? pastebės ir praneš kur ne- 
reikiant. Tad dalis tokių draudžiamųjų brangu- 
mynų buvo bandoma slėpti pačioj seminarijos 
bibliotekoj tarp kitų knygų kuriam nors kam- 
pe: juk ir norėdamas nerasi, jei tiksliai nežinosi, 
kur jos; reiktų ilgai pasnopinėti, norint rasti. 
Lietuvių klierikų laimei būdavo kasmet paski- 
riamas vienas vyresnis klierikas vadinamuoju 
bibliotekorium, o dar vienas ar du jaunesni — 
padėjėjais. I tuos bibliotekorius kaskart daž- 
niau patekdavo gerai susipratę lietuviai, kaip va, 
Ignas Labanauskas, Vladas Jurgutis. Jurgutis 
vėliau man pasakojo, kaip jie bibliotekoj sudarę 
lietuvišką skyrelį, ir kaip jis už tai kuo iš se- 
minarijos nebuvęs išlakintas; jį išgelbėjo, turbūt, 
vien tai, kad jis buvo tikrai tobulas klierikas. 

Tad ką gi labiausiai skaitydavo anuomet 
Žemaičių seminarijos klierikai? Lietuviškų kny- 
gų pasirinkimas buvo neplatus. Best seller buvo 
Šatrijos Raganos “Viktutė". Toliau ėjo Mairo- 
nio, Jakšto, Margalio, Vienužio poezija, Vydū- 
nas, Vaižgantas. Iš laikraščių — Tėvynės Sar- 
gas, Kryžius, Apžvalga. Buvo mėgstama Lietu- 
vos istorija. Iš lietuviškų knygų tai maždaug ir 
viskas. Tad išdidžiai viešpatavo lenkiškos kny- 
gos. Kitomis svetimomis kalbomis knygų beveik 
neskaityta, išskyrus rusų, bet ir šių nedaug; 1a- 
biausiai gal buvo mėgstama satyrinė apysaka 
“Mūsiškiai užsienyje" (Leikino), kurioje buvo 
gana sumaniai išjuokiami turtingi, bet tamsūs 
rusai, išvažiavę pasišvaistyti po Vakarų Europą. 
Kitomis rusų kalba knygomis klierikai nebesi- 
domėjo, kadangi rusiškų knygų buvo gana pri- 
siskaitę gimnazijose (jos turėdavo nemažas bib- 
liotekas), o ir ne ką sau tikrai tinkoma tegalėjo 
klierikai rasti naujesniojoje rusų literatūroje. 
Tad vyravo lenkiškos knygos. 

Nors ir pakankamai rimtai nusiteikę, klieri- 
kėliai paragaudavo šiek tiek ir gražiosios litera- 
tūros: truputi Adomo Mickevičiaus, truputėlį 
Krasinskio bei Slovackio, daugiau beletristų pa- 
sakotojų — Juozo Kraševskio, Marijos Rodze- 

vičiūtės, Elizos Ožeškienės, bet daugiausia, žino- 
ma, Henriko Senkevičiaus. Šiaipjau, žinoma, 
tekdavo tenkintis “rūstesniu"" maistu — dvasi- 
nio turinio veikalais iš teologijos, filosofijos, is- 
torijos, hagiografijos ir asketikos sričių. Bet te- 
nemano skaitytojas, kad tos rimtosios “rūsčiosios"' 
knygos buvo nuobodžios; priešingai, jos greitai 
mus sudomino ir patraukė, netgi dažnai suža- 
vėjo. 
III. Panie Tego 


Netrukus teko savo akimis pamatyti, kaip 
šventasis vyskupėlis Gasparas Cirtautas teikia 
klierikams tuos keturis mažesniuosius šventi- 
mus, o prieš tai, tą pat dieną, ir vadinamą- 
ją tonsūrą—tasgatės, pakaušio iškirpimą. Pasky- 


(V. Augustino nuotr.) 


rė mane tas pats ceremonijų Meisteris klier. Taš- 
kūnas, su kuriuo taip norėjau susipažinti; turė- 
jau kažinkurią ten mažutę funkciją — teikiant 
tuos šventimus draug su keliais kitais klierikais 
vyskupui patarnauti. Tuomet dar nebuvau toks 
bailus, kadangi nebuvau dar patyręs visų apei- 
ginių pavojų. Tik buvo įdomu, ir smalsiai se- 
kiau, ką daro tas nustabusis vyskupas, kurį vė- 
liau pavadinau patriarku Abraomu (o, jis tikrai 
to didžio vardo vertas!). Toks gana augštas, lie- 
sas, stambiais negražiais bruožais veidu, labai 
kuklus, o gerumėlis švytėte švyti visoj povyzoj... 
Tikrai nebaugu jam patarnauti. Ir jis tas apei- 
gas atlieka taip rimtai, taip pamaldžiai... Bet 
jis turi ir tam tikrų keistumų (o, juk bene visi 
šventuoliai buvo mažiau ar daugiau keistuoliai 

— mat, kaip savaime susitaikstė net rimas)... 
Taip, sakysim, tas didis vyskupas turi paprotį 
labai dažnai vartoti bereikšmį lenkišką posakį 
“panie tego", mūsiškai — pone to. Ar paskaito- 
se, ar pamoksluose, ar kitose prakalbose tas panie 
tego sudarydavo gal trečdalį visos bylos. Jis ge- 
rai numanė tą įprotį esant nevykusį — tad kar- 
tais bandydavo kitus atgrasyti nuo panašios ne- 
gerovės: tik žiūrėkit, panie tego, nevartokit, pa- 
nie tego, tokių, panie tego, negudrių, panie tego, 
posakių! kaip štai “panie, mopanie, panie tego, 
pamdzieju ir kitų tokių, panie tego!" Kai kurie 
klierikai net atsidėję skaičiuodavo, kiek kartų 
jis per prakalbą pavartos tą savo šedevriuką. 
Skaičiai išeidavo tikrai imponuoją. Mandagiai 
šyptelėdavome, išgirdę tą brangiojo vyskupo lie- 
žuvio kluptelėjimą, bet ne paniekinamai, ne pikt- 
džiugiškai, tik su tam tikra net pagarba, kadan- 
gi labai jau gerbėme ir mylėjome tą skaisčią 
dūšią, tą šventą vyrą, mielą— mielą žmogų. Ypač 
būdavo keista ir savotiškai juokinga, kai jis tą 
panie tego pavartodavo šventose apeigose net 
augščiausio pakilimo vietose. Sakysim, kai po 
penkerių metų jis teikė mums kunigo šventimus, 
užkopęs prie altoriaus, apvilktas puošniais vys- 
kupo šventais apdarais, su didžiojo Kunigo mit- 
ra ant galvos, su Ganytojo lazda rankoje, didin- 
gai atsisuko į mus, nužemintai klūpančius, ir 
oriai prabilo: Aš, panie tego, Apaštalų Sosto 
autoritetu ir t.t. Net ir tuo rimtu, net miršta- 
mai mums rimtu momentu gero šypsnio šešėlis 
sušvito mūsų lūpose. (Gal ir Dievulis su dan- 
gaus dvaru maloningai nusišypsojo, klausyda- 
masis to Abraomo bylos. 


Bet iš 1908 metų grįžtu vėl į 1903, į nedi- 
džiukę antrąją seminarijos bažnyčios zakristijė- 
lę, kur jisai teikia būreliui išrinktųjų tonsūrą 
ir keturis mažesniuosius šventimus. Ganytojas, 
pilnutinis kunigas, ima iš patarnautojo žirkleles 
ir kiekvienam kandidatui iškerpa viršugalvy 
pluoštelį plaukų, kuriuos sudeda į patiekiamąjį 
padėklą. Kokių čia plaukų nesama: juodų ir vi- 
sai beveik baltų, tamsių ir šviesių, vešlių ir re- 
tučių, storų ir plonintelių ... Tuo ženklu išrink- 
tieji perkeliami iš pasaulinių luomų į dvasinį — 
į klierikus ir gauna su tuo susijusias bažnytines 
privilegijas; bet toji tonsūra dar jų nesuriša 
visam — jie panorę gali grįžti į pasaulį ir gy- 
venti, kaip ir kiti pasaulionys. Bet vis tik jie 
šiuo žygiu žengia pirmąjį žingsnelį visiško Kris- 
tui pasiaukojimo keliu. Ar jie tai gyvai jaučia? 
Žiūriu — ir regiu: tikrai jaučia. Man net kiek 
graudu daros... Domine pars hereditatis meae 
et calicis mei, tu es, gui restitues hereditatem 
meam mihi! — Viešpatie, tu mano paveldėjimo 
bei taurės dalia, tu sugrąžinsi man mano pave!- 

dėjimą!... Ir aš manau sau: kada gi ir aš tuos 
palaimingus žodžius galėsiu ištarti? 

Toliau Ganytojas paeiliui teikia keturis ma- 
žesniuosius šventimus: ostiarijaus - vartininko, 
lektoriaus - skaitytojo, egzorcisto - užkeikėjo ir 
akolito - artimesnio patarnautojo. Kiekvienam 
laipsniui skirta tam tikra pašvenčiamoji formu- 
lė ir įteikiamas tam tikras daiktas — to laipsnio 
paskirties ženklas. Tą formulę šventintojas skai- 
to labai atidžiai — kad šventimas būtų galio- 
jąs: čia nevalia įterpti kokių pašalinių žodžių. 
Na, o vyskupas Cirtautas kaipgi išturės nepri- 
dūręs formulėj savo mylimojo “panie tego“? 
Taip atsitiko ir šį kartą. Ir ką gi? vargšas šven- 
tintojas norėtų, jei būtų galima, tuos žodžius 
lyg guma trinte ištrinti, kad jie paliktų lyg vi- 
sai netarti. Tad jis energingai daro ranka pa- 
naikinamąjį mostą, sakydamas: “Nie trzeba, nie 
trzeba" (nereikia, nereikia) — ir tuo būdu dar 
pablogina padėtį, pridurdamas dar keletą paša- 
linių žodžių. Tegu teologas kun. dr. Juozas Le- 
sauskis ar kuris kitas tos pat vertės subtilus 
teologas sprendžia, ar anas šventimas buvo tik- 
ras, o aš jau nebežinau. 


IV. Vyskupo Paliulionio apsilankymas klasėje. 


O tuo tarpu seminarijos gyvenimas skubiai 
bėgo savo vaga į mokslo metų galą. Iš kasdie- 
ninio gyvenimo smulkmenų norėčiau čia išskir- 
ti vieną įdomesnę ir ją atpasakoti, būtent — 
vyskupo Paliulionio apsilankymą mūsų paskai- 
tose. Gal tai įvyko žymiai anksčiau. Bet tai — 
tikras įvykis. 


Mes pirmojo kurso klausytojai turėjome ry- 
to metą lotynų kalbos valandą. Diena buvo 
graži — tikra vyskupinė. Atėjo mūsų profeso- 
rius mylimasis Henrikas Laumenskis. Bene pra- 
dėjome kažką ten nagrinėti. Tik lauke ūmai pa- 
sigirdo kažkoks neįprastas subruzdimas. Žvel- 
giame pro langą — o ten, šalia seminarijos įva- 
žiuojamųjų vartų karieta, dviem gražiais žir- 
gais, o iš jos, poros sutonuotų asmenų padeda- 
mas, sunkiai lipa senasis Ekscelencija, tiksliau 
sakant — vyskupas Paliulionis ir pradeda lėtą 
žygį mūsų mūrų linkui. Na, ne į gera! juk jis 
ne be reikalo atvyko pamokų metu! O mūsų pir- 
mokų auliukė jam pirmoji pakeliui!... Mato- 
me, jog ir mūsų mažasis profesorius gyvai su- 
sirūpino: kiek išbalo, susinervino, ėmė skubiai 
žingsniuoti po aulę — ir galop ryžosi: priėjo 
prie vieno kito geresniojo mokinio ir jiems sa- 
ko: eikite, sėskitės prieky! ... Supratome, ką tai 
reiškia, ir visiškai pritariame. Persiformavę į ko- 
vos eiles, įtemptai laukiame, betgi be ypatingo 
susijaudinimo: kas mums! vyskupas mūsų ne- 
pažįsta — jei ir susiglūmysim, tai vien mes pa- 


tys ir gerasis profesorius žinos; jis turės atleisti, 
nes žino, kas tai baimė bei susijaudinimas. 

Laukiame, bet vis dar tikimės: o gal gerasis 
Dievulis praneš audros debesį pro šalį. O antra 
vertus — lyg ir norėtųs tą audrą išgyventi — 
taip įdomu... 

Tačiau Dievulis atvedė Perkūną tiesiai į ra- 
mMmiąją mūsų aulę. Ir kaipgi neatves: juk čia 
lotynų kalbos valanda, o vyskupas Paliulionis 
yra didelis lotynų kalbos žinovas, teoretikas ir 
praktikas — ne gėda būtų ir pas popiežių Leoną 
XIII pasirodyti! — tad mėgsta ir klierikus, ir 
profesorius pakirkinti ... 

Kanauninkas Krikšijonas, žemai nusilenk- 
damas, atidaro varganas mūsų dureles, mes, 
kaip spyruoklių spirti, pašokom ant nesavų ko- 
jų, mMušančiom širdim... Ganytojas, mažiukas 
stotu, bet išdidžiai išsitiesęs, taip jog daro įspū- 
dį, nosiniu balsu taria: “Laudetur Jesus Chris- 
tus!'' Skubiai atsakome (ne labai maldingai, nes 
tokie dalykai šitokiu momentu iš galvos besą 
išgaravę): “In saecula saeculorum!', kaip ka- 
Teiviai į generolo pasveikinimą. O profesorius 
smulkiais žingsniukais pribėga prie Valdovo, vik- 
riai priklaupia ir tukšt į ganytojinį žiedą, atsi- 
tiesia ir, dabar stipriai išraudęs, prašo Ekscė- 
lenciją sėstis i gelsvąją nuzulusią katedrėlę. 
Vyskupas nesutinka ir sakosi galįs ir vaikščio- 
damas mus gerai pakamtinėti. Tai mūsų nė 
kiek nepradžiugina. —“Ką ten tokį dabar ei- 
nat?''— klausia visagalintysis mūsų profesorių, 
kuris dabar atrodo dar mažesnis, nei paprastai. 


Nebeatmenu, ką šis anam pasakė. Ir štai vys- 
kupas lotynų kalbos žinovas sėdo į savo žirgiu- 
ką ir, nusitveręs profesoriaus nurodyto siūlo ga- 
lo, ėmė laisvai važinėti po lotynų dirvą, vis kurį 
nors iš mūsų pasikinkydamas valandėlei, kol šis 
sykį griežtai nutils, ir jokiu botagu jo nebeišju- 
dinsi prabilti. Kad tas lotyniškasis garbingasis 
siaubūnas būtų laikęsis profesoriaus sudaryto- 
sios mūsų pulkelio formacijos ir pradėjęs nuo 
pirmųjų eilių, kur buvo susodinti mūsų stipres- 
nieji “lotynistai", kaip va, Šakenis, Šimelevi- 
čius, Jonauskas, Durickis, na, ir gal dar kas, — 
tai gal vyskupui būtų užtekę tų aukų. Bet ne! 
Jis pasirodė nusimanąs profesorių bei mokslei- 
vių taktikoj ir tuoj pareiškė eisiąs stačiai į re- 
fugium asinarum, į (atleiskit, draugužiai! tai — 
ne mano nuomonė) asilų priebėgą, į pačias už- 
pakalines eiles ir su nebloga uosle čiupo nė iš 
tolo neturinčius lotyniško liežuvio. Kaip euro- 
piečiai sako, išėjo nemažas “blamažas"“, kurį 
ne ką bepasaldino vienas kitas stipresnysis. O vi- 
so to išdava — maloningasis vyskupas, be nie- 
kur nieko, pagal kažin kuriuos savo pedagogi- 
kos dėsnius, aštriai paėmė į nagą ir patį vargšą 
profesorių Henriką Laumenskį, vargšą niekuo 
dėtą, kadangi profesorius jis buvo visai neblogas, 
tik dar nebuvo turėjęs laiko mums apiprusinti: 
mat, mūsų daugumas tik keturių klasių, o ne 
visur mokslas buvo taip gerai sutvarkytas, kaip, 
sakysim, Palangoj. Nabagas kunigas Henrikas 
ir balo, ir kaito — pakaitomis, kad mums buvo 
net gaila, ir mes dar labiau jį pamilome. 


(Bus daugiau) 


LITERATŪRA 


MYLĖKIME IR NEDAŽYTĄ 


Sena muzika, kaip plokštelė apie 
narsų plėšiką Abdulą, grobusį mote- 
rų širdeles, kad šiandien kariaujam 
nebe romantišku kardužėliu, kuriuo 
romantikai lenkai puolė vokiečių šar- 
vuočius, bet žodžiu, kuris, anot a. a. 
J. Krumino, turi skambėti kaip šū- 
vis. šiandien ta patrankėlė, kuri prie- 
šams baisius kapus rengė, yra raš- 
tas: nesvarbu, ar Tamošaitienės į ki- 
limą įaustas, ar ant grėblelio koto 
išrašytas, ar Toronto lietuvių bažny- 
čios smūtkelio veide išpjaustytas ar, 
pagaliau, Čibiro-Verax aštunta kny- 
ga ispaniškai išleista. 

Tačiau argi kiekvienas žodis turi 
būti šūvis, nuo kurio, kaip nuo anų 
šautuvėlių, bent vienas priešas kren- 
ta. Žodis turi būti pasiliktas ir sau 
pačiam, kad dirva neliktų sausa, kad 
lietuvis bekovodamas nepaliktų tuš- 
čios savo žemės, kad žmogus, pro- 
pagandiniame vežime  pakinkytas, 
dvasiškai neišsektų. Ir ne tik tas 
pats propagandinio vežimo tempėjas, 
bet ir tauta, kuri stovi užpakaly jo. 
Jokiame kare neišeina visi į frontą, 
palikdami namus ir dirvas tuščias; 
jokiame žodžio fronte negali palikti 
tauta džiūti, kaip ištroškusi žemė. 

šiandien vyrauja nuomonės, kad 
visi plunksnos žmonės, visi studen- 
tai, dainininkai ir menininkai turi li- 
gi paskutinio įsijungti į kovą su rau- 
donuoju, anot Igno Šeiniaus, tvanu, 
įsilieti į nuolatinį Lietuvos garsini- 
mą. 

Nereikia užmiršti ir to, kad maža 
paguoda bus tada, kai Lietuva bus 
garsi, o mes būsime dvasios ubagai, 
be jokio supratimo apie meną, be 
muzikos ir literatūros. Ir čia, be- 
kurdami tą lietuvišką kultūrą, susi- 
duriame su tikromis ar netikromis 
ašaromis, norėdami tą meną (dau- 
giau turiu omeny literatūrą) pajung- 
ti “sveikam realizmui", kaip kad yra 

su bolševikų išprievartautu Lietuvos 
rašytoju. Ir šiandien kovojantieji už 
lietuvišką žodį susiduria su grupe 
žmonių, kurie supranta literatūrą 
cukrine prasme ir nori matyti Lie- 
tuvą pudruoto veido. 


Didingos lūšnos 


Jeigu sutinkame, jog iš literatū- 
ros turime reikalauti tiktai to, kad 
veikalas būtų stiprus literatūriškai, 
šios eilutės pasidaro nebereikalingos. 
Diskusijos pasibaigia tuoj pat. Ta- 
čiau kai kurie mūsiškiai, nelyginant 
bolševikai, reikalauja, kad literatūra 
meluotų, kad ji kurtų netikrus vaiz- 
dus ir rodytų falšyvą Lietuvos vei- 
dą, kad mes, kurie ją atsimename, 
užmirštume tokią, kokia ji buvo, bet 
atkurtume savo ilgesiui ir mažėjan- 
čiai nostalgijai padidinti — didelę, 
šviesią, amerikonišką, su dideliais 
erdviais butais ir luksusinėmis ma- 
šinomis. Kitokia Lietuva mums sun- 
ku įsivaizduoti, šiaudinės Lietuvos 


mes nebemylime, ir tie, kurie nuta- 


po jos buitinius gabalus, yra tos tė- 
vynės šmeižėjai ir priešai. šiandien 
mes susiduriame su šimtais Lietuvą 
mačiusių užsieniečių draugų, ir bet- 
koks melas iššaukia jų lūpose šyp- 
seną: “Skiesk, kiek nori, o buvo 
truputį kitaip". Antra, veikalai, pa- 
imti iš tamsesnės krašto buities, su- 
žadina daugiau gailesio, 0 iš salio- 
no — pasipiktinimo. 

Vienintelė ir tikroji knygų, teigia- 
miau ar neigiamiau vaizduojančių 
Lietuvą, paskirtis yra literatūrinė 
vertė. Stipri ar silpna — kitas rei- 
kalas, bet kitų tikslų, kaip menas, 
jai negalima statyti. Jei kūrinys 
meniškas, nesvarbu, kokią nykumą 
ar skurdą jis bevaizduotų, jis vistiek 
atliks ir propagandinį vaidmenį. Kur 
yra daugiau skurdo, kaip Pearl Buck 

apie Kiniją rašytose knygose, tačiau 
kinai jai ir šiandien dėkingi už di- 
delio, senos kultūros, tačiau skur- 
daus krašto išgarsinimą. Ir Suomi- 
jai jos sunkioj kovoj su bolševikais 
daug padėjo 1939 metais gavusio 
Nobelio premiją rašytojo Sillanpaa 
garsas, kurį jis ypač pasiekė nese- 
niai lietuvių kalba išleistu romanu 
Silja, vaizduojančiu skurdų Suomi- 
jos gyvenimą. Ir Donelaitis garsus 
ne vien pamaldžiuoju Selmu, bet ir 
nenaudėliu Plaučiūnu ir vargu, ku- 
ris būrą slėgė ketverius metų lai- 
kus. Kažin ar Donelaitis būtų tiek 
davęs, vaizduodamas ano meto švie- 
sių dvarų gyvenimą. 

Žinoma, būsimiems priekaištams 
atremti sakau, kad turi būti ribos 
ir betkokia tendencija literatūroj, 
įskaitant ir  probolševikinę, yra 
smerktina, tačiau tendencija gali bū- 
ti ir priešinga, ir čia jau naujos te- 
mos reikalas. Viena norėjau pažy- 
mėti, kad mes neturime imti iš bol- 
ševikų pavyzdžio, kur literatūroj net 
ir Stalino ūsai šilkiniai, nes, anot 
Pavabalio: 

Visos lūšnos ten didingos, 

Visos utėlės žavingos. 


Tikras vaizdas ir tikras žmogus 


Ne tik už gabalus, vaizduojančius 
mūsų tėvynės vienokį ar kitokį gy- 
venimą kaikas piktinasi, bet net ir 
už kokios nors profesijos žmogaus 
atvaizdavimą literatūroj skelbia ka- 
rą. Šiandien ne kartą kunigas pa- 
vaizduojamas labai  nekunigiškas, 
kaip tai Jankaus “Paklydusiuos 
Paukščiuos", tačiau niekas perdaug 
didelio triukšmo nesukėlė, niekas ne- 
šaukė dangaus keršto ir Bažnyčia 
negriuvo. Tas pats Jankus atvaizda- 
vo premijuotoj knygoj “Namas ge- 
roj gatvėj' advokatą, kuris, užuot 
padėjęs, šantažavo, tačiau advoka- 
tams, be abejo, kaip ir kunigams, nė 
į galvą neatėjo pradėti barti Jankų. 
Visokių žmonių yra, visokių yra ir 
kunigų, ir advokatų, todėl jiems ne- 


buvo reikalo išsigąsti. Randame 
knygose kvailų rašytojų, netikusių 
mokytojų, degeneratų menininkų, 


bet juk tai yra knygoj, ir džl to 


nera ko kelti triukšmo, nebent tik 
tiek, kad knyga blogai parašyta. 

Tačiau yra viena grupė žmonių, 
kurie savo profesiją taip gina, jog 
atrodo, kad tai ne profesija, bet tė- 
vynė, iš kurios ir jie, kaip ir kiti (ir 
tai žmogiška), pabėgo. Nepaliesk ne 
tik jų, bet ir jų sagos neužkabink. 
Gerai, kad praėjo caristiniai laikai, 
šiaip ne vienas rašytojas būtų kritęs 
dvikovoj. Žaliasis režimas juos pa- 
darė dievais, ir jie tokie nori išlik- 
ti bent literatūroj, neprisipažindami, 
kaip kiti inteligentai, žmonėmis. 

Ir vėl šių eilučių autorius už drau- 
giškus žodžius bus apšauktas nesa- 
mos armijos priešu, tačiau tai visai 
be reikalo, nes autorius nenori nie- 
ko specialiai užgaudinėti ir juo la- 
biau, kad ir jis turi nemaža drau- 
gų, kurie buvo pasirengę šoble tė- 
vynės vargelį sukapoti. Nesvarbu, 
kokios profesijos žmogus vaizduoja- 
mas, svarbu, kad jis būtų“ literatū- 
riškai tikras, kad tikrame vaizde 
būtų tikras žmogus, o tada jau ir 
pačiai tėvynei kultūros skrynion 
įdedamas turtas, kaip mergaitės raš- 
tuotos drobės rietimas. 


Gelbėk mano vaiką 


Ne vienas apie negausią li- 
teratūrą, kuri vaizduoja ne salioni- 
nį, bet vargšo gyvenimą Lietuvoj, 
kalba, kad toks vaizdavimas ken- 
kiąs jaunimui, kuris Lietuvos nėra 
matęs ir kuris iš tokių knygų susi- 
darąs apie ją neigiamą vaizdą. Pir- 
miausia, tokių knygų tėra labai ne- 
daug, o antra, kuris paskaito letu- 
viškas knygas, tas, be abejo, bus 
skaitęs ir Faulknerį, ir Steinbecką, 
ir Erskin Caldwell, ir Dos Passos 
ir dar daug autorių, kurių vaizduo- 
jamas amerikietis toks juodas, kad, 
atrodo, iš jų asfaltas sunkiasi. Bet 
pabandyk amerikiečiui juos atimti, 
jie greičiau Pabaltijį užrašys ru- 
sams, negu šių rašytojų, praturtinu- 
sių jų literatūrą, tegu ir tamsiais 
vaizdais, atsižadės. 

Nelaikykime jaunimo kvailu: jis 
jau pakankamai viską gerai supran- 
ta. Bet tegu nesupranta. Tegu jis 
teskaitė tik lietuviškas knygas, tai 
tėvas pora sakinių gali priminti, 
kad prieš kiek laiko niekur nieko 
nebuvo. Televizija yra Amerikoj, yra 
ir Lietuvoj, o pirma nei ten, nei ten 
nebuvo; vargo yra Amerikoj, buvo 
ir bus Lietuvoj, nes Žmogus, nusi- 
gręždamas nuo Dievo, norėjo pabėg- 
ti iš rojaus. 

Knygą vaikas skaito tik kelias va- 
landas, o su tėvais būna metų me- 
tus, ir negi nebegali tėvas, disku- 
tuodamas, iškelti tos knygos šviesia- 
sias. pusęs ar priminti, kad prieš 20 
metų tas pats buvo ir Amerikoj. Be 


to, jei jau mūsų vaikams reikalinga 
propagandinė literatūra, kaip ir ki- 
tų tautų atstovams, tai jiems nupir- 
kime albumus, istorijas, pakalbėki- 
me apie sviestą ir Pienocentro rū- 
mus, skleiskime tą pačią, skirtą už- 
sieniečiams, lektūrą... Jei vaikas ne- 
turės tėvynės meilės, tai ją nei įskie- 
pys nei atims lietuvių rašytojų re- 
tai tepasirodančios ir dar rečiau per- 
kamos ir skaitomos knygos. Litera- 
tūra turi labai daug įtakos, todėl 
tegu tėvai kovoja su gausia ameri- 
koniška kriminaline literatūra, ren- 
giančia vaiką gengsterizmui, 0 ne 
su literatūra, vaizduojančia biednos, 
tačiau savo neturtingumu mielos 
Lietuvos kampą ir žmogų. 


Ašarų ašaros 


Literatūra yra literatūra ir ne pro- 
paganda apie kiaulių našumą ar ku- 
kurūzus. Ji skurdi, ji menka, bet ji 
sava, kaip tos trobelės, iš kurių jos 
kūrėjai atėjo. Viena studentė apie 
ją pasakė: “Taip, aš žinau, kad ji 
menkesnė, tačiau aš daug perskai- 
čiau knygų svetimomis kalbomis ir 
labai gerų, bet man lietuviška kny- 
ga labiau patinka todėl, kad ji sa- 
va". 

Trūksta jaunimui literatūros, ta- 
čiau rašytojai susiima, leidėjai pri- 
taria; kiek bus galima, ji gerės ir 
plis, tačiau tėvai, liedami ne vietoj 
ašaras dėl šiaudinės Lietuvos, turės 
jas nors su ledų porcijomis privers- 
ti vaikus paskaityti, jei ne Lietuvos, 
tai bent savo pačių labui. 

Niekas moteries lietuvės šiandien 
taip neigiamai neatvaizdavo, kaip 
Mazalaitė Negestyje, kur moteris, 
kai ją myli milionierius, su juo gy- 
vena; kai pameta — ji bėga vėl į 
lietuvių draugystę. Jei tas milionie- 
rius laiku būtų pakeitęs savo nuo- 
monę ir Danguolę pakvietęs atgal, 
kažin, ar ji nebūtų nusišluosčiusi 
ašarų ir grįžusi? Tai žmogiška, tai 
nepateisinama, bet suprantama, ir 


todėl niekas iš moterų nepakėlė 
triukšmo. Verkdami dėl rašytojų 
kūrinių, graudinkimės dėl to, kad 


mes tiek pripratome prie luksuso, 
kad pykstame, jei pavaizduoja Lie- 
tuvą be šaldytuvo, skurdžią ir ne- 
padažytą ir primena, kad tokioj grį- 
žus teks gyventi. šiandien ne vie- 
nas apsiašarojęs pasakytų: “Ak. tė- 
vyne, kodėl tavęs negalima įsidėti į 
Buicką ir čia atsigabenti'. 
Al. Baronas 

e Į literatūros premijų eilę įsijun- 
gė dar viena — praėjusį rudenį spau- 
dos atgavimo 50 m. sukaktuvių pro- 
ga Lietuvių Bendruomenės Kultūros 
Taryba paskelbė premiją už jaunimo 


literatūrą. 
mo akte 


"Spaudos imetų" - uždary- 
rašoma: “Kad šviesusis 
spaudos kovotojų atminimas mūsų 
kartos pastangomis būtų giliau 
įprasmintas, kad anų kovotojų dva- 
sinis atsparumas būtų tęsiamas iš 
kartos į kartą, šiuo aktu Kultūros 
Taryba steigia vieno tūkstančio do- 
lerių premiją jaunimo grožinei lite- 
ratūrai ugdyti". Premijos sąlygos dar 
nenustatytos. Apie panašaus pobū- 
džio premiją pranešta ir Liet. Stu- 
dentų Sąjungos studijų dienose. Ji 
taip pat skiriama už literatūrą, ta- 
čiau jos suma dar nepaskelbta. Tik 
pažymėta, kad steigėjas yra Liet. 
Studentų Sąjunga ir ją galės gauti 
tik šios organizacijos nariai. 

e Liet. Rašytojų Draugijos valdy- 
ba savo nariams išsiuntinėjo 1955 
m, išėjusių grožinės literatūros kny- 
gų sąrašą, iš kurių išrenkama viena 
premijuotina. Sąraše yra 19 veika- 
lų. Iš jų 10 eilėraščių rinkinių, 5 
romanai ir 4 novelių bei apysakų 
knygos. Vertinimo komisijos nėra— 
balsuoja patys rašytojai. Premijos 
mecenatas šiemet yra kun. dr. Juo- 
zas Prunskis, davęs 500 dol. 


ATSIŲSTA PAMINEĖTI 


Henrikas Radauskas: žIEMOS 
DAINA. Eilėraščiai. Chicago MCMLV. 
Išleido Vytautas Saulius. Tiražas 500 
egzempliorių. 80 psl. Kaina 3 dole- 
riai. Leidėjo adresas: 704 North Sta- 
te Street, Chicago 10, Ill. 

Kazys Bradūnas: DEVYNIOS BA- 
LADES. Išleido Lietuviškos Knygos 
Klubas, Chicago, 1955. 141 psl. Kai- 
na $2.00. 

Liūnė Sutema: TEBŪNIE TARY- 
TUM PASAKOJ. Išleido Terra. Chi- 
cago, 1955. 54 p. 

Jurgis Gliauda: RAIDžIŲ PASĖ- 
LIAI, Išleido Lietuviškos Knygos Klu- 
bas. Chicago, 1955. 311 p. Kaina 
$3.00. 

Anatolijus Kairys: LAISVĖS ME- 
DIS. 4 veiksmų istorinė pjesė. Išlei- 
do Nemunas. Chicago, 1955, Kaina 


$1.00. 

Juozas  Švaistas: KNYGNEšIŲ 
PĖDSAKAIS. Romanas. : Išleido 
“Bendrija", Weinheim, 1955 m., 296 
psl. 


Jurgis Jankus; SENASIS KAREI- 
VIS MATATUTIS. Pasakojimas apie 
nepaprastą žemaitį, kuris daug nuo- 
stabių dalykų padarė, tik nepadarė 
vieno, kurį tikrai turėjo padaryti. 
Išleido Terra, Chicago, 1955. 239 p. 

P. Abelkis: ATLAIDŲ PAVĖSY, 
romanas. Išleido “Trijų tulpių" kny- 
gų leidykla. Tecnikinė priežiūra 
“Tremties"' leidyklos, 1955 m., 468 p. 
Kieti viršeliai. 

DU GAIDELIAI. Spaudai paruošė 
ir išleido Toronto skautai-vyčiai. 

NAUJAS RADAUSKAS 


Radauskas: žIEMOS 
DAINA. Eilėraščiai, Chicago, 1955. 
Išleido Vytautas Saulius. Tiražas — 
500 egzempliorių. Kaina nepažymėta. 

Prieš penkerius metus “Strėlė dan- 
guje" buvo susumavusi brandžiąją 
H. Radausko kūrybą, kurią nuo da- 
biutinio rinkinio “Fontano" eilėraš- 
čių skyrė ne vien penkiolikos metų 
skaičius, bet tas milžiniškas turinys, 
kurį šie katastrofiški metai nešė. Jie 
skyrė dvi epochas, mūsų nepriklau- 
somojo gyvenimo laikus paversdami 
tarsi legendine senove. Todėl “Stre- 
Ie danguje" tapo antrąja pradžia — 
kitokio poeto, kitokiame pasaulyje. 
Su šiuo rinkiniu individuali H. Ra- 
dausko poezija užėmė nemažiau in- 
dividualią padėtį mūsų naujosios poe- 
Zijos visumoje. Savo lygiu, verte Ra- 
dausko kūryba iš karto atsidūrė ne- 
ginčijamai svarioj vietoj. Savitas poe- 
to talentas joje pasireiškė brandžiais, 
išbaigtais kūrybos vaisiais. Net tie, 
kuriems H. Radausko kūryba yra es- 
mingai svetima, — o tokių nemaža, 
— negalėjo nepripažinti jai augšto 
poetinio atsiekimo. 

Tačiau drauge H. Radausko poe- 
Zija liko nuošaliai nuo mūsų plates- 
nės skaitančios visuomenės, kuri net 
augščiausius poeto pasireiškimus pri- 
ima, ne kaip rimtą poetinį žygį, o 
tik, kaip grakštų žaismą. Tai su- 
prantama, nes H. Radausko poezija 
jokia prasme nėra aktuali, ji neke- 
lia nei tautinių, nei politinių dienos 
problemų, nėra mokykline prasme 
“idėjinė", nei net atvirai emociona- 
li. Tremtis, savo krašto netekimas, 
buitiniai vargai — niekas iš tų “vi- 
suotinių" temų neranda vietos H. 
Radausko kūryboje. Ne Illinojaus 
valstija ir net ne Lietuva išrašė jam 
asmens . popierius, bet Orfėjus. Kū- 
ryba yra H. Radausko tėvynė, ku- 
rioje jis gyvena vienišas, neturėda- 
mas nieko, ką pavadintų “savu"': nei 
krašto, nei namų, nei jokio draugo, 
nei pamėgtų daiktų, nei net amžiny- 
bės. Tik kur ne kur — žmogaus il- 
zesys, tik visur — tikėjimas ir gy- 
venimas kūryba, jos vaisiais. 

HR. Radausko kūryba yra tolima 
mūsų lietuviškosios poezijos tradici- 


Henrikas 

jai. Tegu dar ir ne tūkstantmetė, ne- 
nusėta pasaulinių genijų vardais 
(mažosioms kalboms ši prabanga už- 
ginta), tačiau, toji lietuviškoji poe- 
zijos tradicija vistik įmanoma pa- 
sekti. Nuo šaknų liaudies dainoje, 
pro Strazdelį ir Vienažindį, pro Mai- 
ronį, Putiną ir Binkį, į mūsų nepri- 
klausomojo gyvenimo vėliausias vir- 
šūneės Kuosos-Aleksandriškio, Miški- 
nio, B. Brazdžionio ir kitų kūryboje, 
veda viena linija, viena tėkmė, — te- 
gu susemianti savo srovės jėgą ir 
iš daugelio šakų, tegu vingiuota ir 
įvairuojanti, bet — viena. Apiben- 
drinant, lietuviškoji tradicija reiš- 
kiasi pirmiausia tautine problemati- 
ka bei motyvais ir išlaiko giminystę 
su liaudies kūryba; ji yra tam tikra 
prasme “'demokratiška", t. y. taiko- 
mą skaitančiajai masei; iš patrioti- 
nių kovų dėl laisvės ji ir vėliau iš- 
laiko tam tikrą konkrečią turininę 
pakrovą, liečiančią lietuvių gyveni- 
mo problemas; jos nuotaikinis pobū- 
dis — dažniau elegiškas, emociona- 
lus, net sentimentalus; jos literatūri- 
niai kaimynai nuo sena ribojasi be- 
veik vien slavų pasauliu, nors ne- 
priklausomais laikais jau ima skverb- 
tis jon ir vakarietiškos naujovės. 
Naujesnioji poezija, išryškėjusi ir 
subrendusi už Lietuvos ribų, didžią- 
ja dalimi nuo šios pagrindinės tra- 
dicinės tėkmės atitolsta. Ji nueina 
didesnio individualumo, net ezoteriš- 
kumo link, ji, sakytum, aristokratė- 
ja, užsidaro ne kiekvienam skaitan- 
čiajam suprantamose idėjose bei for- 
mose, Drauge ji nutolsta nuo tau- 
tinių motyvų, lemiančiai susilieda- 
ma su vakarietiškąja kūryba, jos 
problematika bei tradicija, drauge 
atspindėdama ir jos vėliausias kryp- 
tis bei mąstyseną. Ištikimi senajam 
keliui lieka vyresnieji poetai, kurie 
dargi labiau suaktualina ir supopu- 
liarina savo kūrybą, paversdami ją 
dienos problemų tarnaite, kaip ma- 
tom pas B. Brazdžionį ir didele da- 
limi — pas J. Aistį. Iš naujesniųjų 
tačiau tradiciniam kely tėra išim- 
tys, kurių tarpe bene ryškiausia bū- 
tų K. Bradūno poezija, tačiau ir ji 


palaipsniui tolsta nuo senųjų formų 
ir nuotaikų. 

Klaidinga būtų vertinti šį atitrū- 
kimo procesą neigiamai, laikant jį 
vaikymusi “svetimų madų" ar “die- 
vų", išdavimu savosios tradicijos, ar 
panašiai. Tai būtų lygu, kaip pa- 
smerkti Nemuną, kam jis nelieka 
tėvų žemėje, o plaukia nesulaikomai 
jūron, kur sulieja savo vandenis su 
svetimomis upėmis. Mūsų poezijos 
tekmei taip pat pribrendo laikas įsi- 
lieti į bendrąją europinės kultūros 
jūrą, ir emigracija vargiai čia ką 
nulėmė, gal tik išryškino neišven- 
giamąjį evoliucijos procesą.  šian- 
dieninė mūsų poezija savo ryškiau- 
siais atstovais yra, būtent, europinė 
visoj didelėj šios tradicijos prasmėj, 
t. y., supratusi ir radusi savo vietą 
vakarietiškos kultūros bendram ke- 
ly, rišančiame lietuvį su prancūzu, 
vokiečiu, anglu ar ispanu. 

šioje, su europine tradicija mus 
pirmą kartą istoriškai sutapatinu- 
sioje poezijoje jėga, individualumu 
ir išbaigtu idėjos bei išraiškos glau- 
dumu išsiskiria H. Radausko poeti- 
nis žodis, palyginus su kuriuo kitas 
“vakarietis'' ir kita mūsų naujosios 
poezijos viršūnė, A. Nyka-Niliūnas, 
stovi bent kiek arčiau tautinės tra- 
dicijos. Abiejų šių poetų buvimas 
mūsų dabartinės: poezijos priekyje 
yra lygiagretus, Jiedu stovi skirtin- 
gose plotmėse, kaip kad visais lai- 
kais išsiskirdavo dvi pagrindinės me- 
ninės tendencijos: klasiškoji ir ro- 
mantiškoji. Klasicistinis H. Radaus- 
kas yra žemės atsirėmęs poetas, kon- 
kretus, harmoningas, kultūrinių tra- 
dicijų nešėjas ir saugotojas. A. Nyka- 
Niliūnas — romantikas, prometėjiš- 
kas kovotojas, pilnas patetikos, bet 
taip pat — aistringos minties. Iš jų 
dviejų Nyka-Niliūnas, kaip poetas, 
išlaikęs tiek tradicinių lietuviškų 
motyvų, tiek artimesnis tautinei dva- 
siai savo turinine pakrova ir reli- 
gišku atspalviu, kad ir nedvejoja- 
mai kuriąs “europietiškoj"' tradici- 
joj, vistik lieka nenutraukęs gyvy- 
binių saitų ir su ankstesniuoju lie- 
tuvių poezijos procesu. 

Tuo tarpų H. Radauskas, ypač 
naujausioje poezijoje nepasilaikęs jo- 
kio saito su mūsąja tradicija, iš- 
skyrus patį esminį, apsprendžiantį 
priklausymą lietuviškajai poezijai — 
kalbos saitą, yra tuo pačiu radika- 
lesnis naujųjų tendencijų reiškėjas. 
Dar savo debiutinio rinkinio metu 
(čia nevertinant jo anuometinės poe- 
Zijos kokybiškai), Radauskas buvo 
likęs nuošaliai ne tik subjektyviai — 
nuo visada inertiškesnės visuomenės, 
bet ir objektyviai — nuo pačios lie- 
tuvių poezijos, kuri tada buvo pasie- 
kusi savo augščiausiąjį tautinį pasi- 


sakymą. Tačiau šiandien, neske!'bda- 
mas jokių šūkių nei platformų, nei 
būdamas kokio sąjūdžio vėliavnešiu, 
pcetas savaime, pačios savo kūrybos 
svoriu, tapo raiškiausiu, tyriausiu 
naujos mūsų poezijos linkmės atsto- 
vu. 

Reikia patikslinti, kad vakarietiš- 
kąja ar europine tradicija čia laiko- 
Ma viso istorinio vakarų poezijos 
vystymosi suma, bet jokiu būdu ne 
vien šios dienos, ne “'modernioji'? 
vyraujanti jos tendencija. 

Visa savo esme H. Radausko poezi- 
ja nėra surišta su šia diena. Ji nė- 
ra toji, kuri griauna senas formas 
ir skina naujus kelius, bet toji, ku- 
ri surenka, susumuoja, iškristali- 
zuoja savy amžių kultūrinį patyri- 
mą; ji reiškiasi ne ultramoderniom 
idėjom, o tokiom, kurios ją riša ly- 
giai su šios dienos Michaux, kaip 
ir su antikiniu pasauliu; savo for- 
mas ji kuria dažnai atrankos keliu, 
papildydama, suindividualindama ir 
įvairuodama priemones, bet visada 
išlikdama jau esamos kultūrinės 
tradicijos rėmuose. Mūsų lietuviška- 
jai poezijai Henrikas Radauskas yra 
pionierius paradoksalia prasme: jis 
pirmas ir iškalbingiausias propaga- 
torius tų poetinių idėjų bei formų 
ir, apskritai, tų pasaulinės kultūros 
lobių, kurie amžiais egzistavo, bet 
kurių mes dar nebuvome organiškai 
priėmę ir pasisavinę, vystydamiesi 
savo uždaroje tautiškoje orbitoje. 

Idėjiškai H. Radauskas, ypatingu 
ryškumu — naujajame rinkiny, stovi 
prieš tą pačią būties mįslę, prieš tą 
patį žemės gyvenimo trapumą, jo 
grožio baigtinumą, prieš tą patį 
siaubą. žuvimo grėsmę, mirtį, kaip 
stovi daugelis poetų. Bet jis neskel- 
bia kovos, neprisiriša “gyslomis 
prie medžio“, kad “amžinai kovotų 
su tamsa“, kaip protestuojantis, iš- 
didžiai 'pasirenkantis“ savo žemiš- 
ką prakeikimą A. Nyka-Niliūnas. H. 
Radauskas tik mato tikrovę, jis per- 
mato ją, lyg aiškiaregiškam sapne, 
ir piešia ją bei savo begalinę vie- 
natvę joje taupia linija, kaip japo- 


niškam piešiny. Jo poezijos strėlė 


“nerado Dievo tarp šaltų žvaigždy- 
nų" (“Strėlė danguje") ir skelbia 
tik vieną mistiką — kūrybos nema- 


rumą. 


Kaip saulė gęstančiame kosmose, 
Pajuodusių žvaigždžių pavėsy,— 
Taip tu palikusiuose posmuose 
Ramus ir vienišas stovėsi. 


Planetos painiosis voratinkly, 
Prieš mirtį zyzdamos kaip musės, 
Ir tu, kurs amžinybe netiki, 
Tr tavo veikalas, uždusęs, 
Įšals Ieduos. 

(“Poetui"') 


H. Radausko dievas sukauptas 
žmogaus kūrybiniame genijuje. Tik 
ši dieviškoji žmogaus transformuo- 


janti galia (plg. “Audra"') paverčia 


brutalią, piktą žemę verta gyventi 
vieta. Visas išdidus poeto tikėjimas 
sukauptas tobulame savo išsisakymo 
vaizdumu kūriny, “Kantrybėje", pas- 
kutiniame rinkiny. Gamtos grožis, 
kad ir tauriausias (— marmuras, 
"akinąs savo kristalų sniegas, jų ne- 
rimstančia mėlyna žiežirba''), reika- 
lingas žmogaus, kad virstų jau įdva- 
cintu, nemariu grožiu, keičiančių pa- 
saulį: 


Marmuras laukė Fidijo, Polikleto, 
Mirono, kol po jų kalto 
smūgiais pavirto Pergalės sparnu, 
atleto koja, pusiau ištiesta 
deivės ranka, globiančia prie savęs 
nustojusią svaidyti žaibus, 
prijaukintą, nutilusią erdvę. 


Visa H. Radausko poezijos misija 
yra apdainavimas šios pusiau išties- 
tos deivės rankos, globiančios pasau- 
lį. Kai poetas mini Apoloną, Afrodi- 
tę ar Narcisą, ar Orfėjų, ar Paną3,— 
jie yra jam nelygstamos vertybės, 
jie realesni už realybę, nes jie yra 
kūrybos vaikai — dievai, kuriuos su- 
kūrė žmogus. Taigi, H. Radausko 
“mistika" nėra transcendentinė — ji 
neišeina iš fizinės visatos, rasdama 
amžinybę ir Dievą žūstančiame žmo- 
guje, jo kūryboje, 


Todėl H. Radausko poezijos objek- 
tas yra visada konkretus, tikroviškas. 
Ne abstrakti idėja, ne mistinė vizi- 
ja, ne jausmo atvėrimas, ne tai, kas 
galėtų būti šiam ar kitam gyvenime, 
netgi ne tai, kas yra buvę (čia ma- 
ža “prarastų rojų“ nostalgijos), o 
tik tas, kas yra. Tai, ką poetas gy- 
vena ir regi — regi ne vien fiziniu 
žvilgsniu, bet savo praregėjimu į gy- 
venimo esmę — yra jo poezijos tema. 


Ir šis regimasis pasaulis piešiamas 
nepalyginamu plastiškumu. H. Ra- 
dauskas atskleidžia daugiau, nei pa- 
sako, ir kalbėdamas apie gamtą, ne- 
tiesiogiai kalba apie gyvenimą, žmo- 
gų, likimą. Tas netiesiogiškumas, iš- 
reiškiant giliausią santykį su visata, 
o taip pat — slepiamas emociona- 
lumas, žymia dalimi suteikia jo žo- 
džiams tarsi magišką poveikį. Jo 
poezija neįprasta, aštria šviesa per- 
šviečia gyvenimą ir atskirame, '“'su- 
stojusiame" momente — parodo gy- 
vybės šaltinius ir sunykimą. 


Sunku nusakyti tiksliau, kas, bū- 
tent, sudaro K. Radausko poezijos 
sugestyvią galią, kas prisotina ją 
įtampos ir dramatizmo. Didelė poe- 
tinė meistrystė, turtinga ir mokanti 
atrinkti vaizduotė, ritminio tekėji- 


Henrikas Radauskas 


mo atliepimas eilėraščio nuotaikai ir 
turiniui, muzikalumas, visa poetinė 
vaizdo ir žodžio kultūra, skonis ir 
saikas, — viso to nepakanka išaiš- 
kinti tai įtaigojančiai gyvybei, kuri 
srūva iš Radausko eilių: 


Sūkuriuotom gėlėm, pasiklydusiais 
paukščiais, 

Nepaeinančiais, griūnančiais 
sniego kalnais 
augščiais, 

Nepagaunamais, alpstančiais 
tonais švelniais. 1 


O eilėraštis gimsta — kaip vėjas — 


iš nieko 

Ir skambėdamas bėga pusnim 
neramus, | 

Bet negali daina prasimušti 
pro sniegą 

Ir sugrįžta — kaip vėjas — 


į savo namus. 


(“žiemos daina") 


H. Radausko naujas rinkinys turi 
ne vieną tokį kūrinį, pakrautą įtam- 
pos, tarsi persiliejančios per jo kraš- 
tus, kartais taip subtiliai atsisklei- 
džiantiį mumyse, iš lėto, — lyg at- 
gimstant kažkam jau turimam, bet 
dar nesuvoktam, nepabudus'am. 
Kiekvienam poezijos skaitytojui kit- 
kas ir kitaip atlieps, ir bus artimų, 
“favoritų? eileraščių, ir bus tokių, 

kurie liks nebylūs; bus gražių ir mMa- 
žiau gražių, liūdnų ir šypsančių; tik 
šiame rinkiny skaitytojas neras blo- 
gai, nevykusiai parašyto eilėraščio. 

Nebūtų prasminga šiose ribose 
plačiau apsistoti ties H. Radausko 


poetiniu “amatu" — jo įvairiom prie- 
monėm, formų lankstumu, vaizdų 
struktūra. Mūsuose dažna pažiūra, 


“per gerai" moka kalbą ar “per kul- 
tūringai" valdo stilių. Toks keikia- 
mas “esteto' ar “stilisto" vardu, 
kas lietuviškai išvertus reiškia maž- 
daug tuščią žmogų, žodžių žonglie- 
rių. Nes, pagal tą pažiūrą, jeigu kas 
“turi, ką pasakyti", tai jis ir drebia 
savo mintis, kaip žalią molį, nespė- 
damas pagalvoti ne tik apie sukom- 
panavimą ar stilistinį sutvarkymą, 
bet ir apie gramatiką... Kol tokia 
pažiūra labai gyva, tol subtiliajai H. 
Radausko poezijai negresia “profa- 
num vulgus“ pagarbinimai. Tačiau 
pačiam Radauskui poetinė meistrys- 
te tėra technika, leidžianti išreikšti 
save, o jokiu būdu — ne jo poezijos 
esmė. Dėl tos technikos priemonių 
pasitenkinkim pastebėję, kad jos vis 
plinta ir kad šalia įprastinio ketur- 
eilio posmo, griežto metro bei rimo, 
vis daugiau pasitaiko laisvo eiliavi- 
mo. “Žiemos dainos“ pagrindinė for- 
minė naujovė — ištisas trečiasis 
skyrius, “Tragiška kaukė“, parašy- 
tas ritminga, kondensuota poezija 
prozoj. Toji naujovė tačiau išreiškia 
naująsias vidines H. Radausko ten- 
dencijas, kurios ir bus svarbesnės iš- 
kelti, 

Visų pirma, šalia bemaž pusės ei- 
leraščių, parašytų “senąja", “Strėlė- 
je" dominuojančia dvasia, didesnėj li- 
kusioj daly stipriai jaučiamas poeto 
nuotaikos pakitėjimas. Tas pakitėji- 
mas nuo “Strėlės danguje“ į “Žiemos 
dainą" geriausiai bus išreikštas pa- 
ties poeto žodžiais: 


Kaip buvo viskas šilta ir apskrita: 
Dangus ir saulė, kriaušės ir vynuogės 
Ir lengvo debesio pavėsy 

Laukiančios meilės mergaitės krūtys. 


Ruduo sutraiškė verkiančias vynuoges, 
žiema nubarstė kalkėmis lygumą, 
Ir saulė, miręs rojaus paukštis, 
Akmeniu krenta pro mano langą. 


(“žiema ir vasara'') 


Ankstyvesnėj kūryboj H. Radaus- 
kas pasakodavo mums gražių, kar- 
tais liūdnų, kartais žaismingų pasa- 
kų apie vitališką žemę, apgyventą 
dievų, poetų, undinių ir tarnaičių. Jis 
vengdavo kalbėti apie save. Net jo 
“aš" būdavo neasmeniškas, čia — pa- 
čios poezijos vardu (“Aš kaip strė- 

167...), čia gal ir savo vardu, bet 
juntamoj atotraukoj. Dabar gi poetas 
ima traktuoti mus, lyg gerus drau- 
gus, ir kalba tiesiai, atvirai, rimtai, 
kaip jam iš tikrųjų yra. Ir pačio 
“aš? gali nebūti, o intymumas, kal- 
bėjimas nuo savęs — žymiai didesnis. 
Tatai kelia emocinį eileraščių povei- 
kį, o drauge labiau atskleidžia, iš- 
ryškina poeto pasaulėjautą. 

Naujos nuotaikos yra toli nuo bu- 
vusio saulėto, olimpiško harmonin- 
gumo. Radausko poezijoje dabar 
daug siaubo, daug sunkaus, smau- 
giančio košmaro. Tatai atsiliepė ir 
skirtingų pamėgtųjų motyvų trakta- 
vimu. Gamta, žemiškasis trapus gro- 
žis, seniau sukeldavęs vien besąlygi- 
nį susižavėjimą, dabar įgavo naują 
matavimą — prasmės, paskirties, ir 
dažnai esti nuvainikuojamas, kaip 
apgaulingas, slepiąs purvą ar kraują. 
Tegu grožio aureolė nuplėšiama daž- 
nai tarsi ironiškai, tegu “atogrąžų 
plaštakė" papiktina “siuvėją" ar pri- 
verčia slėpti akis “vienuolį", bet juk 
tai poetas rado plaštakei pasmerki- 
mo žodžius: “ji tera skrendanti kir- 
mėlė'. “Veneros gimimas"? seniau 
būtų buvęs boticeliškai gražus; da- 
bar ji gimsta, dumblina ir krabais 
aptekus, ir nusiplovus eina į “savo 
linksmą ir purviną, begalinių trium- 
fų kupiną žemės gyvenimą“. Tam 
pat “Veneros gimime'' poetas prabė- 
gom užsimena ir apie “nutekančių 
formų, švelniausių spalvų gyvūnus: 
gelmių plėšikus, apsimetusius rojaus 
gėlėm". O bene pikčiausiai, pašaipai 
tragiškoj situacijoj, pasibjaurėjimas 
fiziškumu išreikštas “Gaisre panop- 
tikume"': 


“Vaškinių figūrų veidai ėmė te- 
kėti žemyn, kaip siurrealistų pa- 
veiksluose, ir garsus poetas, kuris 
gyvas būdamas negalėjo pakęsti 
moterų artumo, mato, kaip tirps- 
tančiu biustu karaliaus meilužė, 
lūždama per liemenį, vis didėjan- 
čiu greičiu linksta į jį. Suspiegęs 
pomirtiniu balsu, jisai su siaubo 
grimasa krinta jai į glėbį, — ir, 
išplaukę iš degančių rūbų, juodu 
tingiai susilieja ištirpusio vaško 
klane''. 


Kadangi tikrovės ir vizijos ar sap- 
no planai H. Radausko poezijoj vis 
dažniau sueina į vieną, naujame rin- 
kiny daugiau eilėraščių, parašytų 
siurrealistine maniera; daugiau jų 
tarpe tokių, kurių skaudus nuotaikos 
sutirštėjimas išgautas aiškumo, su- 
prantamumo sąskaita (“Persiskyri- 
mas", “Statula išeina pasivaikščioti", 
“Mechaniškas angelas", ir pan.). 

Įdomu pasekti, kaip Radauskas 
vysto kai kuriuos motyvus. “Strė- 
lėj danguje" yra “Lunatikas" (tam 


rinkiniui dar mažiau būdingas eilė- 
raštis, bet toks, kokių “Žiemos dai- - 
noje" daug), supintas iš eilės mo- 
tyvų. Vienas jų, skambėjęs ir kitur 
(“Bepročio šokis"), maskuotas išlais- 
vinančio, gražaus šuolio nebūtin pa- 
siilgimas, dabar pilnai išvystytas ei- 
lšrašty “Lunatikė". Kitas motyvas— 
grimzdimas tamson, lyg narkozėj, 
haliucinacija — išplėstas ir atbaig- 
tas “Ligoninės parke". Abu eilėraš- 
čiai išvysto du mirties aspektus, — 
jos sirenišką šauksmą, jos kraupų 
siaubą.  Atitokusiai, tariamai, kaip 
šalutinis motyvas, mirties tema ra- 
miai pasakojama “Veidrodžių dar- 
buos", vienam raiškiausių knygos 
kūrinių: 


“Vidunakčiui atėjus, veidrodžiai 
pradeda dirbti. Rudens naktis ilga, 
stiklai iš senatvės padūmavę ir 
tingūs, iki dienos toli, ir jiems nė- 
ra kur skubėti. Pirmasis palinks- 
ta ir jame ne iš karto atsimuša 
gulintis ant kilimo su juoda dėme 
smilkiny, ir veidrodis iš lėto pa- 
duoda jį kitam, o tasai jį perlieja 
į sekantį, ir taip jie dirba ligi pat 
aušros, kol paskutiniajame belieka 
vien tik tamsi dėmė, bet ir ši pa- 
galiau išnyksta". 


Reikia pažymėti, kad, ar poetas 
kalba “klasišku", rimuotu bei met- 
riškai griežtu posmavimu, ar naudo- 
ja bet kurią laisvą formą, — jo poe- 
zijos glaustumo, apvaldymo, darnu- 
mo principas lieka tas pats. Koks 
bebūtų nykus slogutis, poezijoje jis 
turi nuoseklumo, meniškai konstruo- 
tas, jame nėra atsitiktinumų, vaiz- 
dai remia vienas kitą. Pasąmonės 
ir fantazijos elementai sąmoningai 


sujungti vienumon su tikrove, su- 
tvarkyti vientisą poetinę idėją ne- 
šančiame kūriny. 

Baigiant šias pastabas, norėtųsi 
iškelti tai, kad nauju, asmenišku 
"užsiangažavimu", didesniu intymu- 


mu Henrikas Radauskas tarsi atvė- 
rė savo poezijai naujus kelius. Nu- 
siplėštoji nuo veido kaukė drauge 
lyg praplėšia siaurėjančias ribas, 
kuriose galėjo kurti ramus, giedras 
estetas, piešiąs puikias gamtos mi- 
niatiūras. Ten, kur susikerta pasą- 
monė ir tikrovė, kur yra permatoma 
regimųjų reiškinių esmė, kur poetas 
veidu atsistoja prieš žmogiškąjį baig- 
tinumą, ten atsiveria neišbaigiamos 
temos, neaprėžti kūrybiniai galimu- 
mai. : 


Poezijos mylėtojai tegali “žiau- 
riai" pasidžiaugti, kad “Žiemos dai- 
noje" naujai suskambėjo žmoniška- 
sis poeto skausmas. 


Jurgis Blekaitis 


NELES MAZALAITĖS 


Nelė Mazalaitė savo didelėj apy- 
sakoj (arba nedideliame romane) 
"Negestyje" vaizduoja, kaip per tre- 
jetą metų sudūžta Danguolės Gėlai- 
tienės laimės iliuzijos, kurias ji mė- 
gino paversti pastovia amerik'e'iš- 
ka tikrove. 


Danguolė yra žmona jauno Lietu- 
vos karininko, kuris rusų komunis- 
tų buvo areštuotas 1941 me'ais ir 
ištremtas į Sibirą, o ji pati, karo 
aplinkybių atskirta nuo savo maža- 
metės dukrelės, likusios pas senutę 
motiną, atsiduria laisvuose Vakaruo- 
se — pradžioj Vokietijojj paskui 
Jungtinėse Valstybėse. Brooklyne 
Danguolė dirba saldainių fabrike ir 
drabužių siuvykloj, jausdamasi trem- 
tine, kuri turi liudyti pasauliui ko- 
munistų barbarybes. Pradžioj ji gy- 
vena, ištikima vilčiai sugrįžti į savo 
tėvynę ir susitikti su mylimaisiais 
— su savo vyru Algirdu, su Cukre- 
le ir su motina. Tačiau vėliau Dan- 
guolė atsitiktinai susipažįsta su vie- 
nu Amerikos advokatu, Pilypu Cor- 
dingtonu, kuris ypatingai greitai su- 


sižavi tokiomis moterimis, kurios 
jam kuo nors atrodo egzotiškos. 
Danguolė Gėlaitienė jam pasirodo 


egzotiška dėl natūralaus paprastu- 
mo, principiškumo ir ištikimybės sa- 
vo suardytai šeimai “r toli kenčian- 
čiai pavergtai tėvynei. Danguolė vis 
labiau įsimyli, kol pagalau per teis- 
mą esti atskirta nuo savo tariamai 
mirusio vyro Algirdo ir civiliškai 
antru kartu susituokia su Pilypu. 


Gyvendama su juo, Danguolė sten- 
giasi prisitaikyti prie Pilypo ir jo 
aristokratiškos beprincipinės visuo- 
menės papročių. Tačiau savo ryšių 
su savo praeitimi jai vis dėlto nep1- 
siseka visai nutraukti. Jie nuolat 
joj iškyla iš pasąmonio, kaip anie 
Negesties ežero vandenys, kurių “nė 
vienas žmogus, ir niekuomet, ir nie- 
kur nepajėgia užmiršti". Ko-fVktos 
Danguolės viduj dar labiau pazilė'a, 
kai ji susitinka su Pilypo pirmąja 
žmona Lola ir jos sūneliu, kuriuos 
advokatas. ištuokų specialistas, bu- 
vo nuslėpęs nuo Danguolės Nors 
ji pasijunta stipriau žemėje ir savo 
vyro aplinkumoj, kai gimsta jai sū- 
nelis, tačiau jis vidaus konflik'ų joj 
nesumažina. Priešingai, jis net pa- 
didina. nes advokatas viską d ro pa- 
sal papročius: pats parenka sūne- 
liui vardą, jį pakrikštydina presbi- 
terioniškai, nors pats yra religinis 
indiferentas. ir pristato prie kūdikio 
auklę. dėl kurios Danguolė beveik 
negali priė savo vaiko prieiti ir tik 
vogčiomis pati viena jį pakrikštija 

katalikiškai. Kai kūdikis miršta, už- 
sikrėtęs tėvo gripu, Danguolė pasi- 
junta visiškai psichiškai ir morališ- 
kai sulaužyta. Nors ji tebemyli Pi- 
lypa, bet norėdama nuo smūgių at- 
sigauti, ji kurį laiką apsigyvena toli 
nuo New Yorko pas Pilypo tetą 
Anną. "Tuo tarpų advokatas New 
Yorke pamažu ima nuo Danguolės 
šalti, nes jis sutinka naują pusiau 
egzotinę moterį, aristokratę olandę 
Elveną van Norden. Kai ši Pilypo 
neištikimybė paaiškėja, beprincipi- 
nės prabangiškos aplinkos apgadinta 
Danguolė mėgina susirasti partnerį 
savo vyro Algirdo drauge, nes šis 
(Vytautas), širdyje ir seniau jai nė- 
ra buvęs abejingas, nors niek-da n-- 
buvo stengęsis ją sau palenkti. Bet 
kai jis Danguolę su pasipiktirimu 
atstumia, ji galutinai iš savo nuodė- 
mingų iliuzijų atsikvošėja. Ji palieka 
Pilypą, nepaimdama iš jo nė vieno 
dolerio, išeina iš jo, kaip buvo atė- 
jusi, su vienu lagaminu, ir nuvyksta 
gyventi pas savo draugę Birutę su 
jos vaikais. Taip Danguolė grįžta į 
savo bendruomenę. 

ši lietuvės tremtinės drama, pa- 
vaizduota “Negesty", atskleidžia ne 
vien tautinę lietuvių problemą, be“ 
ir problemą kiekvieno sąmoningo 
tremtinio, kuris yra priverstas gy- 
venti svetimoj aplinkoj ir nori likti 
ištikimas savo principams. “Nege-s- 
timi" autorė klausia: ar du skirtin- 
gų tautų, skirtingų tradicijų bei kul- 
tūrų, skirtingų religijų ir dorovinių 


principų asmens — vyras ir moteris 
— gali sudaryti patvarią žeimos 
bendruomenę ir sukurti bent mini- 


malinę žemišką laimę? Ir savo kū- 
riniu į tai autorė atsako neigiamai. 
Tiesa, ji į problemą pažiūri lietuvės 
patriotės ir katalikės žvilgsniu. Ta- 
čiau atrodo, kad kitaip negalštų at- 
sakyti ir nelietuvių tautybės kilnių 
moralinių nusiteikimų autorius. ku- 
ris žmoguje mato ne vien biologin'us 
ir  oportunistinius interesus, Kam 
žmogus yra dar dvasinė būtybė tas 
lengvai supranta, kodėl tokis Dan- 
guolės Gėlaitienės mėginimas rasti 
laimę turėjo sudužti ir sudužo. Dan- 
guolės ryšiai su Pilypu negalėjo pa- 
tenkinti jos dvasinių  aspiracijų, 
glaudžiai susietų su katalikų religi- 
ja, su dorovinėmis pareigomis ir su 
tautine kultūra. Pilypui šie visi da- 
lykai buvo svetimi ir beverčiai. 
Abiejų estetinė kultūra ir materia- 
linio gyvenimo patogumai, kurie puo- 
š6' ių ryšį, ilgainiui buvo bejė-iai 
išlaikyti tam ryšiui. Tada ir tikrie'i 
skirtumai iškilo. 


Šitai mums vaizdžiai atskleisda- 
ma savo “Negesty'"', N. Mazalaitė iš 
grynai tautinės plotmės, kurioj daž- 
nai sukasi mūsų prozaikai, yra pa- 
kilusi į bendrai žmogišką — psicho- 
logiškai moralinę — plotmę. Todėl 
jos kūrinys gali būti suprastas kiek- 
vieno žmogaus, nepaisant jo tauty- 
bės ir pasaulėžiūrinių įsitikinimų. 
Skaitytojas gali kartais N. Mazalai- 
tes pasaulėžiūrai ir nepritarti, ta- 
čiau jis negalės pasakyti, kad Dan- 
guolės drama būtų nesuprantama ir 
nesvarbi. 


Tuo ir noriu pabrėžti “Negesties"' 
idėjinį svorį ir juo pasidžiaugti, nes 
svarių (probleminių) kūrinių mūsų 
literatūroj vis dar maža. O “Nezes- 
ties" dramai nedaug betrūko, kad 
ji būtų pakilusi į dar augštesnį — 
ontologinį — lygį, nes N. Mazalai- 
tės kūriny yra neviena užuomina, 
nuvedanti skaitytoją į žmogaus vie- 
nišumo problemą, kurią kiekvienas 
mūsų stengiasi įvairiai išspręsti. 
Tiesa, mūsų laikų ateistiniai egzis- 
tencialistai galvoja, kad žmogus 
esąs tokia uždara būtybė, kuri nie- 
kaip nepajėgia savo vienatvės pra- 
verti. Tačiau jie nepastebi, kad ti- 
kėjimu, viltimi ir meile žmogus kaip 
tik liudija savo egzistencinį atviru- 
mą. Šituo atžvilgiu ir N. Mazalai- 
tės Danguolė Gėlaitienė taip pat yra 
atvira. Susitikus su Pilypu ir ji pa- 
milus, ji mano, kad savo vienatvę nu- 
galės ir ras egzistencinę atramą ero- 
tinėj meilėj. Atrodo, kad šitokios 
atramos ji trumpą laiką ir randa, 
tačiau tuoj pat matyti, kad ji n-- 
betenka jos kitur — tikėjime, vilty 
ir melėj savo artimiesiems, savo tau- 
tai ir savo Kristaus bažnyčiai. Jieš- 
kodama atramos netobuloj ir iš da- 
lies uždaroj Žžmogiškoj būtybėj — 
Pilype — Danguolė pasijunta užda- 
resnė, silpnesnė ir neramesnė, negu 
prieš susirišimą su juo. Ji dabar pa- 
mato, kad netikėjimas veda į nieką 
Ji taip pat pajunta, kad kitas žmo- 
gus nedaug ką gali padėti, nes -net 
mylimiausiam vyriškiui ji negali sa- 
vęs išsakyti ir būti jo suprasta. 

Danguolės lūpomis apie tai N. Ma- 
zalaitė rašo: “Jeigu aš galėčiau jam 
pasakyti tai, tą jausmą? Bet aš ju- 
tau, jog ne — jis negalės suprasti — 
visą amžių liks begalės dalykų, ku- 
rie pasakyti yra, kaip sulydinimas.. 
niekuomet jis negalės pasikeisti, kad 
nebūtų svetimas, niekuomet" (144 
psl.). 

Taip pakilusi iki žmogaus uždaru- 
mo ir atvirumo ontologinės proble- 
mos, autorė, deja, čia pat ją susiau- 
rina ir nužemina iki psicholog'nio 
svetimumo. Tuo tarpų žmogaus vie- 
nišumas yra daug gilesnis — e22Z's- 
tencinis reiškinys — negu psichologi- 

nis svetimumas, į kurį autorė nuve- 
da Danguolės pastangas save išsa- 
kyti. Tiesa, negalima būtų tarti, kad 
Danguolės dramoj geros valios skai- 
tytojas nepajėgtų įžvelgti egzisten- 
cinio vienišumo, tačiau pati autorė 
tų progų tyčiom nesudaro, nes tepa- 
brėžia svetimumą, kuris kyla dėl 
tautinių, kultūrinių, religinių bei do- 
rovinių nusiteikimų ir pažiūrų skir- 
tumų. Todėl ir galima pasakyti, kad 
ontologinį problemos aspektą autorė 
tepaliečia nesąmoningai, 0 sąmonin- 
gai jį pridengia psichologiniais ir 
moraliniais skirtumais. 


Iš tikro visas autorės dėmesys 
“Negesty" yra sutelktas į Danguo- 
les psichines būsenas — į jos pasi- 
davimą Pilypo romantiškai avantiū- 
rai, į jos susirišimą su juo ir pas- 
kui į jos laipsnišką atsiskyrimą. Ši- 
ta psichologinė Danguolės sielos ana- 
lize atlikta vaizdingai, ypač antro- 
joj kūrinio pusėj, kur vaizduojami 
Danguolės mėginimai prisitaikyti 
prie Pilypo skonio ir jo aplinkos. 
Tie mėginimai iš jos sąmonės ir pa- 
sąmonio nuolat pažadina Danguolės 
praeitį, jos išdavystes ir atskleidžia 
moralinius skirtumus. šitos “Neges- 
ties" antrosios pusės psichologinį 
vaizdavimą būtų galima pavadinti 
tiesiog meistrišku, jei kūriny nebū- 
tų vienos spragos, kurios eilinis 
skaitytojas gali net nepastebčti, 


Spragą sudaro gana gerai kūriny 
paslėptas faktas — Pilypo pirmoji 
santuoka su šokėja Lola, iš kurios 
jis turi sūnelį. Kad Pilypas savo san- 
tuoką ir ištuoką slėpė nuo Danguo- 
lės, skaitytojas visai supranta. Tik 
jam daug sunkiau įsivaizduoti, kaip 
Danguolė to nesužinojo anksčiau. 


Kasdieninis gyvenimas rodo, kad 
tokie dalykai, kaip  ištuokimai, 
yra gerai žinomi visiems. Pagaliau, 
užsiregistruodama civilinių aktų 
įstaigoj santuokai su Pilypu, argi 
Danguolė negalėjo pastebėti, kad jos 
pasirinktas partneris užsiregistravo 
išsituokusiu (divorsuotu)? Iš kitos 
pusės, sunku patikėti, kad teisių 
reikaluose gerai nusimanąs advoka- 
tas Pilypas Cordington civilinių ak- 
tų įstaigoj būtų melavęs ir kad šį 
jo melą būtų pridengę liudytojai. 
šitos stambios spragos paslėpimas 
“Negesties" autorei palengvino toli- 
mesnę Danguolės analizę, tačiau au- 
torės valia dirbtinai atliktas ano 
fakto nuslėpimas vis dėlto yra me- 
ninė yda, kuri susiaurina Danguolės 
psichinių būsenų analizę po jos su- 
sirišimo su Pilypu. 

Kam Pilypo ištuokos nuslėpimas, 
antrosios santuokos aktą sudarant, 
buvo reikalingas? Ar anos ištuokos 
faktas būtų sulaikęs Danguolę nuo 
jos susirišimo su Pilypųu? Tikriau- 
siai jis tik būtų kurį laiką ją pali- 
kęs neapsisprendusią, o autorei bū- 
tų tekę šitą jos svyravimą iki galu- 
tinio susirišimo su Pilypųu pratęsti 
nelengvos būsenos vaizdavimu. "Ta- 
čiau neatrodo, kad ši sunkenybė N. 
Mazalaitei būtų buvusi meniškai ne- 
nugalima. Tuo tarpų dabartinis jos 
apėjimas meta netikrą šviesą į Dan- 
guolės pastabumą ir į tų jos psichi- 
nių būsenų introspekcinę analizę, 
kuri vaizduojama po Danguolės ci- 
vilinės santuokos su Pilypu, Tačiau, 
prileidus aną sunkiai įtikimą Dan- 
guolės nepastabumą ar nesidomėji- 
mą Pilypo praeitimi, jos psichinių 
būsenų civilinėj santuokoj vaizdavi- 
mas yra įdomus ir gilus. 


Jis ypač atrodo sutelktas, nes au- 
torė tik tiek tesileidžia į visuome- 
ninės aplinkos ir gamtos vaizdavi- 
mą, kiek šis siejasi su pačios Dan- 
guolės vidaus pasauliu ir jos santy- 
kiais su Pilypu. Net jos vaiko mirtis 
kažkaip per taupiai atsiliepia kny- 
goje. Į Pilypą skaitytojas tegali daž- 
niausiai įžvelgti tais momentais, kai 
jis parodomas drauge su Danguole. 
Tik “Negesties" pradžioje N. Maza- 
laitė tėra specialiau atskleidusi šito 
beprincipinio amerikietiško aristo- 
krato vidaus pasaulį ir jo impulsy- 
vumą moterų atžvilgiu. "Tokis at- 
skleidimas yra visai pakankamas su- 
prasti jo susidomėjimui Danguole 
Gėlaitiene ir jo susirišimui su ja, 

“Negestis" meniškai būtų dar sva- 
resnė negu dabar, jei N. Mazalaitė 
būtų buvusi rūpestingesnė savo sti- 
liaus ir lietuvių kalbos atžvilgiu. Kai 
pasigendame stiliaus rūpestingumo, 
turime galvoj ne jo vaizdumą, kuris 


“Negesty" yra patenkinamas ir ret- 
karčiais net pažymėtinas, bet pasa- 
kojimo bei vaizdavimo sklandumą ir 
lietuvių kalbos taisyklingumą, kitaip 
tarus, turime galvoj stilių siaurąja 
prasme. Šis yra padrikas ir neap- 
šlifuotas, lyg autorė mums būjų da- 
vusi ne knygą, bet moteriško, nors 
ir psichologiškai įdomaus, išsipasa- 
kojimo juodraštį. 

štai vienas šito netvarkingo sLi- 
liaus pavyzdėlis: “Kodėl tu taip nai- 
viai, nekaltai pasakojai tam sveti- 
majam apie savo vyro draugą? Kad 
pakeltum savo vertybę, kad — kad 
pavydčtų, kad — gal, kad įvyktų, 
kas įvyko prie mašinos'' (62 psl). 
Visi rašytojai vengia gausių jung- 
tukų ir palaidų šalutinių sakinių, o 
čia turim net penkis “kad", kurie 
prasmę aptemdo. Arba štai pavyz- 
dys, kur autorė taip pasiduoda savo 
tariamai šnekamajam stiliui ir min- 
ties šokinėjimui, kad sakinio sintak- 
se ir skyryba pasidaro netaisyklin- 


ga: “Bet aš noriu muzikos — žino- 
ma, aš žinau, kad mano balsas yra 
šiltas ir mielas, — taip sakė — toks, 
kuris nusileidžia į žmogų — aš ga- 


lėčiau kartais paįvairinti programas 
minėjimuose, tokie maži koncertai''. 
Kad pamėgimas verstis gausiais ša- 
lutiniais sakiniais kartais aptemdo 
net ištisų pastraipų mintį, tegu pa- 
iliustruoja dar viena ištraukėlė: “Aš 
pasilenkiau suole ir užsidengiau akis 


— ir buvau tarytum akla — nes nė 


mintyje mebuvo tokios vietos, kur 
mano ir Dievo keliai sueitų į vieną. 
Vistiek, kad kalbėjau, jog tai žiau- 
ru ir neteisinga, vistiek, kad galė- 
jau kaltinti dangų, jog tokios di- 
džiausios galybės sukyla prieš men- 
ką žmogų — ir už nieką — nieku 
nenusikaltusį. Tiktai, kad nori gy- 
venti. Taip, kaip jis pats nori — 
kaip Žmogus nori. — O, jeigų aš 
nors galėčiau tiketi pati tiems sa- 
vo kaltinimams" (105 psl.), 


Gal kas nors šitokį stilių su jo 
sintaksiniais netaisyklingumais laiko 
psichologiniu subtilumu, tačiau šias 
eilutes rašančiam jis atrodo padrikęs. 
Skyrybos ženklai taip pat dedami be 
tvarkos ir sistemos. Vietoj taško 
vienur vartojamas brūkšnys, o kitur: 
jau — kablelis. Kur reikia kablelio, 
ten kartais jo nėra, o kitur vietoj 
kablelio atsiranda brūkšnys. šitokių 
reiškinių jau buvo apstu “Saulės Ta- 
ko" romane, bet jų dar daugiau “Ne-- 
gesty". O N. Mazalaitė lietuvių kal- 
bą moka. Ir “Negesty" yra vietų, 
kur sintaksė visai taisyklinga, lai-- 
kai gerai suderinti. Tačiau po eilės 
tokių frazių būtinai sutinki ilgiau- 
sią visaip suraizgytą ir skyrybos 
ženklais sukapotą virtinę. Drauge: 
negali susilaikyti nuo apgailestavi-- 


sa 


ADOMO GALDIKO KŪRYBOS KELIAS 


Šiemet sausio 7-21 d. Feigl galeri- 
joje New Yorke įvyko Adomo Gal- 
diko tapybos paroda, jau ne pirma 
šioje Atlanto pusėje. Dailininkas su 
amerikietiška publika susitinka tre- 
čią kartą, savo kūryba vis labiau pa- 
traukdamas galerijų bei muziejų dė- 
mesį ir spaudoje susilaukdamas pa- 
lankių vertinimų. Tai ypatingai liu- 
dija dabar Feigl galerijoje suruoštos 
parodos pasisekimas, 


Normaliais laikais Adomui Galdi- 
kui nebūtų reikėję vargti, einant į 
tarptautinę meno erdvę. Laisvoje tė- 
vynėje, kur jis aktyviai reiškėsi ir 
kaip kūrėjas, ir kaip profesorius, bu- 
vo lydimas užpelnytos šlovės. Ji 
skambėjo ir už Lietuvos sienų. At- 
stovaudamas gimtajai šaliai, žinomai 
Europoje liaudies meno lobiais, Ado- 
mas Galdikas jau 1931 m. Paryžiu- 
je Atelier Francais galerijoje suruo- 
šė savo kūrinių parodą. Niekas per 
daug nenustebo, kad tame modernio- 
jo meno centre žymusis Jeu de Pau- 
me muziejus įsigijo net 2 jo paveiks- 
lus. Šio dailininko kūryba, plaukian- 
ti iš tautos dvasinių versmių, turėjo 
ir svetimšaliams tarti naują žodį. 
1937 m. Adomas Galdikas vėl grįžo 
į Paryžių dalyvauti pasaulinėje pa- 
rodoje. Tada jis už triptiką “Lietu- 
va'' gavo Grand Prix įvertinimą, o 
už “Šarūno" dekoracijas aukso me- 
„dalį. 

Didžioji tautos tragedija skaudžiai 
palietė ir šį dailininką. Po antrojo 
komunistų įsiveržimo į Lietuvą jį 
aptinkame tarp tremtinių, atplėštą 
nuo gimtosios žemės. Ten jis stovėjo 
nebe jaunystėje, viską praradęs, bet 
su tuo pačiu kūrybiniu užsidegimu, 


kuris lyg audra, neša jį per gyveni- 
mą. Įveikęs visas kliūtis, jau anks- 
tyvais tremties metais Adomas Gal- 
dikas dalyvavo parodose Frankfurte, 
Tuebingene, Baden-Badene, Kissinge- 
ne ir Freiburge šviežiais darbais, žy- 
minčiais lyg ir naują tarpsnį jo kū- 
ryboje. Norėdamas būti arčiau mo- 
derniojo meno šaltinių, dailininkas 
penketą metų gyveno Paryžiuje, ir 
ten žymioji Durand Ruel galerija, 
kurioje 1876 m. pirmą sykį pasirodė 
impresionistai, atidarė jo darbų pa- 
rodą, Po to vieną paveikslą įsigijo 
Paryžiaus moderniojo meno muzie- 
jus. 

Į Ameriką Adomas Galdikas persi- 
kėlė 1952 m. ir vėl pradėjo kurtis 
iš naujo. Jo vardas šio krašto meno 
sluogsniuose nebuvo iškeltas. Trūko 
ryšio su publika. Įsitvirtinama tik per 
ilgesnį laiką, rengiant parodas. At- 
siranda rinka, gerbėjai, griūva už- 
tvaros, ir dailininkas gali atsistoti 
ant kojų. Adomas Galdikas į meninį 
gyvenimą Amerikoje atėjo tremtiniu, 
bet kūrybos atžvilgiu pasiryžęs nesi- 
leisti į jokius kompromisus. To savo 
įprasto užsidegimo nešamas, jis ir 
čia metėsi į sunkų darbą. Nuolat 
grumdamasis su pragyvenimo nepri- 
tekliais, dailininkas be atvangos kū- 
rė, ryškino savo meninį pasaulį, jieš- 
kojo tapyboje šviežių atžvilgių. Gim- 
tosios žemės atsiminimai ir šiame 
krašte pergyvenimai jo paskutiniųjų 
metų darbus vėl paženklino nauju- 
mu, suglausdami juos į naują tarps- 
nį. 

Ir šiapus Atlanto suruoštose paro- 
dose Adomas Galdikas susilaukė ge- 
rų vertinimų. Neatsirado kritiko, ku- 

mo, kad šitokiam iš esmės reikšmin- 
gam kūriniui, kaip “Negestis", auto- 
rė pašykštėjo estetinio drabužio — 
tvarkingo stiliaus ir taisyklingos 
kalbos atžvilgiu. Jei autorės verdan- 
čiam įkvėpimui stilistinė technika 
būtų buvusi sunkiai įmanoma, ji ga- 
lėjo iš šalies pasikviesti žmogų, ku- 
ris jos sakinius būtų sutvarkęs ir 
lietuvių sintaksę būtų pataisęs (juk 
ir V. Krėvė savo raštų kalbą duo- 
«davo pataisyti kitiems). Dabar, “Ne- 


gestį" palikus netvarkingu drabužiu, 
skaitydami šį įdomų kūrinį, lietuviai 
bus priversti nenorom pratintis prie 
netvarkingo stiliaus ir netaisyklingos 
kalbos, kuriuos ir be to gadina sve- 
timoji aplinka. Todėl ne tik N. Ma- 
zalaitė, bet ir kiti rašytojai turėtų 
atsiminti, kad jų pareiga ne tik ver- 
tingus kūrinius rašyti, bet per juos 
ir lietuvių kalbos bei stiliaus kultū- 
rą kelti, 
J. Grinius 


ris nebūtų pripažinęs jo subrendu- 
siu ir turinčiu savitą veidą dailinin- 
ku. Ypatingai palankių atsiliepimų 
susilaukė paskutinioji paroda, kur 
Feigl galerijoje New Yorke buvo iš- 
statyta 23 darbai, sukurti tempera 
ir aliejumi. Žurnalas “Art News" 
(1956 m., nr. 9), pasigėrėjęs “pale- 
tės platumu, skaidrumu ir didžiai 
tapybišku pobūdžiu“, Galdiko kūry- 
bą tiesiog pavadino “sinteze daugę- 
lio Europos mokyklų". “New York 
Times'' meno skyriaus kritikas (1956. 
I. 19) iškėlė tų paveikslų gyvastin- 
gumą, pažymėdamas, jog tai yra 
“intensyvių emocijų ir intymiausių 
gamtos apraiškų stebėjimo vaisius". 
Dienraštis “New York Herald Tri- 
bune'' (1956. I. 14) konstatavo, kad 
tie darbai yra “sudvasinti, malonūs, 
brilijantiški ir virpą spalvose". 


Tokie geri kritikos atsiliepimai at- 
kreipė muziejų dėmesį, ir Adomo 
Galdiko didžiausias laimėjimas čia 
buvo pasiektas, kai Whitney Ameri- 
kos meno muziejus New Yorke įsi- 
gijo vieną jo paveikslą, kuris šį pa- 
vasarį bus išstatytas parodoje. Be 
to, Carnegie Instituto Meno Depar- 
tamento direktorius G. B. Washburn, 
atsilankęs Feigl galerijoje, dailinin- 
kui atsiuntė pakvietimą dalyvauti šio 
instituto tarptautinėje parodoje Pitts- 
burghe, o Feigl galerija 6 A. Gal- 
diko tapybos darbus sausio mėn. nau- 
jai iškabino su didžiaisiais prancūzų 
moderniojo meno atstovais Matissu, 
Chagallu, Legeru ir kt. Atrodo, jog 
tai jau reiškia kliūčių įveikimą, žen- 
giant į meno sritį Amerikoje. 


Feigl galerijoje New Yorke sau- 
sio 7 d. Adomas Galdikas išstatė tik 
peisažus. Gamtos motyvas vyrauja ir 
jo ankstyvesniuose pasirodymuose. 
Tenka pažymėti, jog jis turi persva- 
rą ir visoj šio amžiaus tapyboj. Gam- 
tai dabar skiriama, galima, tarti, pir- 
moji vieta ir, žinoma, ne be pagrin- 
do. Ilgoje meno raidoje tai buvo už- 
leistas laukas. Iki XVI a. pradžios 
gamtą mene mes regime atsitikti- 
nai — pro atvirus langus, pro pa- 
statų kampus, pro bokštų viršūnes. 
Tai savotiška dekoracija bei fonas 
grupiniams vaizdavimams. Žmogus 
mene buvo keliamas išorėn pas 
egiptiečius, graikus, romiečius ir Va- 
karų pasaulyje iki XIX a. pradžios, 
kai tuo tarpu Kinijoje peisažas išsi- 
vystė į nepriklausomą tapybos ob- 
jektą jau 8 šimtmetyje po Kristaus. 
Tai įvyko daugiausia todėl, kad mū- 
sų kultūroje menas vis buvo palenk- 
tas kokiam nors praktiškam tikslui, 
kuris visuomet siejasi su žmogumi 
bei jo reikalais. Tačiau klaidinga 
būtų manyti, kad žmogus šių laikų 
mene yra nepaisomas. Jis tebevieš- 
patauja skulptūroje. Giliau žiūrint, 

Dalis svečių, A. Galdiko parodą atidarant New Yorke. Iš kairės: skulptorė De Grandprey, dail. A. Vitkauskaitė- 
Merker, dail. E. Urbaitytė, Ch. Merker, dail. Arbit Blatas, galerijos savininkas Feigl su žmona, A. Galdikas, inž. A. 
Novickas, M. Galdikienė, dail. A. Kašubienė, ponia Kachaturian, skulptorius V. Kašuba, Kairiūkštytė-Balčauskie- 


ne, P. Jurkus. 


žmogus randamas ir tapyboje. Atsi- 
žadėjus nuogo realizmo, gamta daž- 
niausiai yra vaizduojama sudvasin- 
ta. Joje matome žmogaus vidų — jo 
džiaugsmą, liūdesį, nerimą, sopulį, il- 
gesį ir kitas sielos būsenas, kurias 
šiandien itin geba iškelti dailininkai. 

Nėra abejonės, kad į gimtą, tą 
nuostabų Dievo kūrybos lobyną, žmo- 
nių žvilgsnį žymiai pasuko šv. Pran- 
ciškus Asyžietis. Nuo jo laikų pra- 
dėjo mažėti auksiniai fonai paveiks- 
luose ir jų vietą užėmė debesuotas 
dangus ar žalias gamtos kraštelis. 
1508 m. venecietis Giorgione išėjo su 


paveikslu “Audra", kur gamta jau 


nebuvo fonas, o tikras tapybos ob- 
jektas. Žmogus jame stovi antraeilė- 
je padėtyje. Peisažų raidoje ypač 
minetina Altdorferis, 1532 m. nupie- 
šęs pirmąjį kalnų vaizdą be jokio 
žmogaus, El Greco (1514-1614), nu- 
tapęs Toledo miestą, Claude Lorain 


(1600-1682) „ visa virtinė XVII a. 
olandų dailininkų, italas  Guardi 
(1721-1793), prancūzas = Watteau 


(1684-1717), kol prieiname prie di- 
džiųjų peisažistų  "Turnerio (1775- 
1851) ir Constable (1776-1837), kū- 

rusių jau po prancūzų revoliucijos, 
kuri meno istorijoje laikoma senųjų 
tradicijų lūžiu. Netrukus kilęs im- 
presionizmo sąjūdis, kur, žvelgiant 
į daiktus, pasikliaunama įspūdžiais, 
ir ekspresionizmas, kur siekiama gi- 
lesnės jų išraiškos, galutinai suarti- 
no meną su gamta. Čia, žinoma, pri- 
sidėjo ir Žmogaus nusivylimas civili- 
zacija. 

Adomą Galdiką su gamta jungia 
ir kitas ryšys — paveldėta lietuvių 
tautos meilė kūrinijai. Iki vėliausių 
dienų išlikusios girios, kadaise va- 
dintos net šventomis, piliakalniai su 
griuvėsiais, laukų platybės su pel- 
kėmis, krūmokšniais, upėmis ir eže- 
rais, ugdė žmoguje savotišką jaus- 
mą, kuris perėjo iš kartos į kartą. 
O jeigu dar gilinamasi į tą gamtos 
supamą buitį, kūrybai galima aptikti 
nuostabių brangmenų. Nė viena me- 
no kryptis dar nėra išsėmusi visų 
galimybių gamtoje. Čia metų ir die- 
nų rate besimainančios spalvos į 
kiekvieną prabyla savaip. 

Adomo Galdiko kūryboje susikry- 
žiuoja impresionizmas su ekspresio- 
nizmu taip įdomiai, kad jis nebeįtel- 


(V. Maželio nuotr.) 


pa į jokios meninės srovės rėmus. 
Ankstesniuose savo kūrybos tarps- 
niuose jis buvo ištikimesnis daiktų 
išorei, šiuo Metu gi labiausiai gilina- 
si į spalvos bei ritmikos paslaptis. 
Jis pasilieka tik prie esminių gam- 
tos bruožų ir savo paskutiniuose pei- 
sažuose. Nenuklysdamas nuo didžių- 
jų koloristų Giorgionės, Ticiano, De- 
lacroix bei impresionizmo atstovų 
gairių, kurie spalvą ypatingai laikė 
konstrukciniu ir esminiu paveikslo 
elementu, Adomas Galdikas savo 
peisažuose pasiekė spalvinio pilnumo 
ir skambėjimo. 

New Yorke surengtųjų parodų kri- 
tikai daugiausia ir akcentavo tą jo 
paveikslą spalvingumą. Kūrimo pro- 
cese spalvos liejasi, lyg užtvinusios 
upės, susibėgdamos į sąskambius. 
Jau kadaise Van Goghas yra pažy- 
mėjęs, jog tokią valandą “brūkšniai 
vingiuojasi panašiu nuoseklumu ir 
sąryšiu, kaip žodžiai kalboje ar laiš- 
ke". Adomui Galdikui ne atsitikti- 
nai yra būdinga tempera, kuria ga- 
lima pasiekti ypatingo spalvinio tyru- 
mo bei skambėjimo, veikiant greitai 
ir spontaniškai. Tą temperos dažų 

JAV Liet. BENDR. ĮŽENGĖ Į NAUJĄ LAIKOTARPĮ 


Pasaulio lietuvių organizacijos 


klausimas 


Nors daug Lietuvos sūnų ir duk- 
terų, palikę savo gimtąją šalį, nuei- 
na su svetimaisiais pamiršdami vi- 
sa, kas lietuviška, tačiau kiekvieno- 
je šalyje, į kurią išvyko mūsų tau- 
tiečių, vis dėlto atsirado pakanka- 
mas skaičius geros valios tautiečių, 
kurie būrėsi, steigė lietuviškas. drau- 
gijas, palaikė ryšį su gimtuoju kraš- 
tu, prenumeravo ar leido lietuviškus 
laikraščius. 

Visa buvo lengviau, kol Lietuvos 
ryšiai su pasauliu buvo laisvesni. 
Net ir carų Rusijos okupacijos me- 
tais buvo įmanoma su savaisiais iš 
svetur palaikyti žymiai tikresnius 
ryšius, negu tai yra šiandien. Ką jau 


bekalbėti apie Nepriklausomybės 
metus? Tada Lietuva tapo natūraliu 
viso pasaulio lietuvių centru, išsva- 
jota žeme, kurią aplankyti laikė sa- 
vo pareiga kiekvienas sąmoningas 
lietuvis. Iškilo reikalas ir organiza- 
ciniu atžvilgiu apjungti viso pasau- 
lio lietuvius, leisti atitinkamą laik- 
raštį, siuntinėti informacijas, rūpin- 
tis lietuvybės palaikymu. Pasaulio 
Lietuvių Sąjunga, kurios natūralus 
centras buvo Nepriklausomos Lietu- 
vos sostinė, nespėjusi dar nė reikia- 
mai išplėtoti savo veikimo, faktiškai 
sustabdė visą savo darbą, kai Lietu- 
vą užplūdo nauji okupantai. 
Susikūrę kovai už tautos laisvės 
atgavimą organai laikė vienu iš sa- 
vo uždavinių apvienijimą po visą pa- 


gyvybę jis šiuo metu stengiasi įnešti 
ir į aliejinę tapybą. Iš Feigl galeri- 
joje iškabintų -paveikslų atrodo, jog 
dailininkui dabar labiausiai rūpi san- 
tykis tarp aliejaus ir temperos. Ten 
jis aliejumi stengiasi išgauti pana- 
šius spalvų niuansus, kaip tempera. 
Ir tasai drobės baltavimas pro spal- 
vas yra priemonė į šį tikslą. Einant 
į jį, regis, atskiedžiami ir aliejiniai 
dažai, kad jie, laisviau tekėdami, la- 
biau padvelktų gyvumu ir spontaniš- 
kumu. 

Be to, čia dar pažymėtinas ir mu- 
zikalumas. Santykis tarp spalvų ir 
garsų yra lengviau pajaučiamas, kaip 
suprantamas. šią problemą daugiau- 
sia yra gvildęs M. K. Čiurlionis, pat- 
sai muzikas ir dailininkas. Taip pat 
ir prie Kandinskio tapybinių vizi- 
jų jieškoma muzikinio priėjimo. 
Atrodo, jog muzikinė spalvų sampra- 
ta daugiausia palaiko ir šių dienų 
abstraktinę meno srovę. „Adomas 
Galdikas nėra abstraktus. Jo pa- 
veiksluose iki šiol daiktai yra gerai 
atpažįstami. Tačiau jie išauga iš 
spalvinių ir ritminių  skambėjimų. 
Tai nereiškia daiktų suskaldymo, pa- 
liekant jų atstatymą pačiam žiūro- 
vui, kaip elgėsi kubistai. Galdikas 
mene mėgsta darnią sintezę. Ir la- 
biausiai pakiliuose jo paveiksluose 
gimstą tylūs ir tolimi spalviniai 


skambėjimai kokioje nors vietoje su- 
sitelkia į galingą simfoniją. Iš tų 
spalvinių-muzikinių tonų, išreikštų 
įvairiausiais dažų palietimais, susi- 
daro gamta — medžiai, gėlės, lygu- 
mos, kalnai, takai, vandenys — at- 
skleisdami nuostabią poetinę tikro- 
vę. Joje, kaip pažymi minėtasis 
“New York Times" kritikas, mes at- 
pažįstame “mirštančios šviesos mir- 
gulius rudens girioje ir degančią vi- 
dudienio ugnį susiraizgiusioje pakrū- 
mėje''. Lietuvis žiūrovas ten dar ga- 
lėtų atpažinti ir klajojančių pelkėse 
žvakelių bei liepsnojančių lobių ato- 
švaistes, taip išgarbintas mūsų tau- 
tosakoje. 

Paminėtinas yra dar Galdiko prie- 
jimas prie gamtos. Dailininkas ją 
pirma fiksuoja ne pilnai išbaigtuose 
piešiniuose, o išmušus įkvėpimo va- 
landai, perkuria, iškeldamas į meni- 
nį augštį. Tai šiek tiek primena To- 
limųjų Rytų peisažistų metodą. 

Tokio pobūdžio paveikslus matė- 
me ir Feigl galerijoje New Yorke. 
Į juos įsižiūrėjus, tampa beveik tik- 
ra, jog dailininkas čia nesustos. Jis 
savo kūrybos kelyje eis iki paskuti- 
nės ribos — abstrakcijos, spalva ir 
ritmu atverdamas naują pasaulį, be- 
pajaučiamą tik širdimi. Adomas Gal- 
dikas dabar jau yra visai netoli jo. 

L, Andriekus 


saulį išbarstytų lietuvių ir tokiu bū- 
du turėti iš vienos pusės tvirtesnį 
ramstį kovai su okupantais, iš ki- 
tos pusės vieninga organizacija tu- 
rėjo padėti po pasaulį išbarstytiems 
lietuviams tvirčiau išlaikyti lietuviš- 
ką sąmonę ir ją perduoti priaugan- 
čiai kartai. 

Anksčiau veikusioji Pasaulio Lie- 
tuvių Sąjunga telkė į krūvą įvairias 
svetur lietuvių suorganizuotas drau- 
gijas ir asmenis. Po antrojo pasau- 
linio karo Vyr, Lietuvos Išlaivinimo 
Komitete nusistatyta imtis Pasaulio 
Lietuvių Bendruomenės organizavi- 
mo. Nusistatyta įtraukti kiekvieną 
už „Lietuvos sienų atsiradusį lietuvį 
į jo gyvenamo krašto lietuvių ben- 
druomenę, kuriai jis turėtų atitinka- 
mų prievolių ir kuri savo keliu tu- 
rėtų prievolių kiekvieno nario at- 
žvilgiu. Pirmiausia šis nusistaty- 
mas nesunkiai pritaikytas Europos 
tremtinių stovyklose, daugiausia Va- 
karų Vokietijoje susispietusiems, ne- 
seniai savo kraštą palikusiems tau- 
tiečiams. Rytojaus netikrumas ir pa- 
liktosios tėvynės atgavimo viltys la- 
biau rišo anose sąlygose esančius 
tautiečius, o bendras stovyklinis gy- 
venimas skatino bendruomenės or- 
ganus imtis dalies net tokių funk- 
cijų, kurias normaliais laikais atlie- 
ka valstybės organai. Tada buvo pa- 
lyginamai gyva, nors niekad realiai 
neišnagrinėta, kompaktinė emigra- 
cijos mintis ir sykiu su tuo einan- 
čios viltys perkelti panašų susitvar- 
kymą į užjūrius. 


Daug kas pasikeitė 


Kompaktinės emigracijos viltys 
turėjo greitai būti padėtos į šalį, 
nes emigraciją vykdė sąjungininkų 
sukurtos organizacijos savo nusta- 
tyta tvarka. Nė viena tautybė ne- 
pajėgė nė iš dalies suderinti tuos 
nuostatus su kompaktinės emigra- 
cijos norais. Taip ir mes išsibarstė- 
me po pasaulį, kur kam pasitaikė. 

Gyvenimas stovyklose, nors tai 
buvo savotiškas pratęsimas gana 
uždaro lietuviško gyvenimo, dėl pa- 
dėties netikrumo ir dėl materialinio 
skurdo, visiems buvo tiek įkyrėjęs, 
kad kiekvienas jieškojo kuo greites- 
nės galimybės įsikurti kur nors už- 
jūriuose, toliau nuo besiplečiančio 
Rusijos komunizmo sienų. šituo ke- 
liu ligi minimumo redukavosi skai- 
čiaus ir pajėgumo atžvilgiu Vokie- 
tijos Liet. Bendruomenė, pasilikusi 
globoti daugiausia fiziškai mažiau 
pajėgius asmenis, negalėjusius pra- 
eiti pro imigracijos kraštų nuosta- 
tus. Eilėje kolonialinių kraštų at- 
sirado naujos lietuvių grupės,. ku- 
rios nesunkiai atgaivino savo tarpe 
panašią organizacijos formą, kokią 

turėjo stovyklose, žinoma, prisitai- 
kant prie naujų gyvenimo sąlygų. 
Kur skaičiai nebuvo dideli ir kur 


senoji emigracija nebuvo gausi, ten 
visa ėjo palyginant greitai ir sklan- 
džiai. Pasaulio lietuvių apsijungimo 
po bendruomenės vėliava mintis liko 
gyva ir plėtėsi, nors naujos gyveni- 
mo sąlygos praktinei veiklai grei- 
tai pasirodė žymiai sunkesnės, negu 
jos buvo stovyklų metais. 

Pasaulio lietuvių bendruomenės 
idėjos įkūnijimas negalėjo būti lai- 
komas įvykusiu faktu, kol toji idė- 
ja nebuvo prigydyta JAV lietuvių 
visuomenėje. šitame krašte iš seno 
gyveno daugiau lietuvių emigrantų, 
kaip visus kitus emigracinius kraš- 
tus sudėjus į krūvą. Naujieji emi- 
grantai iš stovyklų didelėj daugu- 
moj taip pat pateko į tą kraštą, ta- 
čiau nesudarė skaičiaus atžvilgiu 
daugumos ir jų atvykimas nebuvo 
parengtas. Keletą metų trukęs aiš- 
kinimasis tarp naujų ateivių ir se- 
nosios emigracijos bei jos prieaug- 
lio nebuvo palankus bendruomenės 
idėjai prigydyti. Vadovaujantieji 
veiksniai, matyt, nelaikė tikslinguų 
dalyku perkelti iš karto bendruome- 
nes institucijas sykiu su atvykstan- 
čiais žmonėmis ir skatinti jas to- 
liau veikti naujose aplinkybėse. Gy- 
venta viltimi, kad pasiseks sudary- 
ti bendrą organizaciją su iš anks- 
čiau čia įsikūrusiais, ir taip €jo me- 
tai po metų. Padrikai steigėsi ir 
veikė tremtinių rateliai bei jų ini- 
ciatyva sukurtos kultūrinės ir švie- 
timo vargo įstaigos. Senosios lietu- 
vių organizacijos veikė toliau, lauk- 
damos, kada naujoji imigracija su- 
pras jų tikrąją padėtį ir naujos ša- 
lies nuotaikas. Tačiau be šio kraš- 
to lietuvių bendrinės organizacijos 
nebuvo galima įkūnyti pasaulio lie- 
tuvių bendruomenės idėjos. 

Užtat po laikino pasiaiškinimo 
imtasi daryti tai, kas įmanoma pa- 
daryti. Tokiose aplinkybėse, tremti- 
niams ir eilei senųjų veikėjų ben- 
dradarbiaujant, gimė Bendruomenės 
Laik. Organizacinis Komitetas, nu- 
€jęs į istoriją žinomu LOKO vardu. 
Šiai institucijai per kelerius metus 
pasisekė sukurti eilę bendruomenės 
palyginant negausių padalinių ir iš- 
kovoti bendruomenei šiokią tokią 
vietą šio krašto lietuvių tarpe. Ka- 
dangi laikinumas savaime negali bū- 
ti ilgas, todėl ir tas komitetas, nors 
ir nesijautė atsiekęs tai, ko norėjo, 
nors nejautė iš tremties atvykusių 
lietuvių tokio užnugario, kokio ga- 
lėjo tikėtis, ryžosi eiti į sekančią fa- 
zę ir jieškoti būdų sudaryti pasto- 
vius bendruomenės organus bei per- 
duoti jiems konkrečių bendruomenės 
uždavinių vykdymą. Prel. J. Balkū- 

2. Vileišis, 
ir eilė kitų 
sunkų  LOKO 


nas, Ant. Saulaitis, dr. 
V. Chase-čekanauskas 
darbuotojų,  vežusių 
vežimą, paskelbė praeitais metais 
bendruomenės vadovybės rinkimus 
Jungt. Amerikos Valstybėse ir pa- 
kvietė tuose rinkimuose dalyvauti 
visus to krašto lietuvius, kurie do- 
misi bendruomenės uždaviniais. 


Rinkimai ir jų rezultatai 


Tuo klausimu šiame žurnale jau 
buvo rašyta. Žinome, kad rinkimai 
vyko viso krašto mastu, kad kandi- 
datai buvo ne atskirų regijonų, bet 
visam kraštui tie patys. Buvo Žžmo- 
nių, kurie pageidavo proporcinės 
rinkimų sistemos, bet nusistatyta 
laikytis tvarkos, kad balsuotojai bal- 
suoja už asmenis ir kad išrinkti bus 
daugiausia balsų gavusieji. Propor- 
cinė sistema, be abejo, būtų perdaug 
priminusi politinę veiklą, nuo ku- 
rios šio krašto lietuvių bendruomenę 
nori būti visai laisva, palikdama tą 
veiklą ALTui. Taigi buvo nuoseklų 
vykdyti balsavimą už asmenis. Tik 
kadangi tie patys kandidatai buvo 
visam kraštui, nulėmė didesnės ko- 
lonijos, šiuo atveju labiausiai Illi- 
nois valstybė. Matėsi, kad balsuoto- 
jai vis dėlto stengėsi rasti jiems iš 
kur nors pažįstamų pavardžių. Ma- 
tėsi, kad balsuotojams darė įspū- 
džio dvasininkų ir karių titulai, nes 
su tais titulais daugumas buvo iš- 
rinkti. Tuo tarpų iš pačių kultūri- 
ninkų, ypač iš mokytojų, praėjo 
kažkodėl mažiau, negu buvo galima 
tikėtis. Jeigu rinkimai būtų buvę 
vykdomi apygardomis arba regijo- 
nais, galima manyti, kad rezultatai 
būtų kiek kitokie ir taryba būtų ga- 
lėjusi būti sudaryta daugiau iš jau 


praktinį bendruomenės darbą dir- 
bančių žmonių. Ateičiai šį dalyką 
reikėtų pasvarstyti. šiuo gi metu 


reikia pasidžiaugti, kad išrinktoji ta- 
ryba, neturėdama jokių finansinių 
resursų, negalėdama apmokėti net 
kelionės išlaidų, vis dėlto pajėgė su- 
sirinkti iš viso krašto ir gana pozi- 
tyvioj nuotaikoj svarstė aktualius 
organizacinius kultūrinius reikalus. 

Nusistatyta centro valdybą suda- 
ryti Clevelando mieste, kur bendruo- 
menės apylinkės parodė daugiau gy- 
vumo už bet kurią kitą apylinkę. 
Tos apylinkės pirmininkas Štasys 
Barzdukas ir buvo išrinktas vienbal- 
siai pirmininku. Jis sudarė iš tame 
mieste gyvenančių asmenų valdybą 
ir stengiasi veikti tai, kas galima. 
Aplinkybės veiklai tebėra daugiau 
negu sunkios. Centro valdyba netu- 
ri jokio biuro ir tarnautojų, neturi 
ir lėšų biurui suorganizuoti. Centro 
valdybos pats pirmininkas yra fizi- 


nio darbo pririštas ir dėl to suvar- 
žytas veiklos atžvilgiu. Užtat ligi 
šiol pasiektus rezultatus reikia lai- 
kyti patenkinamais. 

Spaudoje buvo iškilusi nemaloni 
diskusija dėl solidarumo mokesčio. 
Skaudžiausias yra reikalas, kad tas 
mokestis iš viso sunkiai plaukia. 
Ginčas ėjo dėl grobio, kuris tebėra 
miške. Iš tikrųjų mūsų materialinių 
atžvilgiu pajėgesnėms institucijoms 
reikėtų pradžiai duoti didesnę subsi- 
diją bendruomenei, jeigu norima, 
kad ji pradėtų deramai funkcionuo- 
ti. Tada gal vėliau būtų galima ir 
apie bendruomenės įnašus kalbėti. 


Kultūros Fondas ir Kultūros 
Kongresas 


Naujoji centro valdyba pasisten- 
gė palyginamai greitai sudaryti nu- 
matytuosius tarybos posėdyje svar- 
bius organus — švietimo tarybą ir 
kultūros fondo tarybą. 

Spaudoje skaitėme, kad į švietimo 
tarybą numatyta kviesti visų lietu- 
vaičių vienuolynų atstoves. ir trem- 
tinių mokytojų sukurtos mokytojų 
sąjungos atstovai. Tai ir viskas, ką 
ligi šiol žinome apie švietimo tary- 
bą, kurią suorganizuoti ir jai vado- 
vauti turėtų mūsų žinomas pedago- 
gas Ig. Malėnas-Malinauskas. 

Kultūros Fondo taryba sudaryta iš 
eilės kultūrinių organizacijų atstovų 
Chicago mieste. Toji taryba jau po- 
sedžiavo ir spėjo išleisti atsišauki- 
mą. Panašių atsišaukimų ir anks- 
čiau yra buvę nemaža, ir žinome, 
kuo tai baigėsi. Linkekime, kad da- 
bar sudarytajai tarybai geriau sek- 
tųsi. Kokius konkrečius planus su- 
darytoji taryba turi artimiausiai 
ateičiai, tuo tarpu iš spaudos dar 
sunkiai galime orientuotis. 

Siekiant Kultūros Fondo sukūri- 
mo, turime skaitytis su kai kuriomis. 
specifinėmis aplinkybėmis, kurias 
reikia pajėgti nugalėti, norint ką 
platesnio atsiekti. Kultūros Fondas 
neišsivers be pačių kultūrininkų. 
Tai matyti ir iš pačių tarybos na- 
rių sudėties. Kultūrininkai dažniau- 
siai būna individualistai ir stokoja 
praktiškumo. Užtat siekiant prak- 
tiško pasisekimo, yra gyvas reika- 
las į šią instituciją, norint padaryti 
ją tikrai gyvą, pritraukti kuo dau- 
giau praktiškų žmonių iš biznio ir 
kitų praktinių profesijų bei organi- 
zacijų. į 

Norime suminėti šioje trumpoje 
apžvalgoje ir kitą ne mažiau svar- 
bią aplinkybę. Kultūros darbas daug 
sunkiau duodasi centralizuojamas, 
kaip politinis darbas. Mūsų žmonės 
tikrai daugiau skiria Iėšų kultūros 
ir švietimo reikalams, negu politikos 


reikalams, tik tos lėšos dažniausiai 
sudedamos ir išleidžiamos atskirose 
vietose. Tad, siekiant sukaupti dau- 
giau lėšų į centrą, yra būtinas rei- 
kalas pačius tikslus labai konkreti- 
Zzuoti, suskirstant darbus metais ir 
paskirstant sudarytinas sumas at- 
skiroms vietovėms panašiai, kaip tai 
daro Amerikos Lietuvių Taryba. 
Dėl kultūros kongreso dar smul- 
kiau nėra išryškėję, bet norima jį 
kviesti Chicagos mieste š. m. lie- 
pos mėn. pradžioj. Kultūros kongre- 
so rengėjai taip pat turėtų pasitarti 
su tais žmonėmis, kurie jau rengė 
eilę lietuvių kongresų šiame krašte. 
Dėl programos, dėl laiko reikčtų la- 
bai pagalvoti, kad neišeitų vien Illi- 
nois valstybės tremtinių dalies susi- 


rinkimas. Taip pat reikėtų labai 
rimtai pagalvoti, kokiu būdu šis 
kongresas galėtų esmėje prisidėti 


prie bendruomenės finansinio  pajė- 
gumo sustiprinimo. Reikia sudaryti 
viso krašto visų lietuvių draugijų 
sąrašus ir kreiptis į jas labai iš 
anksto, labai konkrečiai išdėstant 
reikalus, kviečiant į kongresą ir pra- 
šant aukų. Tokius laiškus turėtų 
gauti ne tik draugijos, bet ir eilė 


žinomesnių bei labiau pasiturinčių 
žmonių. Prie jų norėtume jau aiš- 
kiai priskaityti ir mūsų gražiai įsi- 
kūrusius medikus, biznierius ir pan. 
Centrinė vadovybė tuojau turėtų pa- 
statyti bent porą žmonių, kurie nuo 
šiol kelis mėnesius skirtų vien kon- 
greso rengimui, Tada galima tikė- 
tis didesnio pasisekimo visais atžvil- 
giais. 

Kultūros darbas ir bendruomeninė 
veikla mūsų aplinkybėse yra nepa- 
prastai sunkus dalykas. Jis pasi- 
seks, jei pajėgsime sukelti didesnį 
susidomėjimą bei iškelsime iš savo 
tarpo pakankamai idealistų žmonių, 
turinčių (organizacinių gabumų, ku- 
rie pajėgtų išjudinti dar labai sun- 
kiai važiuojantį bendruomenės veži- 
mą. 

Kai tai padarysime, galėsime vi- 
sai konkrečiai galvoti apie vieningos 
Pasaulio Lietuvių Bendruomenės su- 
kūrimą. 

Baigdami galime pasidžiaugti, kad 
bendruomenė, nors turi kitų sunku- 
mų, tai bent išsiverčia be didesnių 
srovinių kivirčų. Linkėkime jai ir to- 
liau taip laikytis. 

K. Mockus 


DVI SUKAKTYS — DVI PREMIJOS 


Du žinomi Amerikos lietuvių laik- 
raščiai, “Draugas" ir “Darbininkas", 
dabar gyvena-40 m. sukakties nuo- 
taikomis. Pirmasis mini savo tapimą 
dienraščiu, antrasis gi — ėjimo pra- 
džią. Abu laikraščiai beveik tuo pa- 
čiu laiku — sausio mėnesį— sutei- 
kė svarias premijas už literatūrą, 
parodydami, jog sielojasi lietuvišku 
kūrybiniu žodžiu. Ta proga apsimo- 
ka mesti žvilgsnį į jų praeitį, taip 
reikšmingą mūsų išeivijos gyvenime. 

“Draugo" nueitas kelias yra ilges- 
nis, kaip “Darbininko". Pirmasis jo 
numeris pasirodė 1909 m. liepos 12 
d. Wilkes-Barre mieste, Pennsylva- 
nijoje. Redaktorius buvo kun. K. Ur- 
bonavičius. Laikraštis po 3 metų per- 
sikėlė į Čikagą. Čia jisai stiprėjo ir 
1916 m. kovo 31 d. tapo dienraščiu. 
Leido lietuvių kunigų sambūris. Pir- 
muoju dienraščio “Draugo" redakto- 
riumi buvo kun. dr. A. Maliauskis. 
Jieškant stipresnės atramos, “Drau- 
gą" 1920 m. teko perleisti marijo- 
nams, kurių rankose tebėra iki šiol. 
Redaktoriais buvo visa eilė žymių 
plunksnos darbininkų bei visuomenės 
veikėjų. Tarp jų labiausiai minėtinas 
L. šimutis, einąs vyr. redaktoriaus 
pareigas nuo 1927 m. 

šiuo laiku “Draugas" stovi tvirtai. 
Jo redakcinį kolektyvą sudaro L. Ši- 
mutis, kun, V. Bagdanavičius, M.I.C., 


kun. dr. J. Prunskis, dr. O. Laba- 
nauskaitė, kun. K. Barauskas ir Ig. 
Sakalas. Tarp daugelio įvairių dien- 
raščio skyrių žymiausia vieta tenka 
kultūriniam  priedui, išeinančiam 
kiekvieną šeštadienį, kurį redaguoja 
kun. dr. J. Prunskis. Ten atsispindi 
visas Mūsų literatūrinis ir meninis 
judėjimas. 

Paskutinį penkmetį “Draugas" už- 
sipelnė pagarbos ir savo tūkstantinė- 
mis premijomis už romaną. Nuola- 
tinės premijos idėją pirmasis iškėlė 
kun. dr. A. Juška, tapęs 'Draugo" 
Bendradarbių Klubo pirmininku. Ir 
iki šiol premija tebeduodama šio klu- 
bo vardu. Tai labai gražus paskati- 
nimas rašyti, ypač jaunesnėms jė- 
goms. Kaip patirtis parodė, premi- 
jas nusinešė naujesni vardai. Per 5 
metus buvo įteikta 45 romanai. Iš- 
rinktųjų eilėse atsistojo J. Gliauda 
(2 kartus), Algirdas Landsbergis, Alė 
Nakaitė-Arbačiauskienė ir Birutė Pū- 
kelevičiūtė, 1955 m. laureatė. Jų atė- 
jimas visuomenei buvo savotiška 
staigmena. Ir šių metų “Draugo'' 
premijos laureatė nebuvo nujausta iš 
anksto. Birutę Pūkelevičiūtę, jauno- 
sios kartos atžalą, linkusią į litera- 
tūrą ir teatrą, visuomenė jau pažino 
iš poezijos rinkinio “Metūgės". Da- 
bar ji atėjo su romanu “Aštuoni la- 
pai", kuriam medžiagą sutelkė iš 


praėjusio karo metų. Kun. dr. J. 
Prunskis savo 25 m. žurnalistinio 
darbo proga yra šios premijos mecena- 
tas, paaukojęs 1000 dol. Įteikimo iš- 
kilmės įvyko sausio 15 d. Čikagoje, 
kur literatūrinę programą išpildė 
Bern. Brazdžionis, A. Gustaitis, H. 
Kačinskas ir Alg. Dikinis. 

“Darbininkui"' 40 m. ėjimo sukak- 
tis sutapo su 1955 m. šis laikraštis 
pasirodė Bostone 1915 m. ir pradžio- 
je ėjo 3 kartus per savaitę 4 pusl 
leidiniu. Iniciatorius ir pirmasis re- 
daktorius buvo kan. F. Kemėšis. 
“Darbininkas" yra susijęs su Lietu- 
vių Katalikų Darbininkų šv. Juoza- 
po Draugija, kurios visą laiką yra 
organas. Laikraštyje nuo pat pra- 
džios akcentuojami socialiniai klau- 
simai, kuriais ta draugija sielojasi. 
Vienok šis laikraštis yra skiriamas 
visiems lietuviams ir jų mielai skai- 
tomas. Bėgant metams, “Darbinin- 
kas'' augo, tapdamas vienu iš 1a- 
biausiai įtakingų laikraščių mūsų 
išeivijoje. 1925 m. jis pradedamas 
leisti 8 pusl. ir du kartus savaitėje. 
Tuo keliu žygiuoja ir šiandien. Iš 
dirbusių žmonių redakcijoje dėmesio 
užsipelnė prel. K. Urbonavičius, iki 
mirties buvęs vyr. redaktorius ir 
daug rašęs. Antanas Kneižys ilgai 
išbuvo “Darbininko" atsakinguoju 
redaktoriumi.  Administracinėje sri- 
tyje didžiai minetinas yra prel. Pr. 
Juras, ilgametis šv. Juozapo Drau- 
gijos pirmininkas, ant kurio pečių 
gulėjo “Darbininko"" leidimas, ir A. 
Peldžius, apie 20 m. ėjęs adminis- 
tratoriaus ir spaustuvės vedėjo pa- 
reigas. Jų pastangomis šis laikraš- 
tis galėjo išsilaikyti, kol 1951 m. bu- 
vo perleistas pranciškonams, ir iš 
Bostono perkeltas į Brooklyną. 

Dabar '“Darbininkas" yra vienas iš 
labiausiai skaitomų lietuvių laikraš- 
čių. Jį nuo 1950 m. redaguoja prof. 
S. Sužiedėlis. Be to, šiuo metu re- 
daktoriais yra prof. J. Brazaitis, 
Paulius Jurkus ir Tėv. Barnabas Mi- 
kalauskas, O.F.M. Moterų skyrių 
redaguoja Magdalena Galdikienė. Jų 
dėka “Darbininkas" pažengė pirmyn 
turiniu. 

Leidėjai, norėdami  prasmingiau 
paminėti 40 sukaktį, pernai paskel- 
bė 500 dol. konkursinę premiją už 
dramos veikalą. Susidomėjimas buvo 
didelis. Atėjo 22 dramos veikalai. Iš 
jų vienbalsiai buvo išrinkta Kupiš- 
kiečio slapyvardžiu pasirašyta 3 v. 
drama  “Žvakidė". Atplėšus voką, 
pasirodė, kad jos autorius yra Anta- 
nas Škėma, rašytojas ir aktorius. 
Veikalas turi simbolinio pobūdžio ir 
liečia komunistų pirmosios okupaci- 
jos metus. Sprendėjų komisiją suda- 
re: P. Naujokaitis, pirm., J. Aistis, 
sekr., ir nariai; L. Andriekus, dr. P. 
Bagdanavičius ir H. Kačinskas. Pre- 

e Sausio 28 d. Sov, Sąjungos ko- 
misarų pirm. Bulganinas JAV pre- 
zidentui asmeniškai įteiktame laiške 
siūlė pasirašyti 20 m. draugiškumo 
sutartį. Atsakymas buvo neigiamas. 
Eisenhoweris priminė, jog iš Rusi- 
jos laukia ne žodžių, o darbų. Tarp 
jų pirmoje vietoje statomas Vokieti- 
jos sujungimas, kuriam priešinasi 
komunistai, Prezidentas Bulganinui 
rašo: “Dabartinės tarptautinės įtam- 
pos negalėjo sulaikyti Jungtinių Tau- 
tų Charta... Kaip galima tikėtis, kad 
padėtis pagerės, jei pasirašysime tarp 
dviejų valstybių tuos pačius chartos 
žodžius". 

e Sausio 9 d. Pavergtųjų Euro- 
pos Tautų delegacijų pirmininkus 
priėmė valstybės sekr. J. F. Dulles. 
Kaip pažymi United Press agentū- 
ra, atstovai pageidavo, kad paverg- 
tųjų tautų klausimas būtų iškeltas 
tarptautinėje konferencijoje ir Jung- 
tinėse Tautose; kad viešoji pasaulio 
opinija spaustų Rusiją duoti laisvę 
pavergtiesiems; kad ir toliau būtų 
transliuojamos radijo programos į 
kraštus už geležinės uždangos. Vals- 
tybės sekr. J. F. Dulles užtikrino, 
kad “Jungtinės Amerikos Valstybės 
nepriims jokio kompromiso su Sovie- 
tų Sąjunga, kuris reikštų tautų pa- 
vergimo pripažinimą". Delegacijoje 
Lietuvai atstovavo V. Sidzikauskas. 

e Amerikos Lietuvių Tarybos Vyk- 
domasis Komitetas Lietuvos vadavi- 
mo reikalais lankėsi Vašingtone. Ten 
užtruko sausio 23-25 d.d. Padarė vi- 
zitą Valstybės Departamentui ir de- 
mokratų bei respublikonų partijų 
centruose. Valstybės Departamente 
prašyta baigti Lietuvos užgrobimo 


mija buvo įteikta sausio 29 d. Brook- 
lyne. Ta proga Bostono Liet. Teat- 
ro Sambūris, režisuojant A. Gustai- 
tienei, suvaidino V. Karklinio kome- 
diją “Raudonasis vynas". 

“Draugo" ir "Darbininko" spau- 
dos darbuotė, kuri nūn atžymima 
sukaktimis, apima ilgą ir svarbų lai- 
kotarpį mūsų tautos gyvenime. Tų 
40 metų sruvenime Lietuva įgijo, 
džiaugėsi ir neteko savo nepriklau- 
somybės. Tai sunkių kovų, didžių lai- 
mėjimų ir skaudžių bandymų metas, 
kuriame spaudos uždaviniai buvo di- 
deli ir lemtingi. “Draugas" ir “Dar- 
bininkas", ugdydami visuomenėje 
krikščionišką pasaulėžiūrą ir meilę 
savo tautai, juos rūpestingai atliko 
ir šiandien tuo pačiu ryžtingumu at- 
lieka. 

LA. 


96 


tyrinėjimus, pradėtus 1953 m.; ska- 
tinta sudaryti šiam tikslui iš kon- 
greso atstovų naują komitetą. Ne- 
gavus pažadų, nutarta kreiptis į 
JAV senatą. Tuo reikalu jau tartasi 
su kai kuriais įtakingais jo nariais. 
Valstybės Departamente  priminta, 
kad JAV dar nėra ratifikavusios Ge- 
nocido Konvencijos, kurią jau patvir- 
tino 51 valstybės parlamentai. Fra- 
šyta, jog kalbose apie pavergtas 
tautas visuomet būtų paminimas ir 
Lietuvos vardas. Respublikonų ir de- 
mokratų partijų centrucse rūpintasi, 
kad į rinkimines programas būtų 
įjungtas ir Lietuvos laisvinimo klau- 
simas. Alto atstovai patyrė, jog Va- 
šingtone Lietuvos reikalams yra pa- 
lankios nuotaikos. 

e Lietuvių Dainų Šventei uoliai 
ruošiamasi visose vietovėse. Chorai 
pradeda mokytis dainas iš atspaus- 
dinto programinio leidinio. Prie ko- 
miteto sudaryta spaudos bei propa- 
gandos komisija. Ruošiamasi išleisti 
šventės leidinį-vadovą, kuriame bus 
aprašyta ši iškilmė. Chorai jau da- 
bar prašomi siųsti informacinę me- 
džiagą apie save komiteto pirm. ad- 
resu: J. Kreivėnas, 1620 So. 48th Ct., 
Cicero 50, Ill. Dainų šventės rengi- 
mas yra susijęs ir su didelėmis iš- 
laidomis, todėl komitetas prašo au- 
kų. Jos siunčiamos šiuo adresu: JAV 
ir Kanados Lietuvių Dainų šventės 
Komitetas, Chicago Savings and 
Loan Association, acc, Nr. 15043, 
6234 So. Western Ave., Chicago, Ill. 

e Lietuvių Bendruomenės Kultū- 
ros Taryba Čikagoje kovo 11-30 d. 
ruošia religinio meno parodą. Paro- 
dos organizacinis komitetas prašo 
visus dailininkus ir architektus pa- 
rodoje dalyvauti religiniais ekspona- 
tais. Premijos komisijos parinktiems 
eksponatams skiriamos premijos. 500 
dol. premijos mecenatas yra kun. dr. 
J. Prunskis. Tikimasi surasti jų ir 
daugiau. Religinio meno parodos ren- 
gimo komitetą sudaro: , pirmininkas 
dail. Adolfas Valeška, vicepirmin. 
kun. dr. Viktoras Rimšelis (Kunigų 
Vienybės atstovas), vicepirm. kun. 
dr. Antanas Juška (R. K. Federaci- 
jos atstovas), architektas Vytautas 
Peldavičius ir sekr. dail. Paulius 
Augius. Visais parodos reikalais rei- 
kia kreiptis į A. Valešką, 19 E, 
Pearson St., Chicago 11, IIl., tefel.: 
Whitehall 4-0239, 

e Vlikui vadovaujantieji asmenys 
išvyko į Europą. Sausio mėn, išva- 
žiavo E. Devenienė, Vykdomosios Ta- 
rybos pirm., vasario mėn. — I. Ma- 
tulionis, Vliko pirm. ir prel. H. Kru- 
pavičius, Tautos Fondo valdytojas. 


e Vytautas Stašinskas, Lietuvos 
generalinio konsulato New Yorke 
vicekonsulas, pakeltas konsulu. Per 
min. Povilą Žadeikį iš Valstybės De- 
partamento gautas pripažinimas. 

e Centro valdybos iniciatyva Či- 
kagoje ir Brooklyne buvo surengtos 
Liet. Studentų Sąjungos studijų 
dienos, Čikagoje buvo paskaitos 
šiomis temomis: A. Augustinavičie- 
nė — “Lietuviškųjų dvasinių verty- 
bių esmė", J. šmulkštys “Mūsų 
santykiai su aplinka, ypač lietuviš- 
kąja". Brooklyne kalbėjo dr. J. Pu- 
zinas tema “Lietuvių protėvynė“, 
dr. D. Krivickas — “Lietuvos teisi- 
nė struktūra amžių bėgyje tarptauti- 
nėje šviesoje" ir dr. J. Girnius — 
“Lietuviškų vertybių esmė“. Studijų 
dienos buvo gausiai lankomos. Po 
paskaitų įvyko gyvos diskusijos. Da- 
bar tvirtai susiorganizavusios lietu- 
vių studentijos veikimas yra našus. 
Jų leidžiamas anglų kalba laikraštis 
“Lituanus supažindina su Lietuvos 
reikalais svetimtaučius. šį naudingą 
leidinį remia Liet. Bendruomenė. 

e Sausio 6 d. atidaryta Romo Vie- 
sulo litografijos darbų paroda Pub- 
lic Library patalpose New Yorke 
(10 7th Ave.). Paroda tęsis iki vasa- 
rio 29 d. 

e Liepos 1 d. kartu su dainų šven- 


te įvyks ir lietuvių kongresas. Pir- 
moje vietoje numatyta nagrinėti 
klausimą “Tautinė kultūra — tau- 


tos išlaikymo pagrindas". Taip pat 
jau numatyta šių sričių sekcijos su 
posėdžiais: mokslo, literatūros, kal- 
bos, meno, teatro, istorijos ir archeo- 
logijos. 

e Lietuvių Fronto Bičiulių sąskry- 
dis įvyko sausio 21-22 dd. Waterbu- 
ryje. Buvo suvažiavę rytinių Ame- 
rikos sričių atstovai iš New Yorko, 
Philadelphijos, Putnamo, Worceste- 
rio, Bostono, Hartfordo ir kitur. Po- 
sedžiuose apie tarptautinę padėtį 
pranešimą skaitė A. Pocius, papil- 
dant jį V. Vaitiekūnui. Apie organi- 
zacinius Fronto Bičiulių reikalus kal- 
bėjo prof. J. Brazaitis. Rezoliucijo- 
mis pasisakyta už vieningą, bendrą 
Lietuvos laisvinimo darbo vadovybę; 
apgailestauta sąlygos, dėl kurių da- 
bar nebėra atstovaujama Vlike di- 
delė visuomenės jėgų dalis; vienin- 
gos Lietuvos laisvinimo vadovybės 
atstatymui laikyta pozityviu dalyku 
visų rezistencinių sąjūdžių susideri- 
nimas bendram darbui, Suvažiavimo 
programon įėjo pamaldos su kun. St. 
Ylos pamokslų ir laisvės kovotojų 
pagerbimo aktas. Meninėje dalyje 
dalyvavo aktoriai H. Kačinskas ir 
V. Žukauskas. Sąskrydžio proga Wa- 
terbury buvo surinkta 1,500 dol. 
Fronto Bičiulių fondo kultūriniams 
reikalams, kuriuos centro valdybai 
įteikė dr. V. šmulkštys. 


KNYGOS, GAUNAMOS “AIDŲ" ADMINISTRACIJOJE 


Antanas Vaičiulaitis — PASAKOJIMAI. Rinktinės novelės. Įžanga 
prof. J. Brazaičio, iliustracijos T. Valiaus. Išleido “Venta". 1955 m. 244 p. Knyga 
įrišta. Kaina 4 dol. 


Jonas Mekas — SEMENIšKIŲ IDILES. Poezija. “Aidų" leidinys. 1955 
m., 64 p. Kaina 1 dol. Knygoje poetiškai iškeliama lietuviško kaimo buitis. 


Leonardas Andriekus— ATVIROS MARIOS. Lyrika. Iliustravo 
Telesforas Valius. Išleido Tėvai Pranciškonai. 1955 m. 136 psl. Kaina 2 dol. 


Jonas Grinius—žIURKIŲ KAMERA. Trijų veiksmų drama. Veikale 
vaizduojama komunistų teroras Lietuvoje, savo žiaurumu viršijąs žmogaus vaizduotę. 
120 psl. “Aidų" leidinys. 1954 m. Kaina 2 dol. 


Antanas Maceina SAULĖS GIESMĖ. 458 psi. Išleido prel. Pr. M. 
Juras. Knygoje originaliai gvildoma šv. Pranciškaus Asyziečio pasaulėžvalga, su- 
jungiant ją su visuotinėmis buities problemomis ir su mūsų gyvenamuoju amžiumi. 
Veikalas laimėjo 1953 m. “Aidų" mokslo premiją. Kaina 5 dol. 


Dr. Pr.:Gaidamasvičius— MILŽINAS, DIDVYRIS, šVENTASIS. 
Žmogiškosios pilnaties vizija. 246 psl. Viršelis dail. V. K. Jonyno. Išleido Tėvai Pran- 
ciškonai. 1955 m. Kaina 2 dol. Tai gilių apmąstymų eilė apie žmogų trijose gyvenimo 
plotmėse: vitalistinėje, dvasinėje ir religinėje. 


Juozas Girnius Laisvė ir būtis. 150 psl. “Aidų" leidinys. 1954 m. Kai- 
na 2 dol. šiame veikale moksliškai nagrinėjamos pagrindinės Jasperso filosofijos te- 
zės, krikščioniškoje švieso/'e vertinant jų teigiamas ir neigiamas puses. 


Nello Vian— šV. ANTANAS PADUVIETIS. Išvertė Antanas Vaičiulaitis. 
Išleido Tėvai Pranciškonai. 1951 m. 144 psl. Kaina 2 dol. Veikale vaizduojamas šv. 
Antano gyvenimas. Geriausia šiuo klausimu knyga lietuvių kalboje. Pažymėtina ir jos 
augšta literatūrinė vertė. 


“AIDŲ" GARBĖS PRENUMERATORIAI 


Dr. A. Baltrukėnas, A. Tautokaitė — Chicago, III.; dr. Antanas Raz- 
ma, Wilmangton, III.; dr. V. šmulkštys, Waterbury, Ccnn.; B. Vitkus, 
Brockton, Mass.; kun. J. Pakalniškis, Brooklyn, N. Y.; J. Kaz:ckas, 
New Rochelle, N. Y.; Zigmantas Jankus, Cleveland, Ohio; J. Lūža, 
Sheffield, Anglija. 


“AIDŲ" REMEJAI 


Kun. J. Lechavičius, Chicago, III.; Alf. Venclovas, Cicero, II'.; Juo- 
zas Jusys, Worcester, Mass.; P. Mikalauskas, Omaha, Nebr. 


“Aidų" administracija visiems nuoširdžiai dėkoja. 


Redaguoja — Antanas Vaičiulaitis Administracijos adresas — Aidai 
- Ę 680 Bushwick Ave., Brooklyn 21, N. Y. 
Redakcijos nariai — T. Leonardas Andriekus, a 2 
: irni Alfonsas Nyka-Niliūnas Dailininko adresas — Telesforas Valius, 

1 IU Ž 84 Pine Crest Rd., Toronto, Ont., Canada 
i č i iū E li . . "A 
LSA) Aka ia Malis Redakcijos adresas — Antanas Vaičiulaitis, 


Leid žia— Tėvai Pranciškonai 304 Anacostia Rd. S. E., Washington 19, D. C. 

DARBININKAS, 


DU KARTU SAVAITĖJE IšEINAS LAIKRAšTIS, 


VISUOSE PASAULIO KRAšTUOSE GYVENANČIŲ LIETUVIŲ 
YRA MIELAI LAUKIAMAS SVEčIAS 


DARBININKAS, 


turėdamas daug stiprių bendradarbių ir lietuviškose vietovėse gerų 
korespondentų, gali aiškiai kalbėti tarptautinės politikos, religijos, 
literatūros, mokslo, meno, lietuviškos kultūros bei visuomeninės veik- 
los klausimais. Skaitytojas jame randa “Kūrybos priedą“, jaunimo, 
moterų, sporto, filmų, šachmatų skyrius. Visa medžiaga pateikiama 
lengvu stiliumi ir sklandžia, taisyklinga lietuvių kalba. 


| DARBININKAS 


EINA 41 METUS, UGDYDAMAS MŪSŲ IšEIVIJOJE 
KRIKšČIONIšKA PASAULĖŽVALGA IR MEILĘ 
LIETUVIŲ TAUTAI 


JAV $6.00, BROOKLYNE — $6.50, 
UŽSIENYJE — 36.50. 


Administracijos adresas: 


DARBININKAS 


METINĖ PRENUMERATOS KAINA: 
630 BUSHWICK AVE., BROOKLYN ?21, N. Y. 


